Nevoia omului de a călători pe suprafaţa și 
deasupra Pământului a dus la o evoluţie 
continuă în arta navigaţiei: de la compasul | 
magnetic la sextant şi cronometru, de la 
radionavigația terestră la sateliți de navigație. 
Acum omul are la dispoziţie un nou sistem de 
navigație, mult mai precis, mai sigur şi cu mult 
mai multe aplicaţii decât orice alt sistem anterior 
- Global Positioning System/Navigation System 
with Time And Ranging (Sistem global de 
determinare a poziţiei/de navigaţie cu 
determinarea timpului şi distanţei). 

După cum rezultă şi din denumirea sa, 
GPS/NAVSTAR este un sistem de radionavigaţie 
care furnizează utilizatorilor date cu ajutorul 
cărora aceştia îşi determină poziţia, viteza şi 
timpul. Este format din trei segmente: spațial, de 
comandă şi al utilizatorilor. 


O NOUĂ ERĂ 
ÎN NAVIGAȚI 


Segmentul spațial 


Se compune din 24 de sateliți, care e- 
mit semnale radio, dispuşi p&-orbite circu- 
lare, plasate în şase planuri orbitale, des- 
părțite între ele cu 60°, înclinate la 55° fa- 
|ă de Ecuator (pentru a putea fi lansate cu 
naveta spajială) şi cu altitudinea de 
20 185 km. Sateliții au o perioadă de re- 
voluţie de 11 ore şi 58 de minute. Două 
orbite complete durează 23 ore şi 56 mi- 
nute, adică o zi siderală - timpul necesar 
Pământului pentru a face o ro tajie com- 
pletă în jurul axei sale. Dispunerea con- 
stelaţiei de sateliți permite ca, din orice 
punct al globului, să poată fi “observați”, 
în orice moment, de la şase la zece sa- 
teliți. 

Principiul de bază al utilizării sateliților 
pentru poziționare este relativ simplu. Oa- 
menii de ştiinţă au realizat, o dată cu lan- 
sarea primilor sateliți artificiali ai Pămân- 
tului, că este posibil să se folosească e- 
fectul Doppler la semnalele radio emise 
de aceştia, pentru a le determina precis 
poziţia şi a le prezice orbitele. Pe măsură 
ce satelitul se apropie, frecvenţa unui 
semnal radio provenit de la el creşte, are 
un maxim şi apoi scade după ce satelitul 
a trecut de zenit. De la început a fost clar 
că, dacă se poate determina poziția sate- 
litului, pornind de la o poziţie cunoscută 
de pe sol, există rezolvare matematică şi 
la problema inversă: de a determina o po- 
ziţie de pe sol sau din apropierea solului, 
pornind de la poziţia cunoscută a 
satelitului. 


Datorită secolelor de cercetări în ma- 
tematică şi astronomie în slujba naviga- 
iei, forțele care afectează sateliții artificiali 
şi variațiile orbitale ale acestora au fost 
precis determinate şi există aparatul ma- 
tematic necesar pentru a calcula orbitele 
sateliților cu o precizie deosebită. In plus, 
orbitele sateliților artificiali ai Pământului 
pot fi controlate de la sol. In prezent, exis- 
tă capacitatea e calcul de a determina 
parametrii orbitelor în timp scurt şi cu pre- 
turi rezonabile datorită dezvoltării 
microelectronicii. 

Cum îşi poate determina poziţia un re- 
ceptor GPS, se poate explica relativ uşor 
dacă simplificăm lucrurile. Receptorul e- 
fectuează un fel de radio-triangulajie, dar 
în patru dimensiuni. Receptorul primeşte 
în acelaşi timp semnale de la mai mulți 
sateliți. Distanţa precisă la aceşti sateliți 
poate fi determinată măsurând timpul ne- 
cesar semnalului radio pentru a ajunge de 
la satelit'la receptor. Dacă la ambele ca- 
pete timpul este cunoscut cu o precizie 
suficientă şi, de asemenea, poziţia sateli- 
ilor, atunci, cu ceva calcule, se poate de- 
termina poziţia relativă la sateliți a recep- 
torului. 

Dacă vrem să fim mai riguroşi, soluția 
privind poziţia receptorului se obţine 
rezolvând sistemul de ecuaţii în X, Y, Z. 
(XX)? + (Y-Y)? + (2,2)? = (Rcb), 
unde: (X,, Y, Z;) este poziţia satelitului t; 
pseudodistanța R=cD,, unde c este vite- 
za luminii, D; este timpul de propagare a 
semnalului radio între satelitul i şi 


e GPS/NAVSTAR 


receptor; b este eroarea sistematică a 
ceasului receptorului. 

Desigur că, renunțând la simplificare, 
trebuie evidențiați şi unii factori perturba- 
tori care determină deplasarea sateliților. 
Printre aceştia se numără presiunea 
radiaţiei solare şi variațiile gravitaționale 
lunare-solare. Segmentul de comandă de 
la sol urmăreşte sateliții şi le actualizează 
permanent parametrii orbitelor şi timpul. 


Segmentul de comandă 


Este format dintr-o serie de staţii te- 
restre, care urmăresc şi programează 
constelația de sateliți. Staţia principală de 
control se află la baza aeriană Falcon, 
Colorado Springs, Colorado. Alte staţii de 
control care urmăresc sateliții şi transmit 
date staţiei principale sunt dispuse în 
Sunnyvale, California, în insulele 
Ascension, Kwajalein şi Diego Garcia şi o 
a doua staţie principală în Hawaii. 

Datele primite de staţia principală sunt 
procesate şi sunt determinate orbitele. De 


_ câteva ori pe zi, se transmit fiecărui satelit 


mesaje conţinând date orbitale, comenzi, . 
date privind condiţiile de propagare prin 
atmosferă şi date de timp. 

Semnalele radio emise de sateliți, la 
trecerea lor prin ionosferă, sunt deviate şi 
întârziate după legi cunoscute şi cu valori 
calculabile. Aceste semnale sunt emise 
de pe platforme afectate de legile kepleri- 
ene ale mişcărilor orbitale şi sunt deplasa- 
te de forţa radiaţiilor solare. Aceste efecte 


pot fi calculate cu o precizie dependentă 
direct de precizia determinării duratelor 
acţiunii acestor influenţe. La sistemul 
GPS această precizie este de ordinul 
nanosecundelor. 

Pentru a se ajunge la această preci® 
zie a fost nevoie să fie accesibilă tehnolo- 
gia ceasurilor atomice, ajustabile de la 
distanţă, suficient de mici şi de uşoare 
pentru a putea fi plasate pe sateliți. Cea- 
surile atomice cu cesiu sau rubidiu de pe 
sateliții NAVSTAR au greutatea de 13,6 
şi, respectiv, 6,8 kg şi au o precizie de +1 
secundă în 300 000 de ani. Sincronizarea 
ceasurilor sateliților este asigurată zilnic 
de stajia de la sol cu o precizie de ordinul 
nanosecundelor. Receptoarele GPS, cu 
ajutorul unor calcule matematice şi folo- 
sind o a patra ecuaţie de tipul celor pre- 
zentate mai sus, cu date de la un al patru- 
lea satelit, determină a patra necunoscută 
- timpul - cu care se compensează cea- 
surile proprii, cu cuarț, mai puțin precise. 


Segmentul utilizatorilor 


Este constituit din mulţimea receptoa- 
relor GPS care recepționează semnale 
radio provenite de la sateliți, le demodu- 
lează, extrag datele pe care le conțin şi 
calculează soluția de navigaţie: poziţie, 
viteză, timp. 

Sateliții emit două frecvenţe purtătoa- 
re: F, = 1 575,42 MHz şi F, = 1 227,60 
MHz. Aceste frecvenţe purtătoare sunt 
modulate cu coduri pseudoaleatoare, 
codul C/A (Coarse/Aquisition - recepţie 
primară) pentru frecvenţa F, şi codul P 
(Precise) pentru frecvenţa F,. 

Modul de utilizare al acestor coduri (al 
conținutului informativ al acestora) depin- 
de de statutul utilizatorului. Pot fi utilizatori 
autorizați, aceasta însemnând forţele ar- 
mate americane şi australiene, NATO 
sau unele organisme americane şi utiliza- 
tori neautorizaţi, însemnând forţe armate 
care nu au acorduri cu Departamentul a- 
părării al SUA şi civilii. În funcţie de aces- 
te două tipuri de utilizatori, sistemul GPS 


Acesta este un mic receptor GPS. Preţul lui 
este echivalent cu acela al unui sextant de 
bună calitate. 


„ asigură două tipuri de 


servicii. Serviciul de pre- 
cizie PPS (Precise Po- 
sitioning Service) pentru 
utilizatorii autorizaţi şi 
serviciul standard SPS 
(Standard Positioning 
Service) pentru ceilalți 
utilizatori. Serviciul SPS 
conţine o degradare a 
preciziei, introdusă voit 
în sistem, pentru a nu 
permite utilizarea sis- 
temului de către neamici 
în scopuri militare (de 
exemplu, pentru 
dirijarea rachetelor 
balistice). Pentru a avea 
acces la serviciul de 
precizie, receptoarele 
GPS trebuie echipate cu 
un modul-procesor 
pentru gestiunea cheilor (Security Modul). 
Astfel, de exemplu, în regim de navigaţie 
autonomă, precizia pentru utilizatorii au- 
torizaji este de 37 m pentru codul P şi 51 
m pentru codul C/A, iar pentru utilizatorii 
neautorizaji precizia este de 174 m. 

Orice receptor GPS, din orice punct al 
globului, “vede” cel puţin şase sateliți 
GPS/NAVSTAR din care trebuie să alea- 
gă patru, cei mai convenabili ca poziţie, 
de la care să recepioneze semnale. Pro- 
cesorul receptorului calculează ce combi- 
nație de patru sateliți, din cele 20 posibile, 
este cea mai convenabilă, după care re- 
cepționează semnalele de la cei patru sa- 
teliți aleşi şi calculează elementele de na- 
vigaţie. Receptoarele GPS pot fi cu unul, 
două sau cinci canale, de la receptoare 
de buzunar la staţii complexe. Receptoa- 
rele cu unul şi două canale recepționează 
secvențial semnalele de la sateliți (de la 
unul sau, respectiv, dei la un moment 
dat). Receptoarele cu cinci canale recep- 
ționează simultan semnale de la patru sa- 
teliti. Evident, timpul necesar calculului e- 
lementelor. de navigaţie depinde de tipul 
receptorului. La un receptor cu un singur 
canal prima determinare durează un timp 
de ordinul câtorva minute, următoarele 
calcule având o durată tot mai mică. Re- 
ceptoarele cu cinci canale calculează ra- 
pid datele de navigaţie şi sunt destinate 
platformelor care evoluează în condiţii de 
variaţii dinamice în limite largi şi în medii 
electromagnetice ostile. 

Aplicațiile sistemului GPS acoperă o 
zonă largă. De la micile iahturi de plăcere, 
care încep să dispună de receptoare ief- 
tine ce le asigură o navigație precisă şi 
până la evitarea unor tragedii de tipul ce- 
lei a avionului coreean de pasageri 007, 
care, doborit de un avion de vânătoare 
sovietic, în septembrie 1983, pentru că se 
abătuse cu 580 km de la ruta sa, a produs 
269 de victime. De fapt, în urma acestei 
tragedii, preşedintele Reagan a decis ac- 
cesul civil gratuit la- sistemul GPS. Alte a- 
plicaţii civile se referă la înzestrarea cu re- 


În memoria receptorului GPS 
este stocată poziţia sateliților. 
Măsurând timpul de propagare 
al semnalelor, calculatorul 
poate determina distanţa 

până la cele trei surse, deci 
poziţia avionului. 


ceptoare GPS a unor autoturisme, a unor 
autovehicule de intervenție, la asigurarea 
serviciilor de sincronizare de timp în 
comeri şi industrie. 

Aeroporturile neinzestrate cu aparatu- 
ră de aterizare în condiţii meteo grele, uti- 
lizând sistemul GPS în modul “diferenţial” 
- prin folosirea şi a serviciilor unei staţii 
GPS de la sol, dispusă în imediata apro- 
piere a aeroportului - îşi pot ameliora mult 
procedurile de aterizare în condiţii de vizi- 
bilitate redusă. Unele studii recente arată 
că, prin renunjarea la alte sisteme de na- 
vigaţie, mai puţin precise, aflate încă în 
uz, ca LORAN, OMEGA, TRANSIT etc., 
în favoarea GPS, se vor economisi miliar- 
de de dolari. Rămânând în domeniul cos- 
turilor, unii potenţiali utilizatori s-au între- 
bat de ce oamenii de ştiinţă au ales spa- 
tiul cosmic şi nu un sistem bazat pe sol 
pentru poziţionarea globală, un sistem ca 
LORAN sau OMEGA. 

La sistemele bazate pe sol sunt unele 
probleme. Pentru a “vedea” dincolo de o- 
rizont sau pentru a depăşi unele acoperiri 
din teren este necesar să se utilizeze un- 
dele lungi. Dar precizia depinde de lungi- 
mea de undă în sensul că este cu atât 
mai bună cu cât lungimea de undă este 
mai mică. Sistemul OMEGA, care foloseş- 
te o lungime de undă de 31,5 km, are o 
imprecizie de 15 km. Undele ultrascurte 
ar putea îmbunătăţi precizia, dar pentru a 
realiza o-acoperire echivalentă cu cea pe 
care o asigură un satelit GPS ar fi nece- 
sare 100 000 de emițătoare. Din cauza 
costurilor mari, a problemelor politice sau 
geografice, actualele sisteme terestre de 
navigajie acoperă o surprinzător de mică 
porţiune din suprafața Pământului (de 
exemplu, sistemul LORAN, 10%). În plus, 
în situaţii conflictuale, sistemele terestre 
vor fi vulnerabile în fața unor sisteme de 
armament larg accesibile din artilerie şi 
aviaţie. 


Dr. ing. NECULAI FUDULU 

MEREU ÎN FUNCTIUNE 


ideorecorderul pentru înregistrări de lungă durată 
Y Aa E, oferit de firma Mitsubishi Electric, este 

specializat în supravegheri pe termen lung în 
apartamentele private, în birouri sau ateliere de mică 
producţie, în imobile, magazine, staţii de benzină, spitale 
sau preventorii. Acest aparat înregistrează semnalele 
furnizate de videocamerele cu care este înzestrat (VHS şi 
S-VHS), neîntrerupt, timp de 24 ore, în timpi comprimaţi. 
De asemenea, sunetul va fi înregistrat fidel pe intervale de 
3,12 şi chiar 24 de ore. Dacă senzorii declanşează o 
alarmă, videorecorderul se comută automat de pe modul 
de lucru cu timp comprimat pe modul normal de lucru şi 
toate evenimentele vor fi înregistrate video şi audio în 
timpi reali. Rezoluţia videorecorderului este de 320 linii la 
înregistrarea alb-negru şi de 240 linii la înregistrarea color, 
astfel încât evenimentul înregistrat va fi clar şi fără echivoc 
recunoscut. Pentru ca secvențele de alarmă să poată fi 


devenit indispensabile în multe domenii. De 

exemplu, la supravegherea încăperilor unei bănci, în 
aplicaţii tehnico-ştiinţitice pentru documentare în cazul 
unor procese de durată, în aeroporturi şi gări. 
Corespunzător sarcinilor, cerinţele care se impun unor 
asemenea recordere sunt mari. Sistemele trebuie să fie de 
o fiabilitate ridicată, chiar dacă au o utilizare de lungă 
durată, să funcţioneze cu surse video uzuale, iar banda de 
înregistrare să fie o bandă normală. 

Pe lângă videorecorderul HS-5300 E A, care poate 
face o înregistrare cu o durată de 40 de zile, MITSUBISHI 
ELECTRIC oferă în prezent şi două sisteme mai mici, cu o 
durată de înregistrare de până la 20 de zile (casete E- 
180). Aceste recordere sunt echipate cu nouă moduri 
diferite de funcţionare şi unsprezece timpi de înregistrare 
diferiți. Spectrul se întinde de la o înregistrare continuă de 
3 ore până la o durată de 480 ore prin procedeul de 
comprimare a timpului. 

Calitatea excepţională a imaginii se asigură prin 
înregistrarea cu pistă oblică cu patru capete video rotative, 
dispozitiv de acţionare directă Capstan, funcţie automată 
de curăţare a capului şi autodiagnoză integrată. 
Posibilităţile de conectare a mai multor camere video, 
monitoare de control şi microfoane, cât şi existența unor 
interfeţe pentru aparate audio şi videoprintere tip 
Mitsubishi întregesc inteligent posibilităţile de utilizare ale 
acestui recorder. 

Aparatele se programează printr-un meniu afişat pe 
ecran, care oferă pentru fiecare zi opt reglaje diferite, ce 
pot fi memorate. Dacă în timpul înregistrării, prin senzorul 
conectat, se declanşează o alarmă, recorderul comută 
imediat de la modul de lucru în timp real şi preia integral 
evenimentul declanşator fără distorsiuni. Durata de 
înregistrare a alarmei poate dura de la 15 secunde la 10 
minute. Din motive de siguranţă, aparatele sunt echipate 
cu o protecţie la suprasarcină şi acumulatoare pentru 
cazul întreruperii din reţea. Acest lucru permite o 


Vs ni cu înregistrare de lungă durată au 


uşor localizate pe bandă, videorecorderul HS-5424 E 
indică aceste locuri printr-un cod. 

Precizia componentelor, autocurăţirea capului video de 
cuarţ, un sistem de siguranţă la pierderea alimentării cu 
energie electrică, format din 21 de componente, inclusiv 
un acumulator, ca şi numeroasele funcţii de autodiagnoză 
completează aspectele de siguranţă ale sistemului. 


Datele generale ale videorecorderului 


HS-5242 E 
Tipul benzii: 1/2 inch, HD 
Sistemul TV: PAL 625 linii şi 50 
semiimagini 


Sistemul de înregistrare: 4 capete rotative, 


Azimut-Helical-Scanning 


Înregistrarea sunetului: 3, 12, 24 ore 
Înregistrarea imaginii până la 24 de ore (de lungă 
durată) 


Rezoluţia orizontală: peste 320 linii în alb-negru, 
peste 240 linii în color 
camere video, monitor, 
microfon, senzori de alarmă, 


audio 


MARTORI RĂBDĂTORI 


funcţionare automată pentru o perioadă mai lungă de 21 
de zile. 

Cu videorecorderele HS-S 5600 E şi HS-S 5600 E (RS) 
se pot realiza documentări în S-VHS. Rezoluţia pe 
orizontală la înregistrarea alb-negru, cât şi la înregistrarea 
color, este de 400 linii. 

Modelul RS al acestui sistem de înregistrare este 
prevăzut suplimentar cu o interfaţă serială (RS-323C), cu 
care se poate activa un recorder de acelaşi tip. Dacă 
banda unuia este complet înregistrată, celălalt recorder 
preia automat sarcinile lui. Acest recorder este dotat 
suplimentar, ca şi HS-S 5600 E, cu un reglaj cu semnal 
secvențial de la camera video, cu care se poate realiza 
uşor un sistem multicameră. 


interfețele: 


Date generale ale videorecorderului 
HS-5600 E și HS-S 5600 E (RS) 


Tipul benzii: 1/2 inch, HD 
Sistemul TV: PAL 625 linii şi 50 de 
semiimagini 


4 capete rotative, Azimut- 
Helical-Scanning 

3, 12, 24 ore 

3 ore (continuu), 4 la 480 
ore (de lungă durată) 

400 de linii (alb-negru, 
color) 

camere, monitoare, 
microfoane, senzor de 
alarmă, audio, 
videoprintere, 

RS-232C 

(numai la HS-S 5600 E (RS) 


Sistemul de înregistrare: 


Înregistrarea sunetului: 
Înregistrarea imaginii: 


Rezoluţia orizontală: 


interfețele: 

eoarece unii dintre dumnea- 
D=: o doresc, începem publi- 

carea unei serii de materiale 
care vor trata problema fascinantă a 
“semenilor întru rațiune”. 

Nu ascund faptul. că de multă 
vreme aştept ca “extratereștrii” să 
iasă la lumină. Este o speranță care 
mi-a fost înşelată. Cu ani în urmă 
credeam că spre sfârşitul acestui 
secol vom stabili legături, cel puţin 
“informaţionale”, cu ei. Dar, până în 
momentul de faţă, nu s-a întâmplat 
nimic. De ce? Este greu de oferit un 
răspuns corect la această întrebare. 
lpoteze putem emite cu nemiluita. 
Dar foarte puţine dintre ele pot oferi 
un sprijin real pentru căutări viitoare. 
Un lucru este sigur: trebuie, mai întâi, 
să învăţăm să-i căutăm. 

Cum putem face aceasta? Până 
în momentul de faţă, nu avem la 
dispoziţie, cu certitudine, decât o 
singură planetă care să găzduiască 
viaţă: Pământul. Sondele spaţiale nu 
“pot, deocamdată, să ne ofere infor- 
maţii detaliate asupra altor sisteme 
planetare. Deci trebuie să ne concen- 
trăm atenţia asupra Sistemului Solar. 
Dar cum putem judeca informaţiile 
primite, în sensul existenţei sau 
inexistenţei vieţii pe o planetă oare- 
care? Un exemplu în acest sens îl 


oferă sonda Galileo, construită pentru 
a studia planeta Jupiter, în preajma 
căreia va ajunge în decembrie 1995. 
Din motive tehnice, NASA nu a putut 
expedia această sondă direct spre 
Jupiter; înainte de a-şi începe adevă- 
rata călătorie, sonda spaţială a trebuit 
să fie accelerată, gravitațional, de trei 
ori: o dată de Pământ şi de două ori 
de către Venus. Această traiectorie 
complicată a prelungit voiajul, dar a 
permis economisirea combustibilului 
şi efectuarea unor observaţii intere- 
sante asupra planetei noastre. Tre- 
buie să subliniem, mai înainte de 
toate, că Galileo nu a fost concepută 
pentru a căuta viaţa extraterestră. 
Totuşi trecerea prin vecinătatea 
Pământului a permis savanților să 
testeze, din acest punct de vedere, 
echipamentele cu care este dotată o 
sondă spaţială modernă. Să-i dăm 
cuvântul lui Carl Sagan, bine cunos- 
cutul om de ştiinţă american (Pour la 
science, decembrie 1994); 
“Prelucrarea datelor furnizate de 
Galileo ne-a relevat imediat câteva 
particularităţi ale Pământului. Când 
am examinat spectrele in domeniul 
infraroşu, furnizate de sondă, am 
remarcat o puternică absorbţie pe 
lungimea de undă de 0,76 microni, 
cea la care oxigenul molecular 


Articolul este ilustrat cu fo 
transmise de pe Marte de 
sonda Viking 2. 


absoarbe radiaţia electromagnetică. 
De aici am putut trage concluzia că 
există o abundență excepţională a 
oxigenului în atmosfera Terrei. Dar 
oxigenul ar trebui să se combine lent 
cu rocile de la suprafaţa terestră, deci 
este necesară existența unui meca- 
nism special care să producă acest 
gaz. Un asemenea mecanism ar 
putea consta în disocierea mole- 
culelor de apă de către radiaţiile 


“ultraviolete (atomii de hidrogen, 


având o masă foarte mică, vor evada 
în spaţiu). Dar marea concentraţie de 
oxigen din atmosfera terestră (20%) 
nu poate fi generată de un asemenea 
fenomen, care este prea lent. (...) 
Deci abundența oxigenului molecular 
în atmosfera terestră constituie un 
prim indiciu al prezenţei vieţii pe 
planeta noastră. 

Atunci când a fotografiat Terra s-a 
mai descoperit ceva interesant: o 
bandă îngustă de absorbţie pe 
lungimea de undă de 0,7 microni 
(extremitatea roşie a spectrului 
electromagnetic vizibil). Nici un 
mineral cunoscut nu are o asemenea 
linie de absorbţie, nici o planetă 
cunoscută nu are un spectru de 
absorbţie asemănător continentelor 
terestre  (...), iar substanța 
responsabilă de aceasta pare a fi 
capabilă să absoarbă doi fotoni din 
spectrul vizibil pentru a disocia apa, 
producând astfel oxigenul molecular. 
Galileo a arătat că vinovată este 
clorofila, prezentă pe cea mai mare 
parte a continentelor terestre 
(plantele sunt verzi deoarece clorofila 
reflectă lumina verde, dar absoarbe 
lumina albastră şi roşie). Banda de 
absorbție de care am vorbit mai sus 
constituie o a doua dovadă că 
Pământul este o planetă locuită. 

Spectrometrul de infraroşu al lui 
Galileo a detectat, de asemenea, 
urme de metan: abundența acestui 
gaz - aproximativ o parte la un milion 
- este foarte scăzută, mai ales atunci 
când o comparăm cu cea a oxi- 
genului. Într-o atmosferă cum este 
cea terestră, metanul este oxidat 
rapid, astfel încât nici o moleculă de 
metan nu ar trebui să supravie- 
țuiască. Deci trebuie să tragem 
concluzia că există un mecanism 
neobişnuit care să sintetizeze perma- 
nent acest gaz (desigur, în cazul 
nostru particular, noi ştim că el este 
generat de metabolismul bacterian în 
miaştini, la rumegătoare şi la termite). 
Abundenţa metanului constituie o a 
treia dovadă a existenţei vieţii pe 
Pământ. 


Dea) aa 

În sfârşit, detectoarele radio ale 
sondei au recepționat transmisii radio 
pulsante, modulate în amplitudine, cu 
benzi de frecvenţă foarte înguste. 
Aceste semnale nu seamănă deloc 
cu cele naturale, cum ar fi cele 
produse de fulgere sau de magnsto- 
sfera terestră. Semnale radio atât de 
neobişnuite şi ordonate sunt dovezi 
ale unei civilizaţii avansate tehno- 
logic. Ele constituie cea de-a patra 
dovadă a existenţei vieţii pe Pământ”. 

Tocmai acest tip de dovezi ar 
putea demonstra existenţa vieţii pe o 
planetă oarecare. Ar trebui deci ca 
din măsurătorile pe care instru- 
mentele actuale le pot face să desco- 
perim existenţa unor fenomene 
stranii, chimice sau fizice, pe care 
chimia anorganică să nu le poată 
„ explica. Suntem în prezent în preaj- 

ma unor asemenea descoperiri? 

Se vehiculează adesea exemplul 
sondei Viking, care la jumătatea 
anilor ‘70 a ajuns pe suprafaţa plane- 
tei Marte (Viking 1 la 20 iulie 1976, iar 
Viking 2 la 4 septembrie 1976). Unul 
dintre experimentele prin care s-a 
căutat demonstrarea existenţei sau 
inexistenţei vieţii pe planeta roşie a 
constat în determinarea schimbului 
de gaze produs între eşantioane de 
sol marțian şi atmosfera locală, în 
prezenţa unor substanţe nutritive 
aduse de pe Pământ. Intr-o a doua 
experienţă s-a urmărit traseul unor 
compuşi organici, marcați radioactiv, 
pentru a verifica dacă ei sunt asimilați 
de către eventuale organisme vii, de 
aici trebuind să rezulte dioxid de 
carbon radioactiv. Cel de-al treilea 
experiment a urmărit absorbirea 
monoxidului şi dioxidului de carbon 
(marcate) pentru a veritica dacă unul 
din cele două gaze este asimilat de 
către microorganisme. Din nou Carl 
Sagan: “Spre surprinderea echipei de 
la NASA, rezultatele tuturor celor trei 
teste păreau a fi pozitive. S-a produs 
un schimb de gaze, substanțele 

' organice au fost oxidate; iar dioxidul 
de carbon a fost absorbit de către 
solul marțian. Totuşi aceste rezultate 
nu au putut demonstra existenţa vieţii 
pe Marte. Metabolismul microorganis- 
melor marțiene ar fi trebuit să fie 
extrem de ciudat, căci părea că se 
manifestă în orice fel de condiţii: 
umiditate sau uscăciune, la frig 
(aproape de punctul de îngheț al 
apei) sau cald (aproape de tempe- 
ratura de fierbere a apei). Mulţi micro- 
biologi nu cred că microorganismele 
pot rămâne active în condiţii atât de 
variate. În plus, căutarea de molecule 
organice în solul marțian a dat în 
permanență rezultate negative, deşi 
instrumentele ar fi putut detecta 
asemenea molecule cu o sensibilitate 
de o parte la un miliard”. 


De aici trebuie să mai înțelegem 
un aspect al problemei noastre. Nu 
este suficient să găsim unele dovezi 
în sprijinul ipotezei existenţei vieţii pe 
o anumită planetă. Este necesar ca 
ele, dovezile, să poată fi încadrate 
într-un sistem necontradictoriu. 
Îndeplineşte Marte această condiţie? 
Din păcate, răspunsul este negativ. 
Dar cercetarea acestei planete nu s-a 
încheiat. Este posibil ca Marte, în 
urmă cu foarte mulţi ani, să fi găzduit 
unele forme de viaţă. Pentru a 
analiza această ipoteză trebuie să 
studiem “viteza” cu care sepoate 
dezvolta viaţa pe o planetă oarecare. 
Şi aici trebuie să avem în vedere 
exemplul oferit de Terra. Cercetătorii 
au arătat că pentru apariţia vieţii pe 
planeta noastră au fost nevoie de 100 
milioane ani (primele urme au o 
vechime de 3,8 miliarde de ani). Se 
pare că Marte, cu 4 miliarde de ani în 
urmă, oferea condiţii favorabile pentru 
apariţia vieţii. Suprafaţa ei era 
acoperită cu lacuri, poate chiar şi 
oceane, iar fluvii uriaşe îşi purtau 
apele de-a lungul planetei. Foto- 
grațiile obţinute cu ajutorul sondelor 
spaţiale demonstrează cu destulă 
certitudine această afirmație. In acea 
perioadă planeta era mult mai umedă 
şi mai caldă, astfel încât existau 
condiţii pentru apariţia vieţii, printr-un 
mecanism similiar cu cel produs pe 
Pământul primitiv. Desigur, aceste 
condiţii favorabile au dispărut încetul 
cu încetul, astfel încât planeta s-a 
transformat într-un obiect inospitalier. 
Dar este puţin probabil ca aici să fi 
apărut o civilizaţie. In această ipo- 
teză, pe măsură ce Marte devenea o 
planetă aridă, “viaţa” ar fi trebuit să-şi 
găsească o serie de refugii: lacuri 
sărate sau în subsolul planetei. Mulţi 


planetologi afirmă că cercetarea 
urmelor de viaţă fosilă pe această 
planetă va trebui să devină un scop 
prioritar pentru viitoarele programe 
spaţiale. Dacă viitoarele teste vor da . 
rezultate pozitive, vom avea la. 
dispoziţie un nou “mode!” de viaţă 
care ne va oferi posibilitatea unei mai 
bune înţelegeri a mecanismelor care 
duc la apariţia vieţii. Nu este exclus 
ca în urma unor asemenea cercetări 
să constatăm că, de fapt, există mai 
multe “chimii” ale viului. Aceasta 
ne-ar ajuta să ne corectăm ipotezele 
privitoare la existenţa vieţii în Univers. 
De exemplu, este cunoscut faptul că, 
pe Pământ, organismele vii sunt 
alcătuite din apă şi diferite substanţe 
organice (alcătuite, la rândul lor, din 
atomi de carbon, hidrogen, oxigen, 
azot şi alte câteva elemente). Dar ne 
putem imagina o “viaţă” bazată, de 
pildă, pe fluorura de-hidrogen, care- 
este un solvent la fel de bun ca apa. 
Anumiți atomi, cum sunt cei de siliciu, 
ar putea juca rolul atomilor de carbon. 
Dar, în acest caz, apar o serie de 
inconveniente: fluorul este un gaz rar 
în Univers, iar informaţia genetică 
este dificil de stocat printr-un 
mecanism bazat pe chimia siliciului. 
In plus, corespondentul dioxidului de 
carbon, cu care suntem atât de 
obişnuiţi, ar fi, în acest caz, dioxidul 
de siliciu, care pe oricare suprafaţă 
planetară este un solid. lată deci că 
trebuie să apelăm la o chimie extrem 
de ciudată. 

Vom reveni, într-un număr viitor, 
cu informaţii suplimentare privitoare 
la existenţa vieţii în Sistemul Solar. 


CRISTIAN ROMÂN 


ulte perdele forestiere (2-20 
M- şi-au început cariera pe 

haturi (răzoare), fie limitând 
proprietățile şi împiedicând turmele 
să treacă dintr-o parte în alta, fie de-a 
lungul drumurilor, râurilor etc. La ori- 
gine, ele sunt: relicve ale vegetației 
forestiere, având o compoziție vari- 
abilă după regiunile biogeografice; o 
colonizare spontană cu tufărişuri; 
plantații mixte; plantații numai cu 
conifere (de exemplu, chiparoşi în 
Provence, Franța, pini în Germania, 
Danemarca etc.). 

Deseori, aceste perdele forestiere 
au aspectul unor mărăcinişuri, for- 
mate îndeosebi din arbuşti de 5-6 m, 
amestecați cu tufărişuri mai joase ori 
au fizionomie de crâng, unde se 
amestecă arbori, arbuşti şi 
Subarbuşti, ce alcătuiesc un microcli- 
mat umed şi umbros, cu temperatura 
mai constantă faţă de vecinătăţi. 
Majoritatea plantelor provin, mai ales, 
din lizierele pădurilor (arțar, frasin, 
stejar, salcie, răchită, cătină, alun, 
măceş, soc, păducel, lemn câinesc, 
porumbar, liane) sau sunt specii ru- 
derale. În tot cazul, compoziţia lor 
floristică depinde de om. Crângurile 


joase, tăiate regulat, sunt mai sărace 
în specii decât cele înalte; biodiversi- 
tatea este direct proporţională cu 
vechimea. In Marea -Britanie, 
prezenţa a 5 specii diferite de 
tutărişuri pe 10 m? indică o vechime a 
asociaţiei vegetale de 500 de ani, iar 
a 10 specii de 1 000 de ani. Treptat, 
tutărişurile sunt înlocuite de arbori 
specifici mediului forestier local. În 
ansamblu, această fitocenoză este un 
substitut al ecotonului (ecosistem de 
tranziţie) natural, care este liziera 
pădurii. 

Diversitatea faunistică a 
perdelelor este direct proporţională cu 
bogăţia floristică, depinzând, toto- 
dată, şi de mediul învecinat, unde se 
desfăşoară o parte din activităţile ani- 
malelor. Numeroase nevertebrate, 
amfibieni, reptile, păsări (ciori, 
stăncuţe, ciocănitori, ciocârlii, vrăbii, 
cintezoi. piţigoi, coţofene, bufniţe, 
cucuvele etc.). mamifere (şoareci de 
câmp şi pădure, chiţcani, arici, pârşi, 
iepuri, vulpi, lilieci etc.) îşi află hrană 
şi adăpost acolo. 

Valoarea economică a perdelelor 
forestiere este imensă. Ele oferă: 

e Protecţie impotriva vântului, a cărui 


ERDELELE FORESTIERE PE HATURI 


viteză după impact scade cu 30-50% 
faţă de zona deschisă. Limitează cul- 
carea cerealelor, tulburarea 
polenizării, căderea fructelor, 
sfâşierea frunzelor, scăderea creşterii 
în înălţime; permit irigarea regulată 
prin aspersoare; reduc distanţele de 
acţiune a maselor de aer sărate, ce 
provoacă arsuri şi împiedică 
creşterea bună a culturilor; oferă 
adăpost turmelor şi vânatului; 
frânează eroziunea eoliană; asigură 
protecţia caselor, grădinilor, parcurilor 
şi sănătăţii oamenilor. 

e Pentru a fi eficace, perdelele 
forestiere trebuie să fie semiperme- 
abile (masele de aer să se poată infil- 
tra prin frunziş), destul de groase şi 
înalte; amplasate judicios, în raport 
cu topografia. 

e Scad evapotranspiraţia prin dimi- 


nuarea vitezei vântului. 


e Cresc umiditatea maselor de aer şi 
cantitățile de precipitaţii (cu 10-15% 
în Tennessee, SUA şi 5% în Europa 
Centrală). 

@ Asanează solurile prea umede. 

e Permit o mai mare precocitate a 
culturilor. 

e Reţinând apa şi solurile de la 

şiroire şi deflaţie, frânează eroziunea 
şi permit apei să penstreze treptat în 
sol. = 

e Ameliorează randamentul culturilor 
protejate: la porumb cu 14-34% în 
România (Mărculești), cu 10% în 
SUA (Nebraska), cu 10-15% în 
Franţa; la fâneaţă cu 27-67% în 
România (Mărculești); la grâu cu 15- 
26% în Franţa (Beauce), cu 20-50% 
în România; la sfeclă de zahăr cu 10- 
12% în Germania; la lucernă cu 
21,5% în Danemarca; la cartofi cu 9- 
17% în Danemarca; la ovăz cu 18% 
în România, cu 40% în Ucraina, cu 
19% în Danemarca. 

0 Ameliorează randamentul creşterii 
animalelor în aer liber datorită micro- 
climatului moderat. 

@ Protejează terenul de inzăpezire. 

e Cordoanele forestiere din lungul 
râurilor, adevărate păduri-galerii sau 
zăvoaie, prin diminuarea încălzirii 
apei, favorizează piscicultura, 
împiedică eutrofizarea apei, fixează 
malurile, scad efectele inundaţiilor. 

e frânează emanaţiile nocive de 
plumb ale traficului auto (până la 
50%), absorb' praful, ecranează zgo- 
motul, 

e Habitat pentru prădătorii naturali ai 
dăunătorilor culturilor agricole şi pen- 
tru polenizatori, asigurând echilibrul 
ecologic. 


O Sursă de hrană (vânat, fructe . 


comestibile, ciuperci, plante medici- 


nale, importanţă meliferă), lemn de 
construcţie şi de foc. 

© Valoarea peisageră a perdelelor 
forestiere este amplificată şi de faptul 
că ele reprezintă un mediu de destin- 
dere àa populaţiei. 

Eliminarea de pe mari suprafețe a 
perdelelor riverane a avut efecte 
dezastruoase, contrare scopului 
urmărit de a câştiga teren agricol. 
Reconstrucția ecologică necesită 10- 
15 ani de muncă şi cheltuieli imense, 
cu rezultat incert, deoarece între timp 
au survenit eroziuni, alunecări de te- 
ren, otrăvirea cu pesticide şi 
îngrășăminte a pânzei freatice, exo- 
dul populaţiei etc. 

Deseori, s-a obiectat împotriva 
gardurilor vii de pe haturi, în sensul 
fragmentării prea mari a terenului şi 
îngreunării de manevră a utilajelor 
agricole. În România, majoritatea din- 
tre ele au fost desfiinţate. S-a con- 
statat că irosirea timpului de manevră 
este mai mare la loturile pătrate faţă 
de cele dreptunghiulare sau poligo- 
nale. 

Studiile de impact ale 
amenajărilor funciare trebuie să 
inventarieze toate elementele din 
teren, inclusiv arborii izolaţi şi 
blocurile eratice, acţiune ce va releva 
valoarea economică, biologică sau 
peisageră necesară conservării. Noile 
drumuri se vor trasa pe cât posibil 
de-a lungul perdelelor existente. Este 


de dorit ca implantarea şi replantarea 
să acopere locurile ce nu se pretează 
cultivării; se vor evita însă pajiştile 
naturale valoroase botanic. Zonele de 
locuit, construcţiile publice, drumurile 
şi străzile necesită astfel de plantaţii. 

Pentru prevenirea  surpării 
malurilor râurilor, un proiect de ame- 
najare prevede folosirea anvelopelor 
uzate, legate între ele prin cabluri în 
formă de faguri. Umplute ulterior cu 
pietriş şi pământ, în care se va planta 
un puiet, acestea se vor îngropa şi 
ancora de maluri. 

Tăieturile în aceste perdele nu vor 
fi simultane; cele rase se vor face la 
mari intervale (10-40 ani), în rest, se 
va practica metoda grădinăritului. 
Lucrările de întreţinere se vor face 
predilect iarna pentru a perturba 
cât mai puţin fauna. În general, plan- 
taţiile au în părţile laterale arbuşti, iar 
în centru arbori. In primii ani se vor 
face lucrări de degajare. 

Evaluarea potenţialului economic 
al acestor garduri vii este o problemă 
încă deschisă; extinderea sau regre- 
sia lor este greu de trasat din punctul 
de vedere al disponibilizării. Acest 
peisaj mutant şi temporar asigură 
tranziţia agricolă spre forestier sau 
alte vocaţii. 


Dr. SIMONA CONDURĂȚEANU, 
Ministerul Apelor, Pădurilor şi 
Protecţiei Mediului 

CONCURS ST! 


Revista noastră, dragi cititori, vă propune, începând cu acest 
număr, un concurs de construcţii geometrice. 


Prima problemă: 

Există foarte multe tipuri de pro- 
bleme de geometrie. Noi nu dorim să 
punem la grea încercare cunoştinţele 
dumneavoastră în acest fascinant 
domeniu al matematicii. Căutăm doar 
să vă testăm capaciatea de a gândi 
"geometric". În ce constă problema 
pe care o propunem acum? Enunţul 
ei este simplu: găsiţi o metodă pentru 
a construi, numai cu rigla şi compa- 
sul, un pătrat (AIJK) circumscris unui 
triunghi oarecare (ABC), ca în figura 
alăturată. De la dumneavoastră 
aşteptăm şi justificarea procedeului 
propus. Acesta va fi un criteriu pentru 
departajarea concurenţilor. 


Aşteptăm răspunsurile dv. până la data de 15 mai a.c. pe 
adresa redacţiei. Premiul, acordat prin tragere la sorţi, pentru 
fiecare etapă, este de 50 000 lei. Succes! 

Adevărul despre | 
EPILEPSIE 


@ Simpla evocare a cuvântului epilepsie 
continuă să înfricoşeze O Totuşi majoritatea 


Ceea 


persoanelor având acest handicap pot să ducă 
o viaţă normală, cu condiţia să-şi urmeze 
regulat tratamentul indicat de medic ® 


unoscută încă din antichitate, 
Le epilepsia (“atac prin surpriză” în 

limba greacă) atinge atât copiii, 
cât şi adulţii. Şi pentru că, adesea, 
este considerată ca făcând parte din- 
tre maladiile mintale, epilepticii se fe- 
resc să-şi declare boala la şcoală, la 
locul de muncă, chiar în familie, 
complăcându-se într-un fel de clan- 
destinitate. Or, viaţa .unor personaje 
ilustre ce au suferit de epilepsie, ca 
lulius Caesar, Van Gogh, Flaubert, 
Dostoievski, demonstrează că 
această afecţiune este perfect com- 
patibilă cu o inteligenţă normală, une- 
ori excepţională. 

Epilepsia nu este o tulburare psi- 
hică, ci o maladie a creierului, 
datorată unei proaste funcţionări a 
anumitor structuri ale scoarţei cere- 
brale. Ea se manifestă prin crize 
neaşteptate, ce îmbracă aspecte 
foarte variabile. Acestea corespund 
unei veritabile descărcări electrice 
produsă de un grup de celule ner- 
voase (neuronii), într-o zonă mai mult 
sau mai puţin întinsă. Fenomenul 
este comparabil cu acţiunea unei si- 
guranţe care se arde, pentru a proteja 
un circuit electric (aici, creierul). 

Criza cu pierderea conştiinţei şi cu 
mişcări anormale rămâne însă cea 
mai spectaculoasă şi, totodată, cea 
mai cunoscută. La copil survine, ade- 
sea, o “absenţă”, ce durează câteva 
secunde sau minute, interval în care 
el este total rupt de realitate. De 
asemenea, crizele se pot limita numai 
pe o parte a corpului, cu mişcări 
involuntare ale feţei... Medicii nu 
vorbesc de “maladie epileptică” decât 
atunci când aceasta se cronicizează. 

O predispoziţie ereditară, de 
netăgăduit, pentru epilepsie există în 
unele familii. Riscul este de trei ori 
mai important atunci când părinţii au 
suferit ei înşişi de această maladie. 
Dar crizele pot, de asemenea, să 
apară atunci când creierul este supus 


unei agresiuni: naştere dificilă, cu o 
proastă oxigenare a creierului nou- 
născutului, malformaţie vasculară sau 
tumoră cerebrală, traumatism crani- 
an, alcoolism... Foarte adesea, 
medicii nu descoperă nici unul dintre 
aceşti factori şi vorbesc de “epilepsie 
idiopatică”: crizele survin la oameni 
normali, dar care reacţionează 
exagerat la anumite agresiuni. 
Într-adevăr, fiecare dintre noi, supus 
unei suferințe cerebrale foarte intense 
(oboseală, lipsă gravă de zahăr, febră 
mare, o maladie infecţioasă...), poate 
să prezinte o criză, izolată şi fără 
urmări. Aceasta se declanşează însă 
la bolnavii epileptici, chiar dacă agre- 
siunea este mai puţin intensă. 
Uneori, criza nu se instalează 
decât atunci când există un factor 
declanşator: o stimulare luminoasă 
intermitentă (luminile de pe un drum 
noaptea, reflectarea razelor solare în 
apă, alternanţa umbră-lumină pe 
autostradă, ambianța unui local de 
noapte...). Foarte rar, vizionarea emi- 
siunilor de televiziune de la o prea 
mică distanţă faţă de ecran şi jocurile 
video pot să inducă același efect la 
copiii de 8-15 ani. Emoţiile puternice, 
de bucurie sau nu, joacă, la rândul 


“lor, un rol în declanşarea crizelor, ca 


şi o mare oboseală sau lipsa de 
somn. 

De câţiva ani, cercetările între- 
prinse pentru punerea la punct a unor 
noi medicamente contra epilepsiei 


PESTA: 


Această maladie se transmite la 
om prin înţepătura puricilor care 
parazitează şobolanul. Ea se 
traduce prin apariţia unor ganglioni 
foarte dureroşi la nivelul membrelor 


Ciclista Marion Clignet din SUA, 
medaliată cu aur, in 1994, la Palermo, are 
epilepsie din copilărie. Pertect echilibrată 
de tratamentul pe care il urmează, ea 
este un exemiu pentru cei ce suferă de 
acestă boală. 


sunt într-un real progres, astăzi, mai 
multe molecule fiind supuse încer- 
cărilot clinice. Administrarea lor coti- 
diană la ore fixe este indispensabilă 
pentru asigurarea unei concentraţii 
eficiente a medicamentului în sânge, 
24 de ore din 24. Se mai recomandă, 
în plus, faţă de tratmentul medica- 
mentos, să se doarmă suficient şi să 
nu se consume alcool. 

Peste 80% dintre bolnavii epilep- 
tici duc o viaţă cvasinormală, după 
câteva tatonări de găsire a celui mai 
bun tratament. Specialiştii estimează 
că un bolnav din doi poate să spere 
în întreruperea acestuia după câţiva 
ani. Dar este obligatoriu un interval 
de doi ani, fără nici o criză, înainte de 
a se hotări diminuarea sau oprirea 


` tratamentului. 


Pentru bolnavii rezistenți la medi- 
camentele clasice există o terapie 
chirurgicală sofisticată. Realizată în 
câteva servicii de neurochirurgie 
foarte specializate, ea dă, adesea, 
rezultate spectaculoase. 

Progresele medicinei vor contribui 
la eliminarea misterului şi a ruşinii 
nejustificate ce învăluie această ma- 
ladie, dând, totodată, speranţă celor 
ce suferă de epilepsie. 


întrebări 


răspunsuri 


inferioare. Este pesta bubonică, 
necontagioasă, spre deosebire de 
cea pulmonară, o altă formă a 
maladiei, ce se transmite de la om la 
om. 


— MAEDICIA ~~ 
Când luăm 
MEDICAMENTELE? 


desea în cabinetele medicale 
A sau la farmacie auzim între- 

barea: Când trebuie să iau 
acest medicament? Întrebarea este 
perfect legitimă, deoarece pentru ca o 
substanţă medicamentoasă să-şi facă 
efectul, ea trebuie administrată în 
mod corect. În acest sens, se reco- 
mandă să se aibă în vedere viteza cu 
care produsul devine activ, durata sa 
de acţiune şi, de asemenea, ritmul 
biologic al organismului nostru, care, 
se ştie, nu reacţionează în acelaşi fel 
pe întreaga durată a zilei. 

Astfel, o persoană hipertensivă 
poate să aibă tensiunea arterială 
crescută între orele 9 şi 15. Deci 
tratamentul antihipertensiv trebuie 
să-i permită să depăşească cât mai 
bine această perioadă critică. Dacă 
medicul a recomandat o priză unică, 
ea va fi administrată dimineaţa, la 
sculare, p&ntru ca bolnavul să fie pro- 
tejat peste zi. Medicamentele ce 
conţin substanţe excitante, precum 
cofeina sau vitamina C, se iau, de 
preferinţă, în cursul dimineţii, în orice 
caz înainte de ora 16. Altfel, sigur, ne 
va aştepta o noapte albă... 

Unele medicamente provoacă 
somnolenţă. lată pentru ce se reco- 
mandă administrarea lor seara. Este 
cazul antihistaminicelor, prescrise în 
alergii. Să nu uităm că alte molecule, 
pentru binele bolnavului, “lucrează” 
toată noaptea. Astfel, efectul prelungit 
al medicamentelor folosite în astm îl 


De ce a reapărut acum? 

Acest flagel nu a dispărut nicio- 
dată, actualmente, fiind vorba de a 
treia pandemie mondială. Şi chiar 
dacă se vorbește numai despre 
India, este bine să se ştie că s-au 
înregistrat cazuri de pestă în multe 
alte ţări, printre care şi SUA. Singură 
Europa pare să fie cruţată, deo- 
camdată, de această boală. 


protejează pe astmatic de o criză 
nocturnă. Ideal este ca acestea să fie 
deci administrate între orele 18 şi 20. 
Substanțele destinate să combată un 
ulcer de stomac acţionează, de 
asemenea, peste noapte, perioada 
cea mai delicată pentru aparatul 
digestiv, “neprotejat” de alimente. 
Aşadar, momentul propice pentru a 
absorbi antiulceroasele se situează 
între orele 18 şi 22. 

Siropurile, frecvent recomandate 
copiilor seara, înainte de culcare, 
prezintă două inconveniente: ele 
micşorează apetitul şi favorizează 
cariile dentare. Atenţie deci! Micuţii 
trebuie să-şi spele dinţii după linguriţa 
de sirop, sfat valabil, de altfel, şi pen- 
tru adulţi. 

In cazul în care se instalează 
febra, vomismentele sau durerea, 
medicamentele prescrise trebuie să 
acţioneze foarte rapid, deci trebuie 
luate pe stomacul gol, fie cu o 
jumătate de oră înainte de masă, fie 
la două-trei ore după aceasta. 
Asiguraţi-vă totuşi ca nu cumva să 
existe contraindicaţii. 

Lăsând de o parte cazurile de 
urgenţă, începutul mesei constituie, 
fără excepţie, cel mai bun moment 
pentru a lua un medicament. Totuşi, 
unele substanţe, ca antiinfimatoarele, 
sărurile de potasiu şi moleculele con- 
tra colesterolului, sunt mai bine tole- 
rate de organism dacă administrarea 
lor se face în timpul mesei. Desigur, 


ălătoriile favorizează 
propagarea maladiei? 

Nu, deoarece dezinfecţia este 
foarte eficientă. În plus, incubaţia 
pestei este de foarte scurtă durată, 
fiind uşor de reperat persoanele 
atinse. Desigur, după o călătorie 
într-o ţară cu epidemie, se recoman- 
dă consultarea medicului. 


0 Medicamentele nu trebuie luate la 
întâmplare Q Pentru ca acţiunea lor să fie 
ameliorată, iar efectele indezirabile atenuate, 
se recomandă respectarea câtorva 


reguli simple O 


acţiunea lor va fi încetinită, datorită 
prezenţei alimentelor în stomac, dar 
aceasta nu are prea mare importanţă 
atunci când tratamentele au fost pre- 
scrise pentru o perioadă îndelungată. 

În general, medicamentele nu tre- 
buie administrate la sfârşitul mesei, 
deoarece acţiunea lor va fi substanţial 
modificată. Există însă două excepţii: 
pansamentele gastrice, care prote- 
jează tubul digestiv între mese, şi 
pastilele care se sug. Somniferele 
sunt mai eficiente când se adminis- 
trează la câteva ore după cină. Dar 
dacă aceasta este prea copioasă, 
efectul lor va fi perturbat şi încetinit. 

Un medicament nu este o bom- 
boană. Trebuie deci respectată o 
regulă simplă: să se bea cel puţin un 
pahar de apă în momentul în care îl 
luăm. Apa favorizează dizolvarea sa, 
crescându-i, totodată, viteza de 
acţiune. Ea permite, de asemenea, 
să se evite lipirea gelulei sau compri- 
matului de esofag sau stomac. Cât 
priveşte băuturile gazoase şi sucurile 
de fructe, ele nu sunt recomandate. 
La fel laptele, care poate să reducă 
sau să prelungească intervalul de 
acţiune. lată motivul pentru care 
mamele nu trebuie să dizolve un 
medicament în biberonul copilului lor. 
Pentru a evita ca substanţa medica- 
mentoasă să stagneze în esofag, 
este bine ca ea să fie administrată, 
atunci când ne aflăm în poziţie verti- 
cală. Chiar şi bolnavul la pat trebuie 
să se ridice în momentul absorbirii 
medicamentului prescris. In sfârşit, 
este contraindicată aplecarea bruscă 
a capului spre spate în momentul 
înghiţirii unui comprimat, deoarece 
există riscul ca acesta să pătrundă în 
trahee. 


Pagini "lente de 

FITOTERAPIE 


în eczemele cu exfoliere a pielii. Au acţiune emolientă. 

Alte infecții cutanate. În medicina clasică, dar şi 
modernă alopată, tratamentul de bază este cel antibiotic şi 
antiinflamator. Numai în cazul eşecului cu aceste 
tratamente se recurge la vaccinoterapie (autovaccin sau 
cu anatoxină stafilococică). 

În cazul furunculozelor nazale, supravegherea me- 
dicală este foarte importantă, deoarece, frecvent, pot 
apărea complicaţii grave, ca tromboflebita sinusului 
cavernos sau chiar septicemia. In furunculozele obişnuite 
şi în formele recidivante, fructele şi legumele sunt utile ca 
adjuvante ale tratamentului de bază. 

Lămâile au efecte antiseptice şi cicatrizante. Se 
utilizează sucul ca atare sau diluat cu puţină apă sub 
formă de comprese locale. 

Smochinele au proprietăţi emoliente şi se aplică fie ca 
atare, despicate în două şi încălzite direct pe furuncul, sau 
sub formă de comprese cu fructe fierte în apă sau lapte. 

Ceapa are şi ea proprietăţi antiseptice şi maturative. 
Se aplică direct pe furunculi sau abcese purulente, după 
ce, în prealabil, a fost coaptă pe plită sau fiartă în apă. 

Fasolea, fiind maturativă a abceselor, se foloseşte sub 
formă de făină sau fulgi, din care se prepară o pastă cu 


LEGUMELE, FRUCTELE ȘI SEMINȚELE (13) 


Eczemele sunt boli cutanate, caracterizate prin 
prezenţa pe tegumente a unor leziuni descuamative 
pruriginoase. Ele sunt datorate în special unor procese 
alergice sau infecțioase. 

n paralel cu tratamentul alopat, recomandat de 
dermatolog, atât fitoterapia, cât şi dietoterapia vegetariană 
constituie preţioase adjuvante pentru tratamentul 
eczemelor. Legumele, fructele şi seminţele se recomandă 
atât în uzul intern, cât şi în cel extern. Se utilizează în 
special plantele cu acţiune diuretic-depurativă, iar local 
cele emoliente şi astringent antiseptice. 

Cătina, pe lângă aportul de vitamine, are şi efecte 
diuretic-depurative. Se recomandă fie sub formă de suc 
proaspăt îndulcit, cu zahăr sau miere, fie sub formă de 
infuzie de fructe uscate, 2 linguriţe la o cană cu apă. Se 
beau 2-3 căni pe zi, timp de cel puţin 2 săpătămâni. 

Portocalele, în uz extern, se folosesc sub formă de 
comprese sau tamponări locale, au efecte astringente şi 
antiseptice. 

Fasolea este şi ea utilizată în tratamentul eczemelor. 
Se asociază cura internă, cu suc de fasole verde, câte 100 
ml pe zi, cu cea externă, cu făină de fasole boabe, în apă 
călduţă, pentru aplicaţii locale. 

Morcovii se folosesc intern, sub formă de suc, câte 100 
ml pe zi, dimineaţa înainte de micul dejun. Extern, se pot 
folosi raşi, sub formă de cataplasme. 

Napii sunt utilizaţi tot pentru acţiunea diuretic- 
depurativă în tratament intern. Se consumă sub formă de 
salată crudă sau sub formă de infuzie, preparată dintr-o 
lingură napi uscați la 0,5 | apă. Întreaga cantitate se bea în 
cursul unei zile. 

Sparanghelul are şi el efecte diuretic-depurative şi se 
consumă ca atare sub formă de salată sau în diferite 
preparate culinare. Din sparanghel se poate prepara şi un 
decoct, 20 g la 1 |, cantitate care se bea în loc de apă în 
cursul unei zile. 

Varza este utilă în tratamentul extern sub formă de 
frunze strivite cu o sticlă pe o planşetă. Se aplică local cu 
un pansament. Se schimbă de 2 ori pe zi. 

Semințele de in, sub formă de făină, din care se 
prepară un terci cu-apă călduţă, se aplică local, în special 


apă călduţă şi se aplică pe zona afectată. 

Măcrişul şi ştevia sunt recomandate, în special, în 
medicina populară sub formă de cataplasme calde, după 
ce au fost fierte în apă şi puţină untură. 

Napii au, de asemenea, proprietăţi maturative. Pentru 
tratamentul extern, după răzuire, se fierb şi se aplică local 
cu ajutorul unui tifon. Se schimbă la 6- 8 ore. 

Prazul dă rezultate bune, datorită proprietăţilor lui 
calmante şi maturative. Se aplică local frunze fierte în apă, 
înainte de a se răci. 

Varza se prepară şi se aplică după procedeul descris 
mai înainte la “eczeme”. 

Negii (verucile) sunt excrescenţe cutanate, rotunde, 
aplatizate, datorate unui virus, care apar de obicei pe 
degetele mâinilor. Pentru tratarea lor, până la cauterizare 
sau intervenţia chirurgului, se pot încerca şi remedii 
naturale. Fitoterapia recomandă aplicaţii locale cu suc 
proaspăt de rostopască, cunoscută şi sub numele de 
negelariţă (Chelidonium majus) sau cu suc proaspăt de 
laptele cucului (Euphorbia sp.), timp de cel puţin şapte 
zile, de două ori pe zi. 

Unele fructe, legume şi seminţe dau rezultate bune, de 
multe ori, în tratamentul negilor. 

Lămâile: tamponări repetate ale negilor, de 3-4 ori pe 
zi, cu suc de lămâie, 10-15 zile la rând. In acelaşi scop, se 
recomandă un oţet medicinal, preparat din coaja a două 
lămâi, macerate timp de 8 zile în 200 ml oţet de 9°. După 
filtrare se fac badijonări de 2-3 ori pe zi, timp de 10-15 zile. 

Smochinul, în ţara noastră, creşte numai în sudul şi 
sud-estul ţării, în locuri adăpostite. De la acest arbust, 
pentru tratamentul verucozei, se utilizează latexul secretat 
de fructele tinere sau de rămurele cu care se fac aplicaţii 
locale de 3 ori pe zi, timp de 5-6 zile. 

Ceapa şi usturoiul se folosesc sub formă de suc, cu 
care se fac aplicaţii locale de 3-4 ori pe zi, mai multe zile la 
rând. 

Dintre seminţe, se recomandă cele de armurariu 
(Silybum marianum), 20 g seminţe zdrobite, macerate timp 


(Continuare în pag. 32) 

CONTACTUL SEXUAL 


POZIȚII SEXUALE 


preludiul constituie faza de 

excitație pregătitoare a parte- 
nerilor cu ajutorul factorilor vizuali, 
tactili (mângâieri), olfactivi, dar şi a 
elementelor psihologice oferite de 
dragoste şi tandreţe. Prin intermediul 
preludiului se ajunge la dorinţa de 
unire reciprocă, de alcătuire a unui 
tot, fapt ce se realizează prin raportul 
(contactul) sexual propriu-zis. 

Nu există reguli fixe legate de 
momentul optim de introducere a 
penisului în vagin şi nici referitoare la 
caracteristica mişcărilor copulatorii. În 
general, se ajunge la această fază în 
situaţia unei excitaţii sexuale maxime, 
când dorinţa extremă este cea de 
unire sexuală. 

Vorbind despre contactul sexual, 
o mare parte dintre noi ne gândim la 
poziţiile sexuale ca la un element 
indispensabil pentru obținerea 
satisfacţiei sexuale. Desigur, poziţia 
sexuală are un rol mportant în 
realizarea actului sexual, dar aceasta 
nu trebuie privită ca un element 
exclusiv fizic, deoarece satisfacția din 
cadrul unei anumite poziţii sexuale 
este obţinută, adesea, prin intervenţia 
factorilor psihologici (comunicare 
nonverbală prin expresia feţei, a 
ochilor). 

In literatura de specialitate s-au 
descris numeroase poziţii sexuale, 
cunoscute încă din antichitate (la 
perşi existau 450 de poziţii sexuale). 
In fapt, acestea sunt diferite variante 
ale unor poziţii clasice (poziţii faţă în 
faţă ale partenerilor, poziţii poste- 
rioare, poziţii laterale): în decubit 
(culcat), șezând sau în ortostatism (în 
picioare). Un cuplu poate apela la 
mai multe poziţii, chiar în timpul unui 
act sexual, acestea oferind grade 
diferite de satisfacere a necesităţii 
erotice sau de sexualitate. 

Poziţiile faţă în faţă sunt acceptate 
de majoritatea specialiştilor ca poziţii 
sexuale tipic umane. În acest cadru, 
poziţia faţă în faţă, cu bărbatul 
deasupra, este cea mai des întâlnită 


Ree la cele relatate anterior, 


în toate culturile şi corespunde 
dorinței de dominare a bărbatului. 
Vorbind despre poziții sexuale, 
majoritatea dintre noi au repre- 
zentarea mentală tocmai a acesteia. 
Avantajul ei constă în posibilitatea 
comunicării nonverbale prin mimică și 
sărut dintre cei doi parteneri. Este de 
menţionat însă şi dezavantajul 
generat de scăderea posibilităţii de 
mişcare a femeii. Această poziţie nu 
se recomandă femeilor gravide, 
femeilor şi bărbaţilor obezi şi 
bărbaţilor cu tulburări de erecţie sau 
cu ejaculare precoce. 

Există numeroase variante ale 
acestei poziţii, realizate, mai ales, 
prin schimbări ale aşezării picioarelor 
partenerilor. Se pot obţine astfel 
niveluri mai ridicate de excitație, 
unele fiind benefice în anumite 
situaţii. De exemplu, la femeia cu 
vagin lax se recomandă folosirea unei 
poziţii cu picioarele strânse, iar în 
disproporţia dintre penis şi vagin, 
poziţia faţă în faţă cu flexiunea 
picioarelor. 

O altă variantă a poziţiei faţă în 
faţă este cea în care bărbatul este 
culcat pe spate şi femeia stă 
deasupra. Poziţia are avantajul 
posibilităţii de exprimare de către 
femeie a tandreţei prin gestică şi 
sărut, elemente deosebit de excitante 
pentru bărbat, care trebuie să renunţe 
în acest caz la rolul său dominator, lui 
revenindu-i o atitudine mai pasivă. Şi 
această poziţie are, de asemenea, 
variante prin jocul picioarelor ambilor 
parteneri, dar şi prin aşezarea axei 
corpului femeii față de cea a 
bărbatului la 45°, la 90°. 

Un alt grup de poziţii sexuale le 
reprezintă cele posterioare. în care 
bărbatul se plasează în spatele 
femeii. Este o poziţie excitantă pentru 
bărbat. La femeie se recomandă mai 
ales în situaţia de graviditate. 
Această poziţie prezintă dezavantajul 
absenței posibilităţii sărutului şi a 
urmăririi expresiei feţei partenerului. 
Şi poziţiile posterioare se pot realiza 


în cele trei variante: culcat, șezând 
sau în picioare. 

Poziţiile sexuale laterale, ante- 
rolaterale sau posterolaterale, în care 
partenerii sunt aşezaţi lateral unul 
faţă de celălalt, cu variate aşezări ale 
picioarelor, se recomandă în stări 
speciale - sarcină, convalescenţă, 
disfuncţii articulare artrozice, tulburări 
de ejaculare, frigiditate. 

Este de reţinut faptul că adop- 
tarea unei poziţii sexuale se reali- 
zează prin căutarea obţinerii satis- 
facţiei maxime a ambilor parteneri. 
Aceasta este o opţiune.de cuplu A 
nicidecum o acțiune premeditată. In 
acest sens, cea mai bună şi cea mai 
plăcută este poziţia care, în condiţii 
concrete, garantează plăcerea 
ambilor parteneri. 

Într-un cuplu legat de dragoste, 
orice poziţie a contactului sexual este 
justificată moral. O poziţie este 
considerată normală sau anormală în 
funcţie de satisfacerea sexuală pe 
care o produce şi nu de imaginea 
mentală sau de prejudecățile pe care 
le avem fiecare dintre noi. 

In cazul în care necesitatea 
bărbatului diferă de cea a femeii, 
bărbatul trebuie să respecte dorința 
partenerei. Dacă orgasmul acesteia 
se produce mai greu, el trebuie să 
accepte poziţia pe care ea o doreşte, 
situaţie care se inversează când 
bărbatul prezintă tulburări de 
dinamică sexuală. 

Optica privind schimbarea poziţiei 
sexuale este percepută diferit de 
diversele cupluri. Astfel, dacă s-a 
găsit o poziţie optimă şi partenerii 
s-au obişnuit cu aceasta, schimbarea 
sa poate determina scăderea plăcerii 
sexuale şi chiar frigiditate. La alte 
cupluri, schimbarea frecventă a 
poziţiei sexuale poate constitui un 
element suplimentar de plăcere 
sexuală. Teoretizarea poziţiilor 
sexuale are doar un rol informativ, 
fiecare cuplu găsindu-şi propriile sale 
poziţii, care să ofere plăcere maximă 
ambilor parteneri. 

In esenţă, poziţiile sexuale 
adoptate în timpul unui act sexual 
sunt importante, dar ele trebuie privite 
doar ca una dintre verigile necesare 
obţinerii satisfacţiei sexuale, care, în 
ultimă instanţă, este îmbinarea unor 
senzaţii fizice cu elemente de confort 
psihologic. 

In numărul viitor, vom vorbi 
despre satisfacția sexuală - orgasmul. 


Dr. MICHAELA NANU, 
dr. DIMITRIE NANU 


Răspunsurile la apelurile dv. 
adresate Asociaţiei Adolescentul, 
telefon: 688 48 34, 687 50 40, le veţi 
găsi în Poşta rubricii. 


şi ample, totuşi nu atât de nu- 

meroase cât ar fi fost de aştep- 
tat, referitoare la relaţia dintre muzică 
şi psihologie. Nu cunoaştem însă nici 
o încercare de abordare etologică a 
tenomenului muzical; este adevărat, 
nu mi-a parvenit până acum cartea lui 
Desmond Morris “Biologia artei” în 
care cunoscutul etolog britanic va fi 
tratat, probabil, şi aspecte privind arta 
sunetelor. 

Care ar fi însă deosebirea dintre 
cele două moduri de abordare a mu- 
zicii? Fără îndoială, ele se interfe- 
rează într-o anumită măsură, aşa 
cum etologia se interferează cu psi- 
hologia pe mai multe planuri ale stu- 
dierii comportamentului uman. Există 


S -au întreprins studii laborioase 


însă şi aspecte specifice determinate . 


de faptul că etologia abordează în 
mod obiectiv comportamentul, situân- 
du-l în dimensiunile: cauzală, ontoge- 
netică (a dezvoltării existenţiale a in- 
dividului), filogenetică (a evoluţiei şi 
istoriei umane) şi ecologică. Poate fi 
studiat fenomenul muzical în per- 
spectiva etologiei umane? Noi cre- 
dem că da. Vom încerca să de- 
monstrăm acest lucru, prezentând 
cititorilor interesaţi de această pro- 
blemă câteva aspecte esenţiale, ce ar 
putea constitui premisele unei po- 
sibile etologii a muzicii. 

Muzicieni şi gânditori de seamă, 
ce au reflectat asupra naturii muzicii, 
au remarcat în unanimitate un anume 
specific al ei, care o distinge de toate 
celelalte arte: acela de a se adresa 
direct sufletului, de a fi un limbaj uni- 
versal al sentimentelor, de a se plasa 
mai presus de idei şi cuvinte. “Muzica 
este o revelaţie mai înaltă decât orice 
înţelepciune şi orice filozofie...” îi 
scria, în-1810, Ludwig van Beethoven 
Bettinei Brentano. Lucrul acesta apa- 

re clar în cazul muzicii vocale scrisă 
pe anumite texte, de la cântecele fol- 
clorice la piesele vocale de cameră, 
de la muzica vocal-simfonică, religi- 
oasă sau profană până la teatrul liric. 
Se ştie că multe opere celebre au fost 
scrise de compozitori, nu mai puţin 
celebri, pe librete extrase de autori, 
rămaşi în umbra gloriei compozito- 
rilor, din lucrări literare foarte apre- 
ciate în epoca respectivă. Cu toate a- 
cestea, aproape în toate cazurile, cre- 
aţiile literare ce au servit ca surse pri- 
mare de inspiraţie s-au perimat esteti- 
ceşte vorbind, într-o anumită măsură, 
publicul devenind mai puţin receptiv 
faţă de mesajul lor artistic, în timp ce 
traducerile lor muzicale se bucură în- 
că de o imensă popularitate. S-ar pu- 
tea cita nenumărate exemple; ne vom 
limita doar la câteva mai reprezen- 
tative. 

Opera “Rigoletto” de Giuseppe 


Verdi a fost compusă pe un libret -> 


scris de Francisco Maria Piave, 
textierul preferat al compozitorului, 
după drama lui Victor Hugo “Regele 
petrece”. Datorită cenzurii, numele 
personajelor şi locul acţiunii au fost 
schimbate; regele Franţei, Francisc |, 
a devenit ducele de Mantua, bufonul 
său, Triboulet, a devenit Rigoletto, 
Blanche, fiica acestuia, s-a trans- 
format în Gilda ş.a.m.d. Acţiunea a 
rămas însă aceeaşi până în cele mai 
mici amănunte. Ei bine, astăzi drama 
lui Hugo nu se mai reprezintă, practic, 
pe nici o scenă de teatru din lume, în 
timp ce opera lui Verdi continuă să se 
bucure de o constantă popularitate, 
fiind nelipsită din repertoriul perma- 
nent nu numai al marilor teatre lirice 
ale lumii, ci şi din cel al mai modes- 
telor teatre de operă din oraşele de 
provincie. Hugo, cu intuiţia sa acută 
de poet, a presimţit acest lucru atunci 


când s-a înfuriat teribil pe Verdi 
pentru că i-a preluat subiectul fără 
consimţământul său. 

Comediile satirico-politice ale lui 
Beaumarchais, “Bărbierul din Sevilla” 
şi “Nunta lui Figaro”, în ciuda mă- 
iestriei lor artistice, care face din ele 
primele comedii moderne din istoria 
literaturii franceze, şi a succesului e- 
norm de care s-au bucurat în epocă, 
se mai joacă azi, uneori în montări re- 
gizorale neortodoxe, pe scenele unor 
teatre, dar, invariabil, nu reuşesc să 
ţină multă vreme afişul. In schimb, 
operele sinonime ale lui Rossini şi 
Mozart se bucură şi în prezent de 
atenţia şi entuziasmul melomanilor de 
pretutindeni, sunt înregistrate în noi şi 
noi variante interpretative şi fac parte 
din repertoriul permanent al oricărui 
teatru liric ce se respectă şi îşi 
respectă publicul. 

Din comedia “Filtru!” a lui Eugen 
Scribe (nume predestinat, se pare), 
astăzi complet uitată, experimentatul 
Felice Romani, sesizând trama psiho- 
etologică extrem de veridică şi coe- 
rentă a acţiunii, a scris pentru Gae- 
tano Donizetti libretul “Elixirul dragos- 
tei”, operă ce cunoaşte şi astăzi o no- 
torietate mondială. Singure creaţiile 
lui Shakespeare au înfruntat la fel de 
bine timpul, dacă nu cumva mai bine, 
decât nu foarte numeroasele opere 
muzicale pe care le-au inspirat. De ce 
oare? Premise etologice, asociate cu 
unele date furnizate de psiho-fiziolo- 
gie, ne vor permite să schițăm o po- 
sibilă explicaţie, nu exhaustivă, desi- 


` gur, a supremaţiei artei patronată de 


Euterpe. 

Opera muzicală este un ansamblu 
de stimuli acustici organizat în spaţiu 
şi timp, organizare ce dă naştere unei 
forme în mişcare. altfel spus unei 
configurații aflate într-un continuu 


G. Verdi 

proces diacronic de modificări suc- 
cesive al sincroniei sale. Etologia a 
identificat însă o categorie specială 
de stimuli, denumiți stimuli-semnal, 
ce se definesc prin caracterul lor 
înnăscut, inconştient, aprioric oricărei 
experienţe de viaţă; ei determină prin 
mecanisme înnăscute de declanşare 
stări subiective şi răspunsuri compor- 
tamentale specifice, obiectiv obser- 
vabile. Stimulii acustici muzicali sunt 
însă stimuli culturali, în mare măsură 
artificiali, creaţi şi manipulaţi de om. 
Au ei, în acest caz, caracterul unor 
stimuli-semnal care, cum am arătat în 
articolul precedent, acţionează în 
comportamentul uman? 

Etologia umană susţine că pro- 
gramele comportamentale deschise, 
în cel mai înalt grad modificabile toc- 
mai prin modelarea socio-culturală, 
nu sunt niciodată complet deschise, 
ele având o bază filogenetică, înnăs- 
cută, deci un anumit grad de închi- 
dere, mai mare sau mai mic, în func- 
ție de tipul de comportament. În cazul 
comportamentului estetic, acest nu- 
cleu de închidere, înnăscut, există şi 
lui i se datorează ceea ce rămâne e- 
tern uman în oricare din cele şapte 
arte. Nucleul respectiv este reprezen- 
tat, în ceea ce priveşte componenta 
sa senzorialo-receptivă, din stimulii- 
semnal şi mecanismele înnăscute de 
declanşare activate de aceştia. 
Specific omului este însă faptul că 
elementele genetice de închidere a 
programelor comportamentale, în 
cazul în speţă aceşti stimuli-semnal şi 
aceste mecanisme înnăscute de de- 
clanşare, sunt supuse, o dată cu apa- 
riţia lui Homo sapiens, unui necon- 
tenit proces de modelare evolutivă 
socio-culturală, într-o anumită măsură 
punctual, constând din perioade re- 
lativ distincte, a căror matrice stilistică 
se imprimă specific asupra etapelor 
procesului respectiv. Dar dacă nu ar 
exista permanenţele general umane, 
reprezentate prin programele ge- 
netice comportamentale relativ închi- 
se, nu am mai fi impresionați astăzi 
de epopeile lui Homer sau de trage- 
diile lui Eschil, chiar dacă le perce- 
pem într-un alt context socio-cultural. 

Stimulii acustici muzicali nu repre- 
zintă, cum se crede adesea, exclusiv 
rezultatul creaţiei culturale, artefactu- 
ale. Muzica, în special cea vocală, a- 
re o infrastructură stimulatorie ce in- 
clude anumiţi stimuli-semnal şi anu- 
mite mecanisme înnăscute de de- 
clanşare. Cercetările lui R.J. Andrews 
au arătat că partea cea mai sensibilă 
a gamei auditive umane, situată în ju- 
rul frecvenţei de 3 000 Hz, nu este u- 
tilizată în limbajul articulat, în această 
zonă fiind localizate expresiile vocale 
nonverbale, cum ar fi strigătele de 
disperare ale femeilor şi ale copiilor, 


ce declanşează reacţii emoţionale şi 
comportamente specifice, manifes- 
tându-se în acest sens ca veritabili 
stimuli-semnal. În rostirea cuvintelor 
se folosesc însă frecvenţe în jur de 
1 000 Hz şi această separare a laturii 
raţional-informaţionale de cea emo- 
ţional-subiectivă a făcut din limbajul 
verbal baza comunicării obiective. 
Această constatare întăreşte ipoteza 
că, filogenetic, muzica vocală îşi are 
originile în manifestările vocăle non- 
verbale, emoţionale, formându-se 
prin modularea progresivă a unor 
expresii sonore, cum ar fi suspinele, 
plânsul, tânguirile funebre, râsul, vo- 
calizările euforice, diverse alte voca- 
lizări ce declanşau şi/sau sincronizau 
unele acţiuni de grup, chemări sono- 
re, îngânarea unei melopei legănate 
pentru liniştirea şi adormirea pruncilor 
etc. 

O dată apărut, limbajul articulat 
şi-a menţinut, în ciuda evoluţiei sale, 
o importantă funcţie expresiv-emoţio- 
nală, neputând fi izolat din contextul 
comportamentului nonverbal de co- 
municare, ce include nu numai mimi- 
ca şi gesturile locutorului, ci şi inten- 
sitatea, frecvenţa, timbrul şi ritmul 
emisiei vocale. Or, cu cât emisia vo- 
cală articulată se deplasează spre zo- 
na stimulilor-semnal acustici, res- 
pectiv frecvenţa de 3 000 Hz, cu atât 
conotaţia emoţională creşte. Cu alte 
cuvinte, cu cât cuvintele sunt mai 
“cântate”, limbajul apropiindu-se de 
forma unei melopei incantatorii, a u- 
nui soi de recitativ, cu atât impactul 
său emoţional va fi mai puternic. În 
plus, deşi cuvântul este considerat un 
exemplu tipic de semn simbolic 
convenţional - ceea ce a dus la teza 
arbitrarului lingvistic - în mai multe 
limbi naturale au fost identificate 
diferite grade de iconicitate, altfel 
spus prezenţa unor cuvinte şi expresii 
onomatopeice, ce simulează realităţi 
nelingvistice, având deci infrastruc- 
tura unor stimuli-semnal. La acest 
fenomen se adaugă caracterul vag şi 
evocator al modelelor verbale me- 
taforice, în accepţia lui D.D. Farcaş, 
rezultat al intuiţiei (ce stă şi la baza 
creaţiei artistice) şi care, spre deose- 
bire de modelele verbale logice, con- 
țin cel puţin una sau câteva propoziţii 
vagi, cu mare putere de sugestie. In 
istoria limbajului, aceste modele au 
precedat apariţia modelelor logice. 

Funcţia expresivă evocatoare şi 
vagă a limbajului verbal uman se ma- 
nifestă pregnant în limbajul poetic, 
care are o muzicalitate inefabilă; po- 
eziile lui Eminescu reprezintă, aşa 


cum au demonstrat studiile lui G.. 


Ibrăileanu și E. Papu, un exemplu e- 
dificator în această privinţă. Poezia a- 
pare ca o punte de trecere între lim- 
bajul vorbit şi cel cântat. Nu întâmplă- 


tor, primele opere ce au apărut spre 
sfârşitul secolului al XVI-lea şi înce- 
putul secolului al XVII-lea, la Florenţa, 
reprezentau un limbaj vocal in- 
cantatoriu, preocuparea declarată a 
compozitorilor fiind aceea de a crea o 
fuziune între poezie şi muzică. În pre- 
faţa operei sale “Euridice”, Jacopo 
Peri (1561 - 1633) declara că obser- 
vase atent limbajul verbal cotidian şi 
încercase să-l transpună în muzică; 
atât timp cât secvențele vocale ale 
personajelor exprimau aceeaşi stare 
sufletească, configuraţia şi structura 
melodiei se mențineau la acelaşi ni- 
vel, ca o linie dreaptă, dar de îndată 
ce această stare se schimba sau o si- 
tuaţie dramatică nouă survenea în 
textul literar, linia melodică se 
modifica. 

Opera va evolua conform şi altor 
principii etologice, aşa cum vom ve- 
dea, dar deocamdată să menţionăm 
doar un singur moment din istoria ei, 
ce confirmă ipoteza privind relaţia ori- 
ginară dintre melopee şi limbajul ar- 
ticulat: într-una din operele primului 
maestru recunoscut al acestui gen ar- 
tistic, Claudio Monteverdi (1567 - 
1643), e vorba de “Orfeo”, reprezen- 
tată în premieră la 24 februarie 1607 
şi considerată prima capodoperă a 
teatrului liric, unul din fragmentele, ce 
impresionează puternic şi azi audito- 
riul, este cel ce redă tânguirea eroului 
care plânge moartea Euridicei. 

Să revenim însă la problema 
noastră. Credem că deţinem acum 
elementele esenţiale care ne permit 
să înţelegem de ce modelele literare 
ale unor opere s-au dovedit mult mai 
perisabile decât creaţiile muzicale in- 
spirate de ele. Mai întâi, în toate ca- 
zurile, chiar când modelul literar nu 
era scris în versuri, ci era o nuvelă 
sau un roman (libretul “Luciei di La- 
mermoor” este scris după romanul lui 
Walter Scott “Logodnica din Lamer- 
moor”), libretul operelor era, în mod 
obligatoriu, versificat sau reversificat, 
deci transformat în text poetic 


intenţionat conceput spre a fi trans- 


pus în muzică; ab initio, caracterul 
iconic şi metaforic al textului literar 
era accentuat de libretist. Etapa deci- 
sivă era însă cea în care compo-' 
zitorul efectua această transpunere a 
textului literar în limbajul muzical; de 
această dată, caracterul vag şi 
evocator, specific stimulilor-semnal şi 
mecanismelor înnăscute de declan- 
şare, se accentua până la hiper- 
trofiere şi cu cât compozitorul reușea 
să găsească expresii muzicale mai 
adecvate conţinutului literar cu atât 
opera devenea mai durabilă în timp, 
mai veridică şi mai convingătoare 
artisticeşte. 


Dr. MIHAIL COCIU 


W CULORILE 4 


Psihologii o știu: 


culorile pot “vorbi”, în felul lor, 


spunând multe despre 


De ce culoare preferați să 
fiți în acest moment? 

a. Verde. 

b. Roşu. 

c. Bleu. 

d. Alb. 

e. Roz. 

f. Galben. 


Pentru dv., timpul repre- 
zintă: 

a. Un tren în plină viteză. 

b. Cântâcul cocoşului. 

c. O lungă călătorie. 

d. O fugă. 

e. Ani de recuperat. 

f. Un capital. 


Dacă aţi fi fost Dumnezeu, 

ce aţi fi preferat să creaţi? 

a. Deşertul Gobi. 

b. Marele Canion. 

c. O insulă grecească. 

d. O pădure canadiană. 

e. Câmpia irlandeză. 

f. Un câmp de lalele în 
Olanda. 


Vă aflați la Delhi. E miezul 

nopţii. Deodată, trei răută- 

cători înarmaţi cu cuțite vă 
pun la zid. Ce faceţi? 

a. Strigaţi: “Doamne, nu mă 
lăsa!. 

b. Escaladaţi zidul cât 
tai de repede. 

c. li loviți pe rând, cu o 
energie pe care nu v-o 
cunoşteaţi. 

d. Le oferiţi portofelul, cea- 
sul şi fotografia mamei dv. 

e. Îi masacrați cu un strigăt 
ucigător. 

f. Cântaţi Marseilleza. 


Care dintre următoarele 
materiale vă reaminteşte 
de copilărie? 

a. Catifeaua. 

b. Nisipul. 

c. Plasticul. 

d. Marmura. 


e. Mătasea. 
f. Pielea. 


La cine apelaţi atunci când 
sunteţi deprimat(ă)? 

a. Un profesor de înot. 

b. Amantul (amanta) dv. 

c. Muzica dată la maxim. 

d. O carte bună. 

e. Psihiatrul dv. 

f. Maica Tereza. 


Z 


Care dintre următoarele 

filme se potrivesc cu viața 

pe care aţi trăit-o până în 

prezent? 

a. Point Break, limită extre- 
mă, de Kathryn Bigelow. 

b. Simplu muritor. de Pierre 
Jolivet. 

c. Alo, mamă, tot eu sunt, 
de Any Heckerling. 

d. Dans cu lupii, de Kevin 
Costner. 

e. Viaţă de câine, de Mel 
Brooks. 

f. Strigătul fluturelui, de -> 
Karel Kachyna. 


Vedeți un bărbat şi o te- 

meie discutând aprins. 

Despre ce anume vorbesc, 

după părerea dv.? ă 

a. Fidelitatea liber 
consimţită. 

b. Un proiect profesional 
comun. 

c. Bani. 

d. Probleme de familie. 

e. O expoziţie de pictură. 

f. Cum îşi vor petrece con- 
cediul. 


Cum anume vă imaginaţi 

că ar trebui să arate casa 

visurilor dv.? 

a. Din marmură roz, încon- 
jurată de palmieri. 

b. Situată pe o faleză 
bătută de valuri. 

c. Bleu şi albă, însorită. 

d. Cu piscină. 

e. Situată în Cişmigiu, cu 
vedere spre Palat. 


f. Provincială, ca o casă 
veche de familie. 

Ce anume asociaţi setei? 
a. Un pahar cu apă. 

b. Amorul de după-amiază. 
c. Foamea. 

d. O fântână. 

e. Un naufragiu pe o plută. 
f. Un butoi cu bere. 


Aţi moştenit o fabrică deza- 

fectată. In ce o veţi trans- 

forma? 

a. Refugiu pentru cei fără 
adăpost. 

b. Ateliere pentru tinerii 
artişti necunoscuţi. 

c. Centru de cercetări me- 
dicale. 

d. Cămin pentru copiii 
străzii. 

e. Sală de spectacole. 

f. Şcoală de parapsi- 
hologie “new age”. 

Vă confruntaţi cu o proble- 


mă importantă. Ce anume 

faceţi mai întâi? 

a. O siestă în hamac. 

b. O întoarcere la 
“rădăcini”. 

c. Un tête-à-tête cu dv. 
înşivă pentru a verifica 
dacă între voi totul 
merge bine. 

d. Beți un cocteil. 

e. Faceți o scurtă călătorie. 

f. Vă inventariaţi colecția 
de timbre. 


Care dintre următoarele 

expresii vă evocă ultima 

experienţă amoroasă? 

a. A-şi face gânduri negre. 

b. A vedea viaţa în roz. 

c. A fi verde de frică. 

d. A rămâne cu gura 
căscată. 

e. A fi roşu ca racul. 

f. A fi alb ca varul. 

Aţi fost dictator, aţi pierdut 


puterea şi v-aţi refugiat în 

jungla amazoniană. Sub ce 

nume? 

a. Indiana Jones. 

b. Păre Ubu (Mere Ubu). 

c. Lulu (Lily) Trocadero. 

d. Cain (sau sora acestuia). 

e. Doctor (sau doamna) 
Freud. 

f. Alien (sau soţia sa). 


Ce element aţi adăuga ina- 

inte de a lua dejunul într-o 

încăpere imensă în care se 
află o masă de lemn masiv, 
două bănci şi un cactus? 

a. Un imens soare din car- 
ton (sau o pânză de 
corabie). 

b. O mască africană. 

c. O volieră cu papagali 
(sau cu păsări ale 
paradisului). 

d. Un manechin îmbrăcat 
în veşmintele Cleopatrei 
(sau ale lui Cezar). 

e. Un pinguin “naturalizat”. 

f. Mai multe cutii de 
diverse forme. 


Vi se propune funcţia de 

director. Ce aţi alege? 

a. O asociaţie pentru 
protecţia animalelor. 

b. O fabrică de jucării. 

c. O instituţie pentru 
tinerele fete. 

d. Mai multe băcănii. 

e. Un garaj. 

f. O crescătorie de câini. 


17 


Consumaţi o mâncare exo- 
tică din: j 5 
a. Lăcomie. 

b. Plăcere. 

c. Foame. 

d. Instinct de conservare. 

e. Plictiseală. 

f. Obişnuinţă. 


Dacă ar fi posibil, pe care 
dintre următoarele astre 
v-ar plăcea să trăiţi? 

a. Marte, planeta roşie. 


a= 


PERSONALITATEA fă 


personalitatea noastră. 


Ce anume? Răspundeţi la întrebările 


de mai jos şi veți afla. 


b. Jupiter cea puternică. 
c. Neptun, planeta 


vins(ă). De acord, doriţi să 
aveţi un. copil, dar cu 


misterioasă. condiţia să ajungă 
d. Venus cea tandră. a. Guru. 
e. Mercur, planeta rebelă. b. General. 
f. Luna cea schimbătoare. c. Poet. 
d. Roşcat. 
L 9 e. Poliglot. 
După două ore de discuţii f. Telepat. 

Aveţi o viziune: trei 

boschete de trandafiri, un 

bărbat în negru şi o cutie 

cu cuie aşezată în iarbă. 

Ce cuvinte vă vin în minte? 

a. Este un cioclu care 
închide un sicriu. 


ritual necunoscut. 

c. E instalatorul! 

d. Asta e! Am găsit ce 
căutam: ciocanul! 

e. Ajutor! 

f. Nu, dragă, încă nu e 
momentul; aşteaptă 
până diseară. 


înflăcărate, vă lăsaţi con- 


Interpretarea rezultatelor  5.a4;bi;c5;d 
Însumaţi, cu ajutorul tabelului de mai 6. a 5; b 3; c 2; d 
jos, punctele obținute. 7.a2;b1;c3;d 

8.a4;b6;c5;d 
1.a 5;b6;c4;d1;e2;f3. 9.a1;b4;c2;d 
2.83;b2;c4;d1;e5;f6. 10.a2;b4;c5;d 
3. a 5; b6; c 4; d3; e2;f1. 11.a2;b5;c3;d 
4.a4;b3;c5;d1;e6;t2. 12.a3;b2;c6;d 


Roz 

Între 25 şi 40 de puncte. Culoarea dv.: roz pal. În dv. 
există un amestec de puţin roşu şi de multă aspirație spre pu- 
ritate. Vă caracterizează constanţa, sângele-rece, reținerea şi 
prudenţa. Dacă sunteţi protejat(ă), tratat(ă) ca un obiect din 
porțelan şi la adăpost de griji sau de agresivitatea celorlalți, vi 
se pare că viața merită a fi trăită. Vă caracterizează farmecul 
şi blândeţea, naivitatea, inocenţa, prospeţimea. Doriţi o viaţă 
simplă şi fără probleme; pentru dv., copiii reprezintă ocazia 
de a fi răsfățat(ă), susţinut(ă), consolat(ă), deoarece bom- 
boanele şi jucăriile vor fi în primul rând pentru dv. Refuzaţi 
răspunderile sau încercarea de a modifica o situaţie care vă 
deprimă; treceţi cu uşurinţă prin stări de disperare. 

Între 41 şi 56 de puncte. Culoarea dv.: roz-plersică. 
Culoarea piersicii este simbolul dragostei şi afecțiunii, dar nu 
şi al pasiunii. Asociată dragostei materne, ea mărturiseşte o 
nevoie de tandreţe şi securitate de care vă bucuraţi să bene- 
ficieze şi cei din jurul dv. Aveţi un temperament cald, rar 
agresiv sau dominator. Totuşi, în fața responsabilităţilor, 
preferaţi să vă păstraţi libertatea de gândire şi acţiune. 
Filozofia dv. de viaţă este temperată de respectul pentru 
celălalt. Sunteţi competent(ă) în profesia dv., foarte organi- 
zat(ă) şi practic(ă) în viaţa de zi cu zi. Devotamentul dv. e 
fără margini, dar la fel este şi gelozia şi nu suportaţi să fiţi lip- 
sit(ă) de ceea ce consideraţi că vi se cuvine. In acest caz, 
deveniți iritabil(ă), an san ane divagaţi fără nici un scop. 
Între 57 şi 72 de puncte. Culoarea dv.: roz aprins. Jumătate 
roşu, jumătate alb, în acelaşi timp forță şi pasiune, puritate şi 
înţelepciune, sunteţi senzual(ă) şi impulsiv(ă). Sunteţi o per- 
soană extrovertă, generoasă sau doritoare de a părea aşa, 
hotărită să profitaţi la maximum de ceea ce vă oferă viaţa şi 
să vă împărtăşiţi şi altora ideile. Vă utilizaţi vitalitatea pentru 
fericirea celor din jur. Fericire pe care unii, de altfel, ar prefera 
să şi-o construiască ei ingiz, altruismul dv. ajungând uneori 
la rezultate surprinzătoare! Dați dovadă de o activitate debor- 
dantă, de energie până la pasiune sau mânie dacă nu sunteți 
ascultat(ă). In acest caz, lipsa dv. de obiectivitate poate 
provoca mult rău, chiar dacă ulterior compensaţi aceasta 
purtându-vă frumos. În plus, atenţie!, vizonii crescuţi în 
încăperi cu ferestre roz devin din ce în ce mai agresivi, în 
vreme ce atracţia pentru sexul opus diminuează... 


Lică ic ăla 


b. Probabil e vorba de un `~ 


e 3; f2. 13.a4;b5;c3;d2;e1;f6. 
e1;f6. 14.a3;b1;c5;d2;e4;f6. 
e6;î4. 15.a2;b5;c1;d6;e4;f3. 
e2;f1. 16.a2;b1;c5;d3;e6;fq4. 
;e5;f3. 17.a2;b3;c4;d6;e1;f5. 
e1;f6. 18. a 5; b 6; c 4; d 3; e 2;f 1. 
e6; f4. 19.a 3; b6; c2;d1;e5;f4. 
e4; fi. 20.a6;b4;c3;d2;e1;f5. A 


i Bieu 

Între 73 şi 88 de puncte. Culoarea dv.: bleu-ciel. Legată 
de cer şi apă, privită în majoritatea culturilor ca fiind culoarea 
adevărului, a loialității şi înţelepciunii, ea este şi principiul 
feminin. lubitoare, gentilă, reprezentaţi afecțiunea, compasi- 
unea, fidelitatea, prudenţa, loialitatea în prietenie, pe scurt, 
cumulaţi numeroase fațete pozitive. Dar, din nefericire, 
culoarea dv. este în acelaşi timp simbolul răcelii şi detaşării. 
Sunteţi un intelectual (o intelectuală), intuiţia şi voinţa albas- 
trului cumulând integritatea albului, creativ(ă) dacă anturajul 
vă aprobă şi vă admiră. Dacă nu, reuşiţi să evadați; 
adâncit(ă) în amintiri din copilărie, vă găsiţi liniştea şi pacea, 
fiind apoi din nou plin(ă) de farmec, spirituală), elegant(ă); 
sunteţi întotdeauna impecabil îmbrăcat(ă). Treceţi prin viaţă 
asemenea unui fluviu liniştit, alături de prietenii dv. 

Intre 89 şi 104 puncte. Culoarea dv.: bleu-vert. Albastrul 
şi verdele fiind în proporţii egale, sunteţi un amestec de exi- 
genţă faţă de sine, echilibru, sensibilitate şi imaginaţie. Având 
o foarte bună părere despre dv. înşivă, atrăgător (atrăgă- 
toare), sunteți înainte de toate un intelectual (o intelectuală). 
Vă place să faceţi speculaţii, temperamentul dv. creator fiind 
însoţit de curiozitatea în legătură cu tot ceea ce vă încon- 
joară. Sunteţi amabil(ă), inteligent(ă) şi fermecător (ferme- 
cătoare), iar imaginaţia dv. complexă vă antrenează, în 
acelaşi timp, către speculaţii angoasante în legătură cu natu- 
ra umană, dar şi către confruntări cu probleme de conştiinţă 
ori de morală cărora nu le găsiţi intotdeauna rezolvarea. 

intre 105 şi 120 de puncte. Culoarea dv.: albastru 
peruzea. Aveţi energie, o bogată viaţă spirituală, conştiinţa 
datoriei. Sensibil(ă) şi disciplinat(ă) în acelaşi timp, vă place 
să dominați sau să conduceţi un grup. In contactele profe- 
sionale şi cele mondene, sunteţi răbdător (răbdătoare), per- 
severent(ă) şi înţelept (inţeleaptă), dar puteţi deveni rigid(ă), 
căutând să vă impuneţi autoritatea, inflexibil(ă) până la dic- 
tatură. Conservator (conservatoare), perseverent(ă) din in- 
stinct de conservare, aţi fi în stare de orice pentru a vă apăra 
convingerile. Având nevoie de stima celorlalți, vă interesează 
oamenii pe care-i întâlniți şi posedaţi o mare supleţe intelec- 
tuală şi un spirit deschis la tot ceea ce vă înconjoară. 


Traducere și adaptare: LIA DECEI 

PĂMÂNTUL 


Solar preocupă omenirea de 

câteva secole. lată ce scria ilus- 
trul H. Poincaré, în 1911, în Lecţiile 
sale asupra ipotezelor cosmogonice: 
“Este imposibil să contempli specta- 
colul Universului înstelat fără să te 
întrebi cum s-a format el: pentru a 
căuta o soluţie ar trebui să aşteptăm 
să adunăm cu răbdare elementele şi 
să căpătăm, astfel, speranţa de a le 
găsi; dar, dacă am fi atât de rezona- 
bili, dacă am fi curioşi fără să fim 
nerăbdători, este mai mult ca sigur că 
n-am fi creat niciodată Ştiinţa şi că 


p roblema originii Sistemului 


- ne-am fi mulțumit să ne trăim dintot- 


deauna viața de zi cu zi. Spiritul nos- 
tru a cerut însă imperios această 
soluție chiar înainte de a se fi contu- 
rat şi când avea doar vagi idei, permi- 
ţându-i mai degrabă să ghicească 
decât să aştepte. Acesta este şi moti- 
vul pentru care există şi atâtea ipo- 
teze cosmogonice, atât de diferite, 
care aduc în fiecare zi noi ştiri, la fel 
de incerte, dar tot atât de plauzibile 
ca şi vechile teorii în mijlocul cărora 
s-au născut fără a le anula pe aces- 
tea”. 

Nu există poate enigmă mai mare 
decât modul în care s-a râscut Uni- 
versul şi chiar decât cel in care s-a 
format şi a evoluat Sistemul Solar. În 
ultimele decenii, explorările spaţiale, 
ca şi numeroasele observaţii de la sol 
şi noile cercetări teoretice au făcut 
doar să constatăm că problema lui 
Poincaré este mai actuală ca oricând 
şi că soluţia este mai greu de găsit 
decât se spera. 

Primele studii serioase asupra 
originii Sistemului Solar aparţin lui 
Descartes (1632), Buffon (1749), 
Kant (1755) şi Laplace (1796), iar în 
ultimele trei secole au fost publicate 


câteva zeci de teorii, care mai de 
care mai contradictorii. Chiar dacă nu 
putem încă înţelege câteva etape ale 
formării Sistemului Solar, putem 
spune totuşi astăzi sigur “cum nu s-a 
format el”. 

Cosmogonia Sistemului Solar 
(adică a naşterii sale) a cunoscut o 
adevărată revoluţie în anii '70, datori- 
tă explorării acestuia cu sondele 
spaţiale, datorită analizei în labora- 
toarele terestre a meteoriţilor şi a 
mostrelor de roci lunare şi, nu în cele 
din urmă, datorită observaţiilor din ce 
în ce mai sofisticate de la sol şi a 
studiilor teoretice favorizate de calcu- 
latoare din ce în ce mai puternice. 

Dar rezultatul a fost descurajant: 
prea multe obiecte cereşti descope- 
rite, prea multe mecanisme, pe deo 
parte, şi... un singur sistem planetar 
cunoscut şi, eventual, o singură teorie 
acceptabilă, pe de altă parte. 

Mai mult, sistemul în care trăim 
este unic sau este un sistem banal în 
Galaxia noastră? Ar fi deci extrem de 
util să mai descoperim şi alte sisteme 
planetare pentru a putea deosebi 
ceea ce este “propriu” de ceeace 
este “comun”. 

O altă dificultate constă din cvasi- 
imposibilitatea de a ne întoarce în 
timp. Mai mult, incertitudinile privind 
existenţa Sistemului Solar se situ- 


'ează la extremităţile sale: e înce- 


putul: care au fost primele momente 
ale naşterii Soarelui? ce a declanşat 
formarea acestei stele? e sfârşitul: 
cum s-a produs ultima etapă de 
aglomerare a materiei din care s-au 
născut pianetele de azi? 


Puţină istorie 
Problema originii Sistemului Solar 
nu s-a pus, practic, înainte de secolul 


de la haos | 


e” 


a planetă 


al XVII-lea. Cei mai mulţi dintre tilo- 
zofi credeau că planetele şi stele erau 
“dintotdeauna” şi pentru “întotdeau- 
na”. Multe secole, dogma oficială a 
Europei aşeza Pământul în centrul 
Universului. 

Introducând noţiunea de evoluţie, 
Descartes a fost primul care a propus 
o teorie “ştiinţifică” a originii Sistemu- 
lui Solar. El a dat o explicaţie meca- 
nică în Lumea sau Tratat al Luminii 
(1632) şi în Principia Philosophiae 
(1644). El considera Universul plin de 
vârtejuri, în centrul cărora se formau 
stelele şi planetele. Deşi această 
teorie pare astăzi desuetă, trebuie să 
recunoaştem că “turbulenţa” imagi- 
nată de Descartes joacă un rol impor- 
tant în numeroase teorii cosmogonice 
moderne. 

Au venit apoi Copernic, care a 
aşezat Soarele în centrul Sistemului 
Solar, Kepler, care a enunțat cele trei 
legi de mişcare a planetelor, Galilei, 
care a pus bazele dinamicii şi New- 
ton, care a descoperit legea gravi- 
taţiei. Cu ei se putea face un pas mai 
înainte în înţelegerea formării plane- 
telor. 

Multă vreme ne-am întrebat dacă 
aceasta s-a datorat trecerii prin apro- 
pierea unei stele care ar fi smuls un 
filament de materie din Soare (teoria 
catastrofică) sau dacă Soarele şi 
planetele s-au născut din aceeaşi 
nebuloasă primitivă, în care Soarele 
nu ar fi decât partea centrală conden- 
sată (teorii ale nebuloasei primitive). 

Părintele teoriei catastrofice este 
Buffon. El a emis, în anul 1749, teoria 
conform căreia Soarele ar fi fost lovit 
de o cometă, care i-ar fi smuls un fila- 
ment de materie, în sânul căruia s-ar 
fi născut planetele. Dar pe măsură ce 
s-a cunoscut mai bine natura come- 

telor, această teorie a fost abando- 
nată. Se poate reţine doar ideea, 
acceptată astăzi, că acelaşi fenomen 
fizic a stat şi la originea formării 
Sistemului Solar. Ideea lui Buffon a 
mai fost reluată, mai târziu, înlocuind, 
de această dată, “cometa” cu o stea 
care a atins Soarele. 

În 1755, Kant a introdus, pentru 
prima oară, conceptul de nebuloasă 
primordială: Universul este plin de 
materie mai mult sau mai puţin con- 
densată şi regiunile cele mai dense 
atrag materia înconjurătoare, care se 
contractă. În jurul proto-Soarelui, 
nebuloasa în rotaţie se turteşte şi, în 
discurile formate astfel, concentrațiile 
secundare dau naştere planetelor. 

In 1796, Laplace, care nu cunos- 
cuse lucrările lui Kant, a prezentat o 
teorie a formării Soarelui şi planetelor 
dintr-o nebuloasă primitivă, care s-a 
contractat sub efectul forţelor de 
gravitație. Teoriile lui Kant şi Laplace 
au fost enunțate independent şi nu au 
altceva în comun decât punctul de 
plecare. Spre deosebire de Kant, 
Laplace presupunea că nebuloasa ar 
fi fost partea exterioară a proto- 
Soarelui. În modelul lui Laplace, în 
timpul contracţiei nebuloasei, viteza 
de rotaţie creşte (tot aşa cum un pati- 
nator se roteşte mai repede când îşi 
strânge braţele pe lângă corp) până 
ce “forţele centrifuge” de la ecuator 
devin mai mari decât forţele de 
atracţie, iar inelele de materie se 
detaşează pentru a da naştere pla- 
netelor. Kant n-a dezvoltat niciodată 
teoria emisă în 1755 şi nici nu a făcut 
vreo corecție asupra erorilor fizice pe 
care le conţinea aceasta. 

In secolul al XIX-lea s-au ridicat 
multe obiecţii la adresa teoriei nebu- 
loasei primitive. Îndeosebi aceea că 
Soarele se roteşte în jurul propriei 
sale axe în peste 25 de zile, mult mai 
încet decât s-ar fi rotit un obiect 
născut direct din concentraţia unei 
nebuloase. Mai mult, în timp ce 
Soarele conţine peste 99% din masa 
Sistemului Solar, el nu are decât abia 
2% din energia de rotaţie (sau, mai 
corect, din -momentul cinetic). 
Această problemă - a repartiţiei 
energiei de rotaţie între planete şi 
Soare - a făcut ca, la vremea respec- 
tivă, cei mai mulţi astronomi să pref- 
ere modelul de formare prin trecerea 
unei stele prin imediata vecinătate a 
Soarelui, cu atât mai mult cu cât 
Jeans şi Jeffreys au dezvoltat în 
Anglia, între 1915 şi 1929, un model 
cantitativ complet al teoriei catas- 
trofice. 

ŞI totuşi, teoriile catastrofice au 
trebuit să fie abandonate la mijlocul 
secolului al XX-lea. Ele ridicau prea 
multe obiecţii. Nolke a demonstrat în 
1929 că o “globulă” de materie smul- 


să din Soare rămâne în continuare 
sub influenţa gravitaţională a acestuia 
şi ar trebui rapid disipată şi nu con- 
densată în planetă. Zece ani mai 
târziu, Spitzer a afirmat că pierderea 
de energie din Soare a unui filament 
cald ar fi prea lentă pentru a permite 
vreo eondensare. Filamentul nu are 
timp să se răcească suficient şi se 
dispersează. Situaţia finală, ce 
rezultă din întâlnirea dintre Soare şi o 
stea, ar fi, probabil, mai degrabă o 
“atmosferă” în jurul Soarelui decât un 
filament smuls din el. O obiecţie şi 
mai mare vine din observarea can- 
tităţilor relative de deuteriu şi hidro- 
gen din planete. Ca şi hidrogenul, 
deuteriul este un element ce s-a for- 
mat încă în primele momente ale 
Universului. El este atât de fragil încât 
trecerea sa, chiar fugară, în condiţii 
stelare tipice, este de ajuns ca să-l 
distrugă; de aceea nici nu-l găsim în 
fotosfera solară. In schimb, găsim 
aceleaşi cantităţi relative de deuteriu 
şi hidrogen în planete şi în mediul 
interstelar. Aceasta, ca şi alte obser- 
vaţii ale abundenţelor chimice, 
dovedesc că materia din care s-au 
născut planetele provine dintr-un 
mediu rece şi nu din interiorul 
Soarelui. 

Ideea unei nebuloase primitive a 
fost deci reluată sub aspectul teoriilor 
moderne şi al noilor date de obser- 
vaţie. 


Date de observaţie 

În măsura în care nu putem 
obţine, deocamdată, eşantioane din 
tot Sistemul Solar este greu să 
deosebim ce este caracteristic etapei 
de formare a Sistemului Solar de 
ceea ce provine din evoluţia sa ulte- 
rioară. Vom enumera deci doar 
câteva date de observaţie de care 
trebuie să ţinem seama în orice teorie 
cosmogonică. 

e fRegularitatea orbitelor pla- 
netare. Toate planetele (cu excepţia 
lui Pluton) se deplasează pe orbite 
cvasicirculare, în acelaşi plan. Mai 
mult, toate planetele se rotesc în 
acelaşi sens. Dacă ele ar fi fost cap- 
turate una după alta de către Soare 
în călătoria sa prin Galaxie, ele ar fi 
format un “nor” în jurul Soarelui. Nici 
un mecanism nu ar fi fost atât de efi- 
cient încât să le fi adus pe toate în 
acelaşi plan. Ele s-au născut deci prin 
condensarea materiei într-un disc 
protoplanetar. 

e Similitudini între sistemele pla- 
netare şi cele de sateliți. Multă vreme 
s-a crezut că sistemele de sateliți din 
jurul lui Jupiter şi Saturn ar fi nişte 
minisisteme solare, cu o singură 
deosebire importantă: temperatura 
descreşte când ne îndepărtăm de 
Soare, în timp ce ea rămâne aproape 


aceeaşi în jurul lui Jupiter şi Saturn. 
Descoperirea, după 1979, a unui 
mare număr de sateliți în jurul lui 
Jupiter (astăzi 16 sateliți) şi al lui 
Saturn (17) arată că situaţia diferă, 
într-adevăr, de cea din jurul Soarelui. 
Între Soare şi centura de asteroizi 
(ceva mai mult de 600 raze solare) nu 
se găsesc decât patru planete. In 
vecinătatea lui Jupiter şi a lui Saturn, 
la mai puţin de 20 de raze planetare, 
se găsesc nu numai inele, dar şi 


- numeroşi sateliți. Vecinătatea acestor 


planete este mult mai aglomerată 
decât cea a Soarelui. Probabil că şi 
procesele de formare a planetelor şi 
sateliților sunt diferite. 

e Planetele “interioare” şi “exte- 
rioare”. Un examen rapid al 
parametrilor fizici şi chimici ai pla- 
netelor cunoscute ne permite să le 
clasăm în două grupe: planetele “inte- 
rioare” (sau “telurice” sau “terestre”) 
şi planetele “exterioare” (sau 
“gigante”). Primele au raza între 
2 500 şi 6 400 km, densitatea de 
ordinul 5 şi o scoarță solidă. Celelalte 
au raza între 25 000 şi 70 000 km, 
densitatea aproximativ 1 şi nu au- 
scoarță solidă; ele sunt înconjurate 
de mulţi sateliți şi chiar de inele. 

e Rotația lentă a Soarelui. În timp 
ce doar 1% din masa Soarelui este 
conținută în planete, acestea au 
peste 98% din energia de rotaţie (mai 
corect, din momentul cinetic). 

e Compoziţia chimică a pla- 
netelor. Global, aceasta poate fi 
cunoscută din măsurarea densităţii 
lor mijlocii. Ea pare a fi în funcție de 
distanţa SE de Soare şi deci de tem- 
peratură. În preajma Soarelui, acolo 
unde este cel mai cald, elementele 
cele mai uşoare, ca hidrogenul şi heli- 
ul, nu au putut rezista. Ele lipsesc 
aproape cu totul din planetele te- 
restre, în timp ce sunt dominante la 
Jupiter şi Saturn. Planetele terestre 
conţin, în principal, fier, silicați şi oxi- 
gen, în timp ce Uranus şi Neptun au 
doar o uşoară lipsă de hidrogen şi 
heliu. 

e Analiza meteoriţilor. Aceste mici 
corpuri sunt fosile ale Sistemului 
Solar. Ele s-au solidificat chiar înainte 
de formarea planetelor şi ne aduc 
astfel informaţii preţioase asupra 
condiţiilor fizice care domneau în 
momentul naşterii planetelor. Ele ne 
permit, în special, să aflăm vârsta 
Sistemului Solar. 

e Vârsta Pământului şi a Siste- 
mului Solar. Este amuzant să amintim 
aici două evaluări făcute de-a lungul 
ultimelor secole. In'secolul al XVI-lea, 
un călugăr englez a calculat gene- 
rațiile din Vechiul Testament şi a sta- 
bilit vârsta Pământului la 5 738 de ani 
(!). In secolul al XIX-lea, lord Kelvin a 
calculat timpul de răcire a Pământu- 

lui, plecând de la o magmă, aflată 
inițial în fuziune, şi a găsit 200 de mi- 
lioane de ani, timp ce părea prea 
scurt chiar lui Charles Darwin, care 
aprecia că evoluţia speciilor pe 
Pământ ar fi durat mult mai mult. 

Secolul al XX-lea a adus utilizarea 
radioactivităţii pentru a aprecia vârsta 
diferitelor fenomene geologice pe 
Pământ, pe Lună sau pe meteoriți. 
Există o anumită probabilitate pentru 
ca un nucleu radioactiv să se dezinte- 
greze, dând naştere unui alt nucleu 
atomic. Acest fenomen, care are loc 
în interiorul nucleului, este puţin sen- 
sibi! la temperatură şi la presiune şi 
scările de timp asociate lui nu au vari- 
at pe parcursul vieţii Universului. Sunt 
aleşi, evident, atomi la care timpul de 
dezintegrare este de acelaşi ordin de 
mărime cu cel al vârstei ipotetice. Se 
apeciază astfel că vârsta Sistemului 
Solar este de 4,55 miliarde de ani. 

9 Planetele provin dintr-un mediu 
rece. Aşa cum am mai spus, canti- 
tatea relativă a deuteriului, în raport 
cu hidrogenul, ne arată că planetele 
s-au format într-un mediu rece. Unii 
astronomi s-au gândit că Soarele ar fi 
capturat materie. stelară în timpul 
voiajului său prin Galaxie, formând o 
nebuloasă, chiar. imediat după 
naşterea sa. Într-adevăr, pe deo 
parte, evaluarea vârstei cortegiului 
planetar este aceeaşi cu a Soarelui, 
pe de altă parte, acest mecanism nu 
pare prea eficace. Toate acestea par 
a demonstra că Soarele şi planetele 
s-au format din acelaşi nor primitiv, 
planetele corespunzând condensării 
zonelor exterioare, mai reci, ale nebu- 
loasei. 

@ Faptele “false”. Este greu de 
separat ce este caracteristic epocii de 
formare a planetelor de ceea ce co- 
respunde unui fenomen ulterior. De 
pildă, faptul că s-a crezut, în secolele 
trecute, că există canale pe Marte şi 
vulcani pe Lună, că Venus ar fi ima- 
ginea Pământului din era secundară 
sau că Soarele ar fi fost lovit deo 
cometă a influenţat mult ipotezele 
cosmogonice. Aşa s-a crezut, de 
pildă, că nebuloasele spirale (se ştie 
astăzi că sunt galaxii asemănătoare 
cu Galaxia noastră) ar fi sisteme 
solare în formare. 

O Legea “Titius-Bode”. Printre 
datele de observaţie caracteristice 
condiţiilor de formare a planetelor tre- 
buie să amintim şi această lege, din 
cauză importanţei sale istorice, chiar 
dacă astronomii de azi nu-i acordă 
prea multă importanţă. Titius și apoi 
Bode au observat în secolul al XVIII- 
lea că distanţele de la planete la 
Soare respectă, în mare, o progresie 
geometrică. Această “lege” este veri- 
ficată de cele cinci planete cunoscute 
pe atunci, ca şi de Uranus, descoperit 


în 1781. Ea este insă falsă pentru 
Neptun şi Pluton şi nu este deci... 
“lege”! Unii au crezut chiar că şi 
sateliții lui Jupiter şi Saturn ar respec- 
ta asemenea legi, tapt infirmat însă 
de descoperirile frecvente de sateliți 
din ultimele decenii. Această lege a 
jucat totuşi un important rol istoric, în 
special în descoperirea asteroizilor şi 
în căutarea lui Neptun şi Pluton, după 


„Cum i s-a căutat multă vreme o expli- 


caţie fizică. Din anii '70 s-a arătat că 
raportul aproximativ constant al dis- 
tanţei dintre planete, exprimat în 
legea Titius-Bode, poate fi generat de 
o secvenţă de numere aleatoare 
supuse unei singure condiţii: două 
planete să nu fie prea aproape una 
de alta, deoarece, în procesul de 
aglomerare de materie care a dus la 
formarea de planete, două planete 
“prea apropiate” nu ar fi dat naştere 
decât la una singură sau, pur şi sim- 
plu. ar fi încetat să mai crească, 
deoarece erau alimentate din acelaşi 
material. 

Care ar fi atunci teoria acceptată 
astăzi asupra formării Sistemului 
Solar? 

Ultimele trei decenii au cunoscut o 
intensă activitate în domeniul cos- 
mogoniei: multe teorii s-au născut şi 
tot atâtea au fost îngropate. Această 
perioadă a însemnat şi utilizarea pu- 
ternicelor calculatoare, ca mijloc de 
cercetare, ceea ce a permis ca cele 
mai îndrăzneţe ipoteze să fie verifi- 
cate numeric. Nu mai e nevoie dea 
căuta soluţii analitice pentru a rezolva 
ecuaţiile ce descriu procesele imagi- 
nate; mai repede ca oricând se poate 
afirma dacă ele sunt sau nu plauzi- 
bile. 

Problema momentului cinetic a 
fost rezolvată cu succes de Teoria 
protoplanetelor, de Teoria capturii şi 
de Teoria modernă laplaciană. 
Modelul Discului Nebuloasei Solare 
nu a putut să o depăşească şi există 
argumente în favoarea Teoriei 
acreţiei, deoarece există mecanisme 
plauzibile pentru a produce o rotaţie 
lentă a Soarelui prin mijloace inde- 
pendente, iar ultimele două teorii au 
în comun problema obţinerii pla- 
netelor din material difuz. 

Modelul Discului Nebuloasei 
Solare poate explica uşor naşterea 
planetelor gigantice, dar nu poate 
rezolva problema evoluţiei grăunte - 
planetezimală - planetă. Nu există o 
stare de compromis pentru disc: el 
trebuie să fie suficient de masiv pen- 
tru a produce planete direct prin 
instabilitate gravitaţională. Şi teoriile 
protoplanetelor şi capturii produc cor- 
puri de dimensiuni planetare din 
materie rece şi densă prin instabilitate 
gravitaţională. Teoria modernă lapla- 
ciană oferă şi ea un scenariu de pro- 


ducere a planetelor, deşi nu este prea 
clară în privinţa duratei, dacă este 
suficientă pentru a le crea. 

O problemă care stă în faţa 
fiecărei teorii este cea privind 
frecvenţa prezisă pentru sistemele 
planetare ce ar rezulta. Depinde de 
ce constituie sistemul planetar - ar 
putea fi vorba, de pildă, de un sistem 
stabil de trei corpuri cu o stea din 
secvenţa principală şi două pitice 
brune? Pare foarte probabil că, dacă 
există multe sisteme planetare, aces- 
tea să aibă o largă gamă de 
parametri. Teoria Protoplanetelor, 
Modelul Discului Nebuloasei Solare şi 
Teoria modernă laplaciană, care 
leagă, toate, direct evoluţia stelei de 
formarea planetelor, par a spune că 
sistemele ar fi comune. 

O eventuală existenţă a unor 
planete în jurul stelei neutronice PSR 
1257+12 ar fi dovada că e posibil ca 
planetele să se fi născut din materie 
difuză, din moment ce asta este tot 
ce rămâne dintr-o supernovă. ŞI 
totuşi, logica nu funcţionează aici per- 
fect: un sistem cu planete mari la dis- 
tanţe de câteva sute de unităţi astro- 
nomice de steaua părinte ar putea 
lăsa să supravieţuiască nuclee pla- 
netare nevolatile, care ar putea apoi 
spirala spre interior sub influenţa res- 
turilor supernovei. 

Poate mai mult decât în orice 
ştiinţă, în cosmogonie nu poate fi 
folosit termenul “corect”. Singurul 
raţionament care poate fi tăcut este 
doar plauzibil, iar ceea ce nu este 
plauzibil poate fi considerat “incorect”. 
Aşadar, o ipoteză cosmogonică 
“corectă” trebuie să fie înțeleasă de 
toată lumea şi acceptabilă, lăsând cât 
mai puţine întrebări fără răspuns. 
Aceasta nu înseamnă că, deşi 
descoperirile ultimelor decenii de 
explorare spaţială şi utilizarea celor 
mai puternice calculatoare nu au 
făcut decât parcă să încurce şi mai 
mult lucrurile, nu va apărea o dată 
acea ipoteză cosmogonică “corectă”. 

PUŢINĂ ANTIMATERIE, VĂ ROG ! 


TREK, antimateria propulsează nava interstelară 

Enterprise “acolo unde nu a mai pătruns nimeni’. 

Dar iată că şi în prezent antimateria este privită ca o 
potenţială sursă de energie. Piedicile care au intervenit în 
studierea aplicaţiilor ei derivă din faptul că nu poate fi 
cercetată decât în masivele acceleratoare liniare de 
particule. 

În curând însă oamenii de ştiinţă vor avea posibilitatea 
stocării antiparticulelor în conteinere speciale, datorită 
eforturilor cercetătorilor americani de la Universitatea de 
Stat din Pennsylvania şi a celor de la Laboratorul Naţional 
din Los Alamos. Aceştia au 
proiectat un conteiner - cilindru 
portabil, care va putea ţine 
“prizoniere” antiparticulele, fără ca 
acestea să se anlhileze cu 
particulele obişnuite. 

Antimateria este constituită din 
particule identice din punct de 
vedere al masei şi al vieţii medii cu 
particulele de materie, cu mărimi 
caracteristice (sarcină electrică, 
spin, stranietate etc.) egale în 
valoare absolută, dar de semn 
contrar acestora. Când o astfel de 
antiparticulă, ca de exemplu un 
pozitron (electron cu sarcină pozi- 
tivă), se ciocneşte cu o particulă 
corespondentă de materie (în cazul 
nostru un electron “normal”), se va 
produce anihilarea lor şi eliberarea 
unei cantităţi de energie. Datorită 
acestui fenomen, antimateria nu 
poate exista pe Pământ decât în 
acceleratoare de particule de mare 
putere, ca Fermilab din Chicago 
sau CERN din Geneva, instalaţii a 
căror construcţie a costat 1 miliard 
de dolari. Astfel, fizicienii care 
doreau să folosească în experi- 
mentele lor chiar şi numai mici 
cantităţi de antimaterie trebuiau să 
apeleze la aceste laboratoare. 

Conteinerul proiectat de cerce- 
tătorii Biiaritai poata schimba 
această situaţie. In opinia lui Gerald Smith, fizician la 
Universitatea din Pennsylvania, cu ajutorul lor pot fi 
transportate mici cantităţi de antiparticule, necesare 
centrelor de cercetare pentru studierea unor teorii 
fundamentale ale fizicii. 

Cilindrul are o înălțime de 100 cm, un diametru de 50 
cm şi va conţine circa 10 miliarde de antiparticule. Pentru 
a preveni anihilarea cu moleculele de aer, tubul va fi vidat, 
iar pereţii săi vor conţine un strat izolator de heliu lichid, 
care va menţine în interior o temperatură de doar câteva 
grade peste zero absolut. Aceasta va determina aderarea 
particulelor de aer rămase pg pereţii conteinerului, iar o 
combinaţie de câmpuri magnetice, produse de un magnet 
permanent şi de un un câmp electric datorat unei baterii 


f: serialul SF de televiziune de mare succes STAR : 


permanenţi 


antiprotoni antiprotoni 


de 10 V, va menţine antiparticulele pe o orbită circulară la 
distanţă de pereţii tubului. 

Echipa de cercetători condusă de Smith intenţionează 
să capteze antimateria direct din acceleratoare cu ajutorul 
unui “conteiner-capcană”, care va permite pregătirea 
antiparticulelor pentru transportul cu ajutorul conteinerelor 
portabile. 

În acelaşi timp se încearcă aducerea unor îmbunătățiri, 
ca, de exemplu, utilizarea unor foiţe subţiri de metal pentru 
a încetini fasciculul de antiparticule, sperându-se astfel 
într-o creştere de 10 ori a eficienţei transferului antima- 
teriei. De fapt, se intenţionează folosirea forţelor electro- 
statice în prevenirea împrăştierii 
fasciculului la apropierea de 
conteinerul-capcană. 

Problemele care apar pot fi 
puse atât de către vaporizarea 
accidentală a lichidelor criogenice, 
cât şi de radiaţia produsă în cazul 
evadării şi anihilării antiprotonilor. 
Oamenii de ştiinţă americani 
consideră însă că recipientul 
proiectat nu conţine destul heliu 
pentru a pune probleme, iar dete- 
riorarea lui nu va produce o doză 
de radiaţie mai mare decât cea 
datorată unor fenomene naturale 
existente. Astfel, se speră că se vor 
construi conteinere portabile sigure 
la un preţ mai mic de 100 000 $. 

Domeniile de utilizare a parti- 
culelor de antimaterie sunt foarte 
vaste. Ele pot fi folosite în detec- 
extragere | tarea impurităților din materiale, - 
antiprotoni| datorită focalizării mai bune decât 

zi. | în cazul razelor X. De asemenea, 
i pot înlocui razele X la scannerele 
utilizate în medicină. 

Smith doreşte să “bombardeze” 
apă cu antiprotoni pentru a obţine 
oxigen-15, un izotop produs până 
acum doar în reactoare costi- 
sitoare. Cu ajutorul recipientului, 
acest izotop, care are o viaţă foarte 
scurtă, poate fi obținut ieftin chiar în 
centrele de cercetare medicală. 

O altă aplicaţie propusă este utilizarea fasciculelor de 
antiprotoni în distrugerea celulelor canceroase. În felul 
acesta, cantitatea de radiaţii primită de ţesuturi va fi de 
două ori mai mică faţă de metodele folosite în prezent. 

Un ultim obiectiv ar fi crearea unui antiatom, constituit 
din antiprotoni, antineutroni şi pozitroni. Injectarea 
pozitronilor într-un conteiner cu antiprotoni ar face posibilă 
generarea componentelor unui atom de antimaterie, ca de 
exemplu cel de antihidrogen. Soliditicată, “gheaţa de 
antihidrogen” poate constitui o excelentă sursă 
concentrată de energie, probabil, destul de puternică 
pentru a propulsa viitoarele nave interstelare Enterprise. 

eşi micul experiment pe care-l 
D vom ilustra în continuare are 

aplicaţii mai ales în domeniul 
biologiei, credem că este utilă pre- 
zentarea lui în cadrul acestei rubrici. 
De ce? 

Să vedem mai întâi care este prin- 
cipiul fizic al electroforezei. După câte 
ştiţi, o particulă încărcată electric 
(electron, proton, ion etc.) se mişcă 
uniform accelerat într-un câmp elec- 
tric, datorită forţelor electrostatice. 
Este evident că acceleraţia este 
direct proporţională cu intensitatea 
câmpului şi cu valoarea sarcinii elec- 
trice (în plus, sensul deplasării depin- 
de de semnul sarcinii) şi invers pro- 
porţională cu masa particulei. Deci, 
dacă vom avea un amestec lichid al- 
cătuit din mai multe tipuri de mole- 
cule, diferit încărcate electric, şi-l vom 
plasa într-un câmp electric, vom ob- 
ține, după un timp, o structurare a 
părţilor componente, în funcţie de 
masă şi sarcină. 

Spuneam că această metodă este 
aplicată în biologie. Să facem puţină 
istorie. În 1859, cercetătorul german 
H. Quinke a descoperit că particulele 
coloidale sunt antrenate de către 
curentul electric. Puțin mai târziu, H. 


e sa za 


von Helmoltz (1821-1894) a pus în 
evidenţă un fenomen similar produs 
în mediu lichid. În anul 1892, cerce- 
tătorii S.E. Linder şi H. Picton şi-au 
dat seama că pot utiliza fenomenul 
descris mai sus pentru a separa 
molecule încărcate electric. Suedezul 
Arne Tiseliuss (1902-1971) a concre- 
tizat această idee pentru a separa 
proteinele din serumul sangvin şi din 
lapte, ceea ce i-a adus, în 1948, Pre- 
miul Nobel pentru chimie. Iniţial, se- 
pararea proteinelor se realiza în 
mediu lichid, într-un tub de sticlă, iar 
identificarea substanţelor se făcea cu 
ajutorul tehnicilor spectroscopice. Mai 
târziu, metoda s-a simplificat, mediul 
lichid fiind înlocuit cu o bandă de 
hârtie înmuiată într-o soluţie tampon. 
Eşantionul de analizat era aşezat pe 
această bandă, legată la polii unui 
generator electric. Aşa cum arătam 
mai sus, moleculele substanţei de 
analizat sunt antrenate diferit de 
câmpul electric rezultat, în funcţie de 
sarcina lor electrică globală. Această 
soluţie tehnică s-a dovedit a fi extrem 
de eficace. Este suficient ca sub- 
stanţa care este analizată să fie 
alcătuită din molecule foarte puţin 
diferite între ele pentru a fi separate 


(altfel spus, puterea de separare este 
foarte bună). Această metodă este 
folosită în prezent pentru studiile 
efectuate în genetică, virusologie, 
medicină etc. Pentru a mări precizia 
determinărilor au fost transportate 
aparate pentru electroforeză la bordul 
staţiilor orbitale (astfel s-a eliminat un 
important factor perturbator: gravitația 
terestră). 

După ce am făcut această scurtă 
prezentare, să ne întoarcem la expe- 
rimentul nostru. Procuraţi-vă o cutie 
din plastic cu mai multe comparti- 
mente (o găsiţi sub formă de ambalaj 
la unele produse alimentare), 10 
baterii plate (de 4,5 V), hârtie de filtru 
(este bună şi o sugativă de bună cali- 
tate), conductoare electrice, coloranţi 
solubili în apă (alimentari sau cer- 
neluri diferit colorate) şi aspirină tam- 
ponată. Cred că nici unul dintre mate- 
rialele indicate mai sus nu vă va pune 
probleme în procurarea lor. Prepara- 
ți-vă un amestec din coloranţii pe 
care doriţi să-i utilizaţi (dacă sunt în 
stare solidă, puteţi să-i dizolvaţi în 
apă). Dizolvaţi circa 10 g de aspirină 
tamponată în 100 ml de apă. 
Aţi obţinut astfel soluţia tampon. 
Tăiaţi hârtia de filtru în benzi late de 
25 mm, pe care le înmuiaţi în soluţia 
tampon, după care le presaţi între 
două coli de hârtie. Cu ajutorul unor 
agrafe, fixaţi aceste benzi pe cutia 
amintită mai sus (aşa cum vedeţi în 
figură). Turnaţi soluţia tampon, în 
cantităţi egale, în compartimentele 
laterale ale cutiei. Acum nu vă mai 
rămâne decât să alimentaţi montajul, 
de la cele 10 baterii înseriate, cu aju- 
torul unor conductoare electrice şi să 
puneţi pe fiecare bandă de hârtie de 
filtru câte o picătură din amestecul de 
coloranţi. După câteva ore de 
aşteptare veţi vedea, cu ochiul liber, 
cum se separă amestecul de co- 
loranţi. Practic, veţi observa câteva 
benzi diferit colorate. Asta-i tot. 
Conform tradiţiei, aşteptăm să ne 
comunicaţi care au fost rezultatele pe 
care le-aţi obţinut. 


CRISTIAN ROMÂN 


Panarițiu se ameliorează cu cataplasme de cartofi 


(Urmare din pag. 22) 


de 8 zile în 100 ml alcool de 60-70*. Intern se recomandă 
câte 15 picături de 3 ori pe zi, timp de 2 săptămâni, iar 
extern tamponări locale de 3-4 ori pe zi, cu tinctura de 
armurariu până la dispariţia negilor. 

Pentru dezinfectarea rănilor și scurtarea 
timpului de cicatrizare se recomandă: 

Cu sucul lămâilor se fac tamponări locale repetate. 

Usturoiul se foloseşte sub formă de tinctură preparată 
din 10 g usturoi curăţat şi pisat, macerat timp de 8 zile în 
alcool de 60°. La aplicare, se diluează în părţi egale cu 
apă fiartă şi răcită. 

Morcovii se aplică raşi mărunt, sub formă de com- 
prese. Când plaga s-a închis, se poate recurge la uleiul de 
măsline, cu care se unge rana de 2-3 ori pe zi. 


fierţi şi bine zdrobiţi, cu care se fac bandaje. Rezultate 
bune pentru maturarea abcesului se obţin cu făină de in, 
fasole, linte sau mazăre, din care se prepară o pastă cu 
apă călduţă, care se aplică local. 

Pentru tratamentul pecinginei, alături de tratamentul 
intern se recomandă: castravetele - aplicaţii locale 
repetate cu felii de castraveți; măcrişul şi ştevia - cata- 
plasme călduţe cu frunze fierte într-un volum egal de 
untură; morcovii - comprese cu morcovi raşi mărunt, de 2 
ori pe zi, timp de cel puţin 7 zile; spanacul - cataplasme cu 
frunze fierte în ulei, de 2`ori pe zi, timp de 1-2 săptămâni. 

În arsuri, remediul cel mai la îndemână sunt cartofii 
raşi şi aplicaţi local. În funcţie de sezon, se pot folosi şi 
frunze de vinete sau foi de varză zdrobite. 


| CRIPTOLOGIE | 


MAȘINA “PURPURIE” (V) 


extraordinară, structura și prin- 

cipiile maşinii “Purpurii” erau 
suficient de analizate pentru a se 
construi un corespondent sau o 
replică de lucru americană. Dar repli- 
ca a fost mai eficientă decât origi- 
nalul, cel puţin într-o singură privinţă: 
unele puncte de contact ale maşinii 
“Purpurii” erau făcute din cupru, care 
se uzau repede şi cu timpul tindeau 
să cifreze texte trunchiate. Cores- 
pondenta sa americană folosea 
alama, evitându-se astfel proasta 
funcţionare. 

Se pare că prima penetrare s-a 
produs în luna august 1940 şi primul 
text clar şi complet al unui mesaj a 
fost obţinut la 25 septembrie. 

Lucrarea “Fundalul «Magic» de la 
Pearl Harbour” (8 volume), care a fost 
autorizată spre publicare în 1977 de 
Ministerul Apărării al SUA, începe 
într-o manieră fără compromisuri. 
“Spre toamna anului 1940, cript- 
analişti ai guvernului Statelor Unite 
rezolvaseră câteva dintre sistemele 
criptografice de cea mai mare impor- 
tanţă ale Ministerului japonez de 
Externe. Atunci au început inter- 
ceptarea, decriptarea şi traducerea 
mesajelor japoneze diplomatice din 
întreaga lume şi n-au încetat decât 
mult timp după ce bombele au explo- 
dat la Hiroshima şi Nagasaki."! 

La începutul toamnei anului 1940, 
războiul era în plină desfăşurare. 
Bătălia din Franţa fusese purtată şi 
pierdută, cea din Anglia era încă 
nerezolvată, iar la 27 septembrie a 
fost semnat, la Berlin, sinistrul pact? 
pe zece ani dintre Germania, Italia şi 
Japonia, care promulga recunoaş- 
terea mutuală a “Noii Ordini” naziste 
în Europa şi îi obliga pe cei trei sem- 
natari să declare război comun 
oricărei naţiuni care ar fi intervenit. 
Un angajament funest, de vreme ce 
l-a grăbit pe Hitler să intre în război, 
imediat după Pearl Harbour. 

Acesta, prin urmare, este un 
punct firesc în care, pe drept cuvânt, 
se pot pune două întrebări: Ce pro- 
gres făcuseră britanicii înşişi în pene- 
trarea traficului cifrat japonez? În ce 
măsură cooperaseră britanicii şi 
americanii, chiar înainte de a deveni 
aliaţi, în această spinoasă problemă? 
Răspunsul este că progresele lor în 
acest domeniu erau cu mult mai mari 
decât se credea în general. 


D upă optsprezece luni de muncă 


În anii '30, trei sisteme cripto- 
grafice erau ţinte evidente pentru 
criptanaliştii britanici: german, italian 
și japonez. (Mai exista încă unul, cel 
sovietic, dar, după 1927, acesta s-a 
dovedit a fi inexpugnabil, în afară de 
câteva coduri de calitate inferioară. 
După 22 iunie 1941 şi după inva- 
darea de către Germania a URSS, 
toate atacurile împotriva codurilor şi 
cifrurilor sovietice au încetat - aşa cel 
puţin se pretinde.) 

Printr-o întâmplare neobişnuită, 
succesul a fost invers proporţional cu 
ameninţarea identiticabilă din partea 
țării implicate. Italienii reprezentau, 
mai degrabă, o bătaie de cap decât o 
ameninţare majoră şi totuşi, în parte 
ca rezultat al crizei abisiniene şi inter- 
venţiei Italiei în războiul civil din 
Spania, s-a realizat o considerabilă 
penetrare a traficului ei de mesaje 
cifrate. Marea ameninţare o constituia 
însă Germania lui Hitler. Dar din 
cauza unor multitudini de motive 
tehnice, întregul trafic cifrat german la 
nivel înalt, în special cel lucrat în sis- 
tem “Enigma”, rămânea de nepă- 
truns. În acei ani, numai clarvăzătorii 
au recunoscut pericolul serios 
reprezentat de o Japonie din ce în ce 
mai agresivă; totuşi, pe acest front, 
criptanaliştii britanici erau activi şi efi- 
cienţi. In plus, merită reţinut faptul că 
resursele Şcolii guvernamentale 
de citruri şi coduri (GCCS) în timp 
de pace erau mai mici decât acelea 
ale serviciilor americane complexe, 
pe când capacitatea duşmanilor 
virtuali împotriva cărora trebuiau luate 
măsuri de precauţie, în Europa 
şi Estul îndepărtat, era mult mai 
mare. 


NOTE 


DIN 
ISTORIA 


MAŞINILOR 
DE CIFRAT 


(A 

Pe la mijlocul anilor '30, secția 
japoneză din GCCS se extindea deja, 
iar principalele coduri şi cifruri militare 
japoneze fuseseră rezolvate. Totuşi 
introducerea maşinii “Purpurii”, în 
1937, a însemnat o problemă compli- 
cată, pe care britanicii nu erau capa- 
bili să o biruie: exact cum sprijinul 
polonez era inestimabil pentru 
cucerirea “Enigmei”, tot aşa măiestria 
americană era necesară pentru 
spargerea “Purpurei”. Cu toate aces- 
tea, la începutul lui septembrie 1939 
şi, o dată cu izbucnirea războiului în 
Europa, se făcea un evident progres 
în decriptarea codului marinei japo- 
neze IN-25, iar experiența înde- 
lungată în traficul nipon de mesaje 
cifrate făcea posibilă menţinerea 
pasului cu alcătuirea marinei 
japoneze şi mişcările acesteia. 

După septembrie 1939 şi o dată 
cu transferarea GCCS-ului din Londra 
la Bletchley Park, era inevitabil ca 
principala pondere a efortului cripta- 
naliştilor să fie lansat, într-un asalt 
nonstop, asupra sistemului de comu- 
nicaţii ale germanilor şi (după ce 
Mussolini a intrat în război) ale italie- 
nilor. Aceştia reprezentau duşmanii 
reali şi beligeranţi. Totuşi, munca 
legată de traficul cifrat japonez a con- 
tinuat fără întreruperi, atât în Anglia, 
cât şi la bazele din Estul îndepărtat. 
Centrul principal era Departamentul 
din Singapores. 


NĂSTASE TIHU 


1 Este vorba de prima și, respectiv, a doua localitate japoneză asupra 
cărora, la 6 august 1945 şi 9 august 1945, au fost aruncate, de către SUA, 


primele bombe atomice. 


2 La 27 septembrie 1940 se semna, la Berlin, “Pactul tripartit” pe zece 
ani între Germania (Joachim von Ribbentrop, ministrul de externe nazist), 
ltalia (Galeazzo Ciano, ministrul de externe italian) şi Japonia (ambasadorul 
Sahuro Kurusu), care preconiza împărțirea lumii în detrimentul SUA şi Marii 
Britanii. Asia şi Extremul Orient intrau sub influenţa Japoniei, Europa şi 


Africa sub controlul Germaniei şi Italiei. 


3 La Singapore se afla cartierul general britanic din Extremul Orient: 
comandat de generalul Sir Henry Rownall. Pe aerodromul Tengoh se 
găseau instalaţii foarte moderne de conducere a zborului. 


i 
f 


entru a putea intra în profunzime cu explicaţiile 
g asupra jocului de GO, trebuie să definim unii ter- 
meni. 


Un ochi este o libertate pe care adversarul nu poate să 
o ocupe, fără a ocupa mai întâi toate celelalte libertăți ale 
grupului. În figura 1 avem un ochi în punctul a - mutarea 
negrului în acel punct este interzisă. 

În figura 2 avem două tipuri de ochi: 1. ochi adevărat, 
2. ochi fals - după ce negrul ocupă punctele A, el poate 
juca în a fără a fi nevoit să ocupe şi celelalte libertăți ale 
grupului alb, deoarece astfel capturează trei piese şi 
mutarea nu este interzisă ca în figura 2.1. 

Observăm că şi grupul de piese din figura 2.1 poate fi 
capturat, dacă negrul ocupă toate libertăţile exterioare, el 
poate juca apoi în a, capturând toate piesele albe - figura 
3 


Dar dacă unim două grupuri cu câte un ochi adevărat 
fiecare, obținem un grup care nu poate fi capturat nicio- 
dată - figura 4. Dacă negrul joacă în a (b), grupul alb tot 
mai are o libertate în b (a) şi, neputând fi ridicat de pe 
tablă, mutarea negrului este interzisă, deoarece nu modi- 
fică poziţia pe tablă. 

Un astfel de grup, cu doi ochi adevăraţi, se numeşte 

viu. 

Dacă grupul ar fi avut un ochi fals şi unul adevărat 
- figura 5 -, negrul ar fi putut juca întâi în b, capturând 3 
piese albe, şi apoi în a, capturând restul de piese albe. 

Pentru ca un grup cu două libertăţi interioare să fie viu, 
trebuie ca acestea să nu fie alăturate. La grupul din figura 
6, negrul poate juca în a, amenințând că, la următoarea 
mutare, va captura grupul alb. Chiar dacă albul cap- 
turează piesa neagră jucând în b - figura 7 -, el va rămâne 
tot cu o libertate şi va fi capturat. 

Chiar şi un grup cu multe libertăţi interioare, ca în figu- 
ra 8, nu are decât un singur ochi: negrul joacă în punctele 
1,2, 3, 4 şi albul rămâne cu o singură libertate. Chiar dacă 
el capturează cinci piese negre, jucând în a, urmează 
negru 1, 2, 3, 4 - figura 9 - şi albul are din nou o singură 
libertate. Continuând, observăm că toate libertăţile inte- 
rioare ale albului se vor reduce la una singură - figura 10. 

Un grup fără doi ochi adevăraţi se numeşte grup mort. 
Prin regulament, un grup mort nu trebuie să fie capturat 
efectiv; la sfârşitul partidei el va fi ridicat de pe tablă, fără 
ca cel care l-a capturat să trebuiască să mai joace pentru 
a ocupa toate libertăţile (aceasta pentru a scurta partida, 
căci numărul de puncte pe care îl are un jucător nu se 
modifică). 


VALENTIN URZICEANU, 4 DAN 


Problemă: 
grupul din imagine 
este mort sau viu? 


E curea Sr III 


Rezultatele 
SONDAJULUI DE OPINIE 


a n primul rând trebuie să mulţumim tuturor cititorilor care au avut bunăvoința 
să ne scrie. Din datele pe care le-am centralizat am putut ajunge la con- 
cluzii deosebit de Importante pentru revista noastră. Din păcate, din lipsă de 

spaţiu tipografic, nu putem prezenta, decât parţial, concluziile la care am ajuns. 
Cea mal importantă dintre ele se referă la numărul redus de pagini pe care îl 
are revista; este suficient să comparăm numărul celor care au bifat căsuţa 
“prea puţine pagini” cu cei care au bifat căsuţa “prea multe pagini”. Aici, cre- 
dem noi, se află cheia rezolvării dorințelor dumneavoastră. Nu este cazul să vă 
explicăm dificultăţile cu care ne confruntăm. “Tranziţia” nu este uşoară nici 
măcar pentru noi. Totuşi sperăm că, chiar din acest an, vom reuşi să mărim 
numărul de pagini al revistei. Astfel vom putea rezolva şi problemele legate de 
insatisfacţia cauzată de subdimensionarea anumitor rubrici. 

De asemenea, a fost foarte interesant să vedem ce subiecte v-ar interesa. 
Practic, am constatat că vă preocupă o gamă foarte largă de domenii, de la 
istoria religiilor, magie neagră, OZN-uri, parapsihologie până la istorie, infor- 
matică, astrofizică şi genetică. Acesta este un semnal important pentru noi. De 
acum înainte, având asentimentul dumneavoastră, ne vom opri şi asupra unor 
subiecte pe care până acum nu le-am avut în vedere. Asta nu înseamnă că, de 
exemplu, atunci când vom aborda problema OZN-urilor vom renunţa la 
rigoarea pe care o impune ştiinţa. 

O menţiune specială trebuie făcută pentru cei care au solicitat “mai multe 
informaţii despre rezultatele cercetării româneşti”. Aici aveţi perfectă dreptate. 
Vă promitem că vom încerca să abordăm această problemă (v-ar interesa o 
anchetă despre cercetarea românească?). 

În altă ordine de idei. Am primit o serie de materiale de la dumneavoastră. 
Din păcate, cele mai multe dintre ele nu pot fi publicate, deoarece modul şi 
nivelul de abordare a subiec- 
telor este prea scăzut. Totuşi 
aceste scrisori ne-au fost de un 
real folos, ele indicându-ne 
anumite probleme care vă pre- 
ocupă. 

Ce vom face de acum 
înainte? In primul rând dorim să 
colaborăm mai intens cu cititorii 
noştri. Am dori să aflăm păre- 
rea dumneavostră despre dia- 
gramele alăturate (ele repre- 
zintă rezultatele sondajului, în 
ceea ce priveşte numărul de 
pagini alocate fiecărui dome- 
niu). De asemenea, dorim să 
cunoaştem mai bine preocu- 
pările dumneavoastră. Credeţi 
că ar fi utilă o rubrică prin inter- 
mediul căreia să faceţi schimb 
de adrese cu cititori care au 
preocupări comune cu ale dum- 
neavoastră (aşa cum este cazul 
celor interesaţi de astronomie)? 

În închelere, publicăm lista 
câştigătorilor concursului 
“Sondaj de opinie”: 

Premiul | (15 000 lei): Abel 
Cavaşi, Satu-Mare. 

Premiul Il (un abonament 
pe un an la cărţile editate de 
ŞTIINŢĂ & TEHNICĂ): Anghel 
Marian Prichici, sat Lămoteşti, 
comuna Milcov. 

Premiul lil (un abonament 
pe un an la revista “Ştiinţă şi 
tehnică”): Nicolae Bolog, Ocna 
Mureş. 


ink! 

„GHID VETERINAR 


< Alexandru Gajgan, Str. Turda 
nr.. 123, bl. 4, sc. A, et. 3, ap. 15, 
sector 1, Bucureşti, ne scrie că are 
disponibile două plăci de sticlă 


„groase de 20 mm, cu dimensiunea 


de 200 x 200 mm, pentru domnul 


„Bogdan Eliade. De asemenea, 


dânsul ne-a oferit şi o mică biblio- 
grafie pentru realizarea unui tele- 
scop: “Observataţul astronomului 
amator”: de` Virgii V.. Scurtu, 
“Laboratorul astrofizicianului ama- 
tor” şi “Cerul o carte pentru toţi” de 
Matei Alexescu. Vă mulţumim pen- 


tru sfaturile practice pe care ni 


le-aţi trimis. Le vom publica într-un 
număr viitor. i 5 
~ Nicolae Bolog, Str. Nicolae 
lorga, bl. 37, et. 1 ap. 2, Ocna 
Mureş, jud. Alba, cod poştal 3340. 
Vă mulţumim pentru aprecieri şi 
transmitem mesajul: domnul Bog- 
dan Eliade este rugat să ia legătura 
cu dumneavoastră. 

Gheorghe Ştlurcă, sat Lişna, 
comuna Suharău, jud. Botoşani, 
cod poștal 6862, doreşte să cum- 
pere lentilele neceşare pentru con- 
fecţionarea unei lunete sau o lunetă 
completă. 

Mihai Colescu, Str. Izvor nr. 8, 
Târgu Neamț, judeţul Neamţ, cod 
poştal 5675, doreşte să afle teh- 
nologii mai rapide pentru şlefuirea 
oglinzilor de telescop (oare nu ar fi 
interesant ca o întreprindere mică 
să producă, la comandă, asemenea 
oglinzi? -n.r.). Vă mulţumim pentru 
sfaturile pe care ni le-aţi dat. Le 
vom avea în vedere pentru un 
număr viitor. Aşteptăm şi altele. 


Mai mulţi cititori doresc să ia 
legătura cu astrocluburile din ţară. 
Din păcate, nu avem decât o sin- 
gură - adresă:  Astroclubul 
Bucureşti, Bd Ana lpătescu nr. 
21, sector 1, Bucureşti, cod. 
poştal 71111. Cu această ocazie, 
adresăm rugămintea ca astro- 
cluburile din ţară să ne comunice 
adresele în vederea publicării lor.“ 


De asemenea, pentru cei care 
au scris la rubrica Bursa invențiilor 
şi care nu au reușit să-şi materia- 
lizeze proiectul, le recomandăm să 
ia legătura cu Centrul Incubator 
Tehnologic şi de Afaceri, la adresa: 
CITA - ICTCM - SA, Şoseaua 
Olteniţei nr. 103, sector 4, Bucu- 
reşti, cod poştal 75651, tel./fax: 634 
33 95. În plus, cei care sunt preocu- 
pai de problemele creativităţii pot 
scrie la adresa: Institutul Naţional 
de Inventică, Str. Copou nr. 3-5, 
laşi, cod poştal 6600. 


de CRISTIAN ROMÂN 

* Câteva noțiuni de îngrijire a 


spune: “pisica are şapte vieți”. 

Se referă oare la rezistenţa ei 
deosebită, la capacitatea ei de adap- 
tare cu totul ieşită din comun sau la 
capacitatea ei de procreere absolut 
specială sau, poate, le are în vedere 
pe toate la un loc, ca o dovadă a 
înţelepciunii poporului nostru. 

Cert este că pisica, acest animal 
despre care, indiferent de sex, vorbim 
numai la genul feminin, este unul din 
animalele cu capacitatea cea mai 
mare de adaptare şi de exprimare. 

Îi spunem, când vorbim de ea, 
pisică, pentru că e catifelată şi tandră, 
ca o mângâiere de femeie. Este mis- 
terioasă şi independentă şi o ade- 
vărată fiară când îşi apără puii sau 
este obligată să-şi procure hrana 
vânând. Este cea mai perfectă curte- 
zană atunci când instinctele ei de pro- 
creere o cer şi cea mai bună mamă 
din câte se cunosc pe scara zoolo- 
gică. 

Cu siguranţă că este animalul cel 
mai greu de caracterizat în câteva 
cuvinte, datorită ipostazelor atât de 
diferite în care o vedem. Important 
este că pisica câştigă din ce în ce mai 
mult teren în epoca noastră, numărul 
familiilor care o solicită fiind din ce în 
ce mai mare în toată lumea civilizată. 
Şi explicaţii există. Pisica aduce în 
casă multă linişte, calmează spiritele 
înfierbântate prin graţia ei de felină, 


U n cunoscut proverb românesc 


PISICII 


prin torsul ei, care produce relaxare, 
înveseleşte prin jocurile ei speciale. 
Creează în jurul ei calm şi veselie. 

In plus, prezintă şi alte avantaje 
foarte importante în tumultul vieţii pe 
care o trăim. Este perfect adaptată la 
viaţa de apartament şi nu ne con- 
sumă timp cu plimbarea, hrana ei 
este simplă şi uşor de procurat. Are 
însă nevoie de schimbarea de două 
ori pe zi a recipientului unde îşi de- 
pune excrementele, periatul de două- 
trei ori pe săptămână, pentru per- 
soanele mai pedante zilnic şi două 
vizite pe an la medic, evident, dacă 
pisica este sănătoasă. Şi pisicile care 
locuiesc în apartament sunt, în gene- 
ral, foarte sănătoase. Cele care tră- 
iesc în libertate sau în semilibertate 
sunt într-adevăr expuse unor acci- 
dente grave. Dintre acestea, pe 
primul loc se află intoxicaţiile cu 
otravă de şobolani. Pisicile nu mă- 
nâncă niciodată otravă, dar mănâncă 
şoareci şi vrăbii care au fost otrăvite. 
De asemenea, pot să calce în otravă 
şi, fiind cele mai curate animale din 
lume, se spală pe lăbuţe şi astfel 
înghit substanţa toxică. Ele, pisicile, 
sunt primele victime ale deratizărilor. 

Aceleaşi pisici libere sau semili- 
bere - care trăiesc şi în casă şi afară - 
sunt expuse accidentelor de maşină, 
loviturilor aplicate cu corpuri con- 
tondente de cei care nu le iubesc, bă- 
tăliilor crâncene dintre cotoii străzii 


pentru grațiile unei pisici. Datoria 
noastră este să ferim pisicile de astfel 
de accidente, de regulă mortale, şi să 
fim convinşi că semilibertatea nu 
foloseşte la nimic. O pisică ce nu iese 
din casă trăieşte 16-17 ani, pe cândo 
pisică ce circulă liberă într-un oraş 
rareori atinge 7-8 ani. 

Un animal bolnav într-o casă pro- 
duce un disconfort pentru întreaga 
familie, nemaivorbind de suferinţa lui. 
Pisica, un animal prin excelenţă rezis- 
tent şi sănătos, are nevoie totuşi de 
câteva îngrijiri speciale, indiferent 
dacă am cumpărat-o de la un cres- 
cător sau dintr-un magazin sau am 
găsit-o încălzindu-se la motorul ma- 
şinii noastre ori părăsită pe stradă 
sau într-un parc. 

Ca şi câinele, pisica trebuie să 
aibă un medic curant, care o va vac- 
cina, o va deparazita de paraziți 
interni şi externi, îi va face profilaxia 


sau tratamentul împotriva rahitismu- 
lui. Vaccinurile polivalente se vor face 
de două ori la începutul vieţii, apoi o 
dată pe an la aceeaşi dată toată 
viaţa. 


De ase- 
menea, vac- 
| cinul anti- 
| rabic se va 
i face o dată 
pe an, toată 
viaţa. Faţă 
de acest vac- 
cin, există 
| oarecare reti- 
cenţe, nejus- 
tificate însă, 
' deoarece 
vaccinurile 
ce se folo- 
sesc actual- 
mente (Ra- 
aa i bisin, Dura- 
rab ga) nu dau niciodată accidente. 

igur că în privinţa turbării suntem 
oarecum liniștiți în România, dar nu 
se ştie niciodată până când, dat fiind 
că la vulpi boala există. E drept că de 
la pisici la vulpi este o cale lungă, dar 
paza bună trece primejdia rea. Toate 
vaccinările trebuie făcute doar ani- 
malelor în perfectă stare de sănătate 
şi deparazitate, altfel vaccinul nu va 
conferi imunitate. 

O pisică poate ajunge în casa 
omului în două feluri: 

e la vârsta înţărcării, la şase 
săptămâni, luată de la un crescător, 
deci dintr-o familie sau dintr-un maga- 
zin, şi 

e la o vârstă oarecare, luată 
întâmplător de pe stradă sau de la 


uşă, unde a venit să ceară imperativ 
de mâncare. 

Pisicile din prima categorie ridică 
mai puţine probleme de creştere. 
Cele din a doua categorie sunt arun- 
cate, de obicei, pe stradă înainte de 
vârsta înţărcării. Acestea trebuie duse 
imediat la medic pentru a le stabili un 
regim alimentar adecvat vârstei şi 
pentru a le prescrie un tratament 
împotriva rahitismului. 

Pisicile care nu au supt suficient 
de la mama lor sau cele care au 
traversat o perioadă de malnutriție în 
etapa de creştere, precum şi cele 
care provin din împerecheri con- 
sangvine, suferă, de regulă, de rahi- 
tism. La acest sindrom concură, de 
obicei, şi o disfuncţie paratiroidiană. 
O pisică cu o astfel de suferinţă mani- 
festă următoarele simptome: exof- 
talmie (ochii foarte proeminenţi), 
tendinţă la constipaţie sau constipaţie 
severă, oasele lungi curbate, corpul 
mai scurt decât normal, datorită 
curburilor exagerate ale coloanei ver- 
tebrale. Dacă pisica nu este tratată la 
timp - tratament ce vizează hrană 
corespunzătoare, administrare de 
săruri de calciu şi fosfor, precum şi 
vitamine, în principal vitamina D,, 
pentru fixarea sărurilor minerale în 
oase -, va paraliza datorită prăbuşirii 
totale a coloanei vertebrale şi nu va fi 
recuperabilă. 


Dr. RUXANDRA NICOLESCU 


Un eveniment cu totul excepţional a avut loc la ZOO 
din Boston, New York. Este vorba de naşterea a două 
gorile gemene, fenomen foarte rar întâlnit în captivitate. 
Extrem de fragile, ele fac obiectul unei supravegheri 


permanente. 


Specialiştii australieni şi englezi au datat 
650 de picturi descoperite în nordul Australiei, 
ajungând la concluzia că unele dintre ele au 
venerabila vârstă de 10 000 de ani, fiind 
considerate cele mai vechi scene de luptă de 
pe continentul australian. Combatanţii sunt 
reprezentaţi cu bumeranguri, lănci şi alte 
arme, iar în unele scene, vechi de 6 000 de 
ani, apar trupe faţă în faţă, cu șefi purtând 
podoabe de război. Până în prezent, se 
considera că cele mai vechi scene de luptă 
nu au mai mult de 5 000 de ani şi se credea 
că populaţiile anterioare acestei date, 
vânători şi culegători, nu ştiau ce înseamnă 
războiul. 

Un nou tip de cuptor cu microunde, care utilizează o rețea neu- 
ronală, a fost realizat de către cercetătorii de la Universitatea din 
Oxford în colaborare cu firma SHARP. Cuptorul este prevăzut cu un 
senzor ce măsoară umiditatea aerului din interior, iar reţeaua neu- 
ronală compară datele furnizate de către senzor cu cele înregistrate 
în memorie, decizând singur asupra regimului de funcţionare. 
Utilizatorul va apăsa doar pe un buton pentru a indica dacă mâncarea 
introdusă este solidă sau lichidă. Cercetările au durat trei ani, iar 
preţul estimat este de 500 lire sterline. 


Tennis-elbow (inflamarea foarte 
dureroasă a braţului) nu este numai 
afecțiunea campionilor de la Roland- 
Garros. Ea a fost evidenţiată şi în alte 
domenii de activitate, reprezentând 
astăzi aproape 30% din maladiile 
profesionale. De la casier la 
informatician, salariaţii fac din ce în 
ce mai multe gesturi repetitive, care, 
pe termen lung, antrenează leziuni 
ale tendoanelor. Şi chiar dacă tennis- 
elbow nu este o boală gravă, ea 
poate să ducă la handicap, 
necesitând, adesea, o intervenţie 
chirurgicală. Desigur, pentru a nu 
ajunge la o asemenea situaţie, se 
recomandă ca, regulat, să se facă 
pauze în activitate, cu relaxarea 
braţelor. 


Economie, civilizaţie, fiabilitate cu: 


AUTOMATUL DE LUMINĂ 
CU TEMPORIZARE 
PENTRU SCARĂ 


Fata Ad url, 
Preţul: 49 000 lei 


Montare Bucureşti: 15 000 lei 
Reparaţie instalaţie electrică 


(la nevoie) Patent 
Taxe trimitere poştă: 5 000 lei Pending 


TIMP de conectare: 3 minute 


SARCINA: 1 200 W (becuri sau neoane) 


PROTECŢIE la blocarea butoanelor de 
scară 
SERVICE, GARANȚIE: 1 an 


Puteţi comanda 

automatul Europa şi prin 

poştă. Plata la primirea coletului 

PARROT INVENI SRL, Piaţa Al. Sahia nr. 3, 
bl. SA 2, Bucureşti, sector 2, cod 70203 
tel.: 659 32 82, tel/fax: 211 07 39 


Căutăm colaboratori electricieni 


GIULGIUL DIN TORINO 


Plecând de la amprenta aflată pe celebrul giulgiu din Torino, 
inginerii de la NASA au realizat un mulaj în trei dimensiuni al corpului, 
presupus a fi fost al lui lisus Hristos, învelit în linţoliu. Un informatician 
francez, Thierry Petillot, a mers şi mai departe: el a recompus 
trăsăturile feţei utilizând o tehnică de ultimă oră: morphing-ul, cu care 
se poate realiza de obicei, cu ajutorul calculatorului, îmbătrânirea unei 
feţe pornind de la o fotografie. 


Cercetătorii australieni au descoperit un conifer 
gigantic, de 40 m înălţime, în Parcul Naţional Wollemi, 
situat în Munţii Albaştri. După părerea directorului 
Grădinii Botanice din Sydney, “acest eveniment poate fi 
comparat cu descoperirea unui dinozaur în viaţă”, 
deoarece până în prezent această specie de pin nu era 
cunoscută decât prin intermediul resturilor fosile. 


Paleontologul Tim White şi echipa sa au scos la lumină scheletul 
parţial al unui Australopithecus ramidus, “bătrân” de 4,4 milioane 
de ani. Printre resturile de schelet descoperite se află o mână întreagă, 
ceea ce o poate face “geloasă” pe celebra Lucy, fosila de hominid 
considerată până în prezent cea mai întreagă. 

Fiul lui Ludovic al XVI-lea şi al Mariei 
Antoaneta a murit în 1795 în împrejurări miste- 
rioase, după ce fusese încredinţat de către 
Comuna din Paris unui cizmar. Patru personaje 
au contestat însă ulterior această moarte, 
dându-se drept urmaşul regelui decapitat. In 
1943, graţie unei analize a părului realizată de 
Edmond Locard, fondatorul “ştiinţei criminalistice”, 
a fost identificat adevăratul moştenitor al coroanei 
Franţei. Locard a comparat două meşe de păr, una a 
Delfinului, din vremea în care era întemnițat la Temple, 
alta aparţinând prusacului Karl Wilhelm Naundorff; părul lui Ludovic al XVII-lea 
prezintă o particularitate extrem de rară: canalul medular este clar excentric. 
Or, aceeaşi caracteristică se regăseşte la părul lui Naundorfi. 


Solid agăţat de un fir de păr al 
pubisului, acest păduche provoacă 
mâncărimi infernale. El se transmite, 
mai ales, prin contact sexual. Din feri- 
cire, un tratament rapid îi vine repede 
de hac. 


Pe camionul din imagine este montat un laser special, 
destinat măsurării nivelului de poluare. Acest laser emite 
impulsuri de scurtă durată, după care este analizată lumi- 
na reflectată (dispozitivul se numeşte lidar şi funcţionează 
asemănător unui radar). Astfel, se va obţine o hartă foarte 
exactă a naturii şi concentraţiei diferiților compuşi poluanţi 
din atmosferă. 


vremea respectivă, a avut loc în 1819 la Legnaro; pe 
polenta aflată într-un dulap a apărut “sânge”; ulterior, ali- 
mentele puse în dulapul respectiv se acopereau cu un 
lichid roşu. 

Oamenii de ştiinţă au căutat o explicaţie raţională. În 
anul 1848, biologul german Ehrengerg a identificat o bac- 
terie, numită Serratia marcescens, pe nişte cartofi prăjiţi. 
lar de curând, Johanna Cullen, de la Universitatea George 
Mason din Fairfax, Virginia, SUA, a reconstituit “miracolul” 
cu ajutorul aceleiaşi Serratia marcescens, frecvent 
întâlnită pe alimentele ce conţin amidon: pâine, paste etc., 


"M ACOLUL” 2 4$ care proliferează la căldură, dar nu este toxică. După trei 


S GELUI. ra i Á . qoo aii cu pricina a produs un pigment roşu... ca 


În anul 1263, în timpul slujbei celebrate de un preot din 
Bohemia la Bolsena, Italia, pe ostii a apărut... sânge. 
Papa Urban al IV-lea a instituit imediat o sărbătoare — 
Corpus Christi — care să amintească de acest “miracol” (la 
Vatican se află o frescă de Rafael, intitulată “Mesa de la 
Bolsena”). Un incident similar, considerat supranatural la 


Graţie lucrărilor Laboratoarelor Généthon şi progre- 
selor geneticii, în general, pot fi diagnosticate unele ma- 
ladii ereditare înainte de naştere. Pe cromozomii din 
această imagine, mutaţia care va genera o maladie gene- 
tică apare colorată în galben. 

Un studiu efectuat în Ecuador, pe 275 de nou-născuți, 
confirmă interesul de care se bucură, în ţările lipsite de 
unități de îngrijire intensivă a prematurilor, metoda numită 
a mamelor cangur. Într-adevăr, menținând permanent 
lângă sânul mamei copiii care la naştere sunt subponde- 
rali, se diminuează considerabil riscul apariției, în primele 
şase luni de viață, a unor maladii grave, asemenea pneu- 
moniei şi septicemiei. 


POLIOMIELIȚA: 
VIGILENȚA 


Graţie vaccinărilor, polio- 
mielita a dispărut, practic, din 
ţările industrializate. Totuşi peri- 


FISHER SPACE PEN 


Au trecut 25 de ani de când omul a păşit pe Lună şi iată că nu numai 
astronauții se pot bucura de avantajele oferite de stiloul folosit atunci de 
Armstrong sau Aldrin. Cu acest stilou-minune se poate scrie în toate poziţiile şi 
pe orice fel de suprafaţă, cu vârful în sus, sub apă, la temperaturi variind între 
—90* şi +200 °C. Stiloul este dotat cu un cartuș cu cerneală specială, presuri- 
zată la 5 atmosfere, cu care se poate scrie de trei ori mai mult decât în mod 
obişnuit şi care nu se usucă timp de 100 de ani! 


colul nu este complet eliminat. 
Dovadă? Cele 60 de cazuri de 
paralizie şi cele două decese 
înregistrate în Olanda. Victimele 
au refuzat vaccinarea din raţiuni 
religioase. 


Una din principalele anomalii observate la eczema 
sugarului este producerea excesivă a imunoglobu- 
linelor E. Conform opiniei pediatrilor australieni, ar fi vorba 
de un deficit al interferonului gama la naştere, ceea ce ar 
provoca această afecţiune alergică. 


MIGRENA COPILULUI 


Migrena nu este o maladie exclusiv 

PENTRU a adultului. O mare anchetă realizată în 

CAINE Marea Britanie arată că un şcolar din 

de zece şi o adolescentă din cinci suferă 

: de migrene. In 20% din cazuri, severi- 

Ruxandra Nicolescu tatea crizelor îi obligă pe copii să 

rămână acasă, constatându-se până la 

80 de zile de absenteism într-un an 
şcolar. 


A apărut 
PLEDOARIE 


Telefon: 617 58 33 
Fax: 222 84 94 


e DRUMUL CĂTRE CASĂ (emisiune cuprinzând informaţii din viaţa Capitalei - 
realizator Maria Manoliu; de luni până vineri, ora 15,00) e TRAIECTORII (muzeele 


americane azi - emisiune realizată de artistul plastic Mihai Oroveanu, împreună cu Alin 
Gălăţescu; luni, ora 17,15) e TALK SHOW (Max Bănuş şi invitatul său de vorbă cu 


RADIOTINIER 


68,7 FM Stereo 


INVENȚIE 


Un inventator francez a avut 
o idee simplă. A luat un balon, 


ascultătorii; joi, ora 18,00) e ÎNTRE MILENIUL 2 ŞI DUMNEZEU (istoria religiilor: 
dezbateri, decriptări, reflecţii - emisiune de Laurenţiu Constantin; mari, ora 21,15) 
e ROCKADA MARE (realizator Florian Pittiş; marţi, ora 22,00) © CÂNTĂREAȚA 
CHEALĂ (Lumea teatrului: noutăţi, interviuri, analize - realizator Alin Gălăţescu; 
miercuri, ora 17,15) e TURNUL DE VEGHE (dezbatere cu lumea presei asupra 
principalelor probleme ale momentului - realizator, directorul postului RADIO 
TINERAMA, Comel Ciomâzgă; vineri, ora 18,00) e VOX POP & ROCK (emisiune 
realizată şi prezentată de Andrei Partoş; joi, ora 23,15) e CĂUTĂRILE MODEI 
(Lumea modei: perioade, stiluri, manechine - realizator Alin Gălăţescu; vineri, ora 
21,15) 0 FĂRĂ ANESTEZIE (invitatul săptămânii în dialog cu directorul postului 


RADIO TINERAMA - Comel Ciomâzgă; sâmbătă, ora 18,00) , 


l-a umplut cu heliu, după ce în 
prealabil montase în el o lampă 
electrică, şi l-a lăsat să se ridice. 
Toată “instalaţia” este alimentată 
de la sol, printr-un fir electric, 
care are şi rolul de a menţine 
balonul la o anumită înălțime, 
obținându-se astfel un “felinar 
zburător” ce asigură iluminarea 
perfectă a unei suprafeţe de 
4 000 m?. 


Fotograful american Kjell B. Sandved a descoperit într-un pachet de ţigări, aflat în podul 
Institutului Smithsonian, un fluture. Pe aripile sale portocalii apărea o literă: un “F” perfect ” 
desenat. “Ar fi posibil să existe un alfabet unic, ale cărui litere să fie reprezentate de desenele | 
de pe aripile fluturilor?” Întrebarea l-a frământat pe Sandved, determinându-l să cutreiere peste 
20 de ţări, timp de 24 de ani, pentru a fotografia aceste splendide insecte. Fără să le omoare, el 
le captura dimineaţa, când-fluturii sunt inactivi datorită temperaturii mai scăzute. Aşa l-a 
descoperit pe “A” în Asia, pe “R” în Venezuela, pe “Z” în India etc. Au urmat cifrele romane şi 
arabe, litera ii din alfabetul german, literele scandinave. Astăzi Sandved cochetează cu ideea de 
a reconstitui cele 6 000 de ideograme curente chinezeşti. 

Compact-discul (CD) este copilul minune al acestui 
sfârşit de mileniu. Toată lumea speră că el ne va putea 
oferi o calitate a sunetului sau a imaginii de neconceput 
pentru alte sisteme de stocare a informaţiei. Dar, din 
păcate, realitatea, cea care ne aduce cu picioarele pe 
pământ, ne obligă să facem un pas înapoi. Un CD obişnuit 
poate stoca până la 650 Mo, asta înseamnă 72 de minute 
de imagine video de slabă rezoluţie. Pentru 82 de minute 
de film, redate cu rezoluţie înaltă, avem nevoie de o capa- 
citate de stocare de 4 ori mai mare. În plus, trebuie să mai 
facem o observaţie: timpul de acces la CD este prea lung, 
astfel că pentru o imagine de înaltă definiţie trebuie să 
aşteptăm până la 10 secunde pentru a o vedea afișată pe 
ecran. De aceea sunt căutate soluţii pentru a realiza noi 
modele de CD-uri. 

Acesta este un motiv de război între Philips şi Toshiba. 
Amândoi “luptătorii” propun câte o variantă a 
“superdiscului optic” cu dorinţa mărturisită de a impune o 
nouă normă în domeniu. Videodiscul Philips-Sony se 
bazează pe o tehnologie cunoscută şi poate fi citit de 
către actualele dispozitive, dar este net superior unui CD. 
Datorită folosirii unei raze laser cu lungime de undă mai 
mică şi a unui sistem de corectare a erorilor, noul 
superdisc va putea înmagazina de 5 ori mai multe date 
decât cel clasic. Videodiscul Toshiba constituie o veritabilă 
ruptură cu materialul existent. El va fi mai scump, nu va 
putea fi produs în actualele fabrici şi va necesita cititoare, 
principial, noi. Discul va fi alcătuit din două straturi 
suprapuse. Informaţiile vor fi marcate cu ajutorul unui nou 
sistem de microgravură care va dubla densitatea stocării 
(vezi Știință şi tehnică nr. 10/1994). 

Doi cercetători americani au realizat un nou prototip al 
unui calculator optic. O asemenea maşină are o serie de 
3 avantaje faţă de cele clasice, mai ales în ceea ce priveşte 
i viteza şi metodele de calcul. 


Maladia membranelor hialine este 
rezultatul unui deficit de surfactant, 
un lichid ce formează un strat foarte 
subţire şi care tapisează faţa internă 
a alveolelor pulmonare. Peste 35 de 
studii demonstrează că instilaţia pul- 
monară de surfactanţi, sintetici sau 
extraşi din plămânii mamiferelor, 
reduce cu 40% mortalitatea victimelor 
acestei afecţiuni. 

Metroul din New York este 
cunoscut ca fiind unul din locurile 
cele mai rău famate din Statele Unite. 
Pentru a combate criminalitatea, 
poliţiştii care-i asigură securitatea au 
fos dotați cu un nou tip de pistol. El 
are atașat un mic laser care emite o 
intensă lumină roşie; deşi nu este 
periculoasă (cel puţin atât timp cât nu 
cade direct pe retină), aceasta are un 
puternic rol descurajator. Imagina- 
ți-vă că ea indică cu precizie locul în 
care va lovi glonţul (poate că unii 
dintre dumneavoastră au văzut scena 
în filme). 


A apărut 


COPIII 
SUPRADOTAŢI 


de Mihai Jigău 
617 58 33, 222 84 94 

DE CINE SUNT 
ATRAŞI 


UN NOU 
RADAR 
ZBURATOR 


Plecând de la un Boeing 767 modificat, bine cunoscuta firmă americană a 
realizat succesorul lui E-3, actualul AWACS (Airborne Warning And Control 
System), construit pe baza avionul Boeing 707. Noul aparat va lua la bord un 
echipaj format din 2 piloţi şi 18 specialişti în supravegherea radar, va avea o 
autonomie de 10 000 km şi o durată de zbor de 22 ore. Uriaşa antenă radar, 
montată în partea superioară a aparatului, va avea o greutate de 5 t, un 
diametru de 9 m şi, împreună cu un sofisticat echipament furnizat de IBM, va 
permite militarilor să “vadă” o suprafaţă de teren cu raza de 300 km. Primul 
client oficial este Japonia, care aşteaptă ca în 1988 să primească două 
exemplare din acest nou radar zburător. 


NEURONII? 


Neuromediatorii sunt moleculele 
cheie ale sistemului nervos: si asi- 
gură transmiterea mesajului nervos la 
nivelul conexiunilor dintre neuroni, 
adică la sinapse. Or, cercetătorii 
americani demonstrează că acetil- 
colina, un neuromediator întâlnit la 
toate vertebratele, poate să mani- 
feste, in vitro, o atracţie asupra celu- 
lelor nervoase în creştere. În cursul 
maturării lor, acestea proiectează 
nişte fine extensii, neuritele (den- 

dritele şi axonii), ce vor asigura, mai 
târziu, conexiunile dintre neuroni şi 
vor forma “cablajul” complex al siste- 
mului nervos (vezi foto). 

Cercetătorii au constatat că, in 
vitro, o sursă artificială de acetilcolină 
“atrage” în direcţia sa neuritele în 
creştere. Acetilcolina se fixează pe 
un receptor specific, prezent pe 
membrana extremitătăţii acestora, 
ceea ce provoacă o intrare rapidă a 
ionilor de calciu. Aceşti ioni, se ştie, 
acţionează indirect asupra citosche- 
letului, ansamblu de proteine ce 
modelează arhitectura celulelor. 

De reţinut că, până acum, neuro- 
biologii atribuiau acest rol de “atracţie 
chimică” altor molecule, ca, de pildă, 
factorii de creştere. Descoperirea 
cercetătorilor americani prezintă un 
interes major. Ea sprijină ipoteza 
conform căreia activitatea neuronilor, 
altfel spus cantitatea de neurome- 
diatori pe care o eliberează la nivelul 
sinapselor, modulează propria lor 
arhitectură. 


i 

TRANZISTORUL 
DEFORMABIL 


Cercetătorul francez Francis 
Garnier a reuşit să realizeze un nou 
tip de tranzistor, care utilizează nu- 
mai materiale organice ce reproduc 
comportamentul semiconductoarelor. 
El a reuşit să depăşească obstacolul 
principal în realizarea acestei 
componente, obţinând o mobilitate a 
sarcinilor de 103 cm2V:'s"1, com- 
parabilă cu cea a a tranzistoarelor 
clasice. Francis Garnier este preo- 
cupat în prezent de îmbunătăţirea 
performanţelor obţinute şi de 
miniaturizare. 


NU VREA 
SPANAC, DAȚI-I 
MORCOVI! 


Beta-carotenul şi “rudele” sale, 
carotenoidele, au revenit victorios în 
presa ştiinţifică. Un studiu publicat în 
Journal of American Medical Asso- 
ciation arată că un consum important 
de vegetale bogate în carotenoide 
(morcovi, spanac, salată verde, 
caise) ar reduce cu 43% riscul 
degenerescenţei maculare, maladie 
ce antrenează o pierdere ireversibilă 
a vederii. In aceeaşi revistă, alţi 
cercetători demonstrează că riscul ca 
amatorii de aceste legume să 
contracteze o maladie coronariană 
este de 36-72% mai mic, comparativ 
cu cei care nu obişnuiesc să le 
folosească în alimentaţie. 


LAPTELE 


ŞI CANCERUL 
DE SÂN 


Conform unei anchete 
finlandeze, realizată pe parcursul a 
circa 20 de ani pe 4 000 de femei 
în vârstă de 20 - 69 ani, riscul 
apariţiei cancerului de sân este cu 
58% mai redus la marile 
consumatoare de produse lactate. 
De altfel, există şi alte studii ce au 
stabilit relaţii de necontestat între 
absorbţia anumitor alimente şi 
originea şi dezvoltarea cancerului 
de sân. Cităm în acest sens 
lucrările profesorului Bougnoux din 
Franţa, care a demonstrat, pentru 
prima oară, legături între unii acizi 
graşi şi evoluţia cancerului. Apoi, 
un studiu new-yorkez încă în curs 
pare să confirme rolul protector 
jucat de legume şi fibre vegetale în 
ceea ce priveşte cancerul, în 
general, şi al sânului, în particular. 

TERMITE... IMPERIALE 


Fipronil este un insecticid pus la punct de cercetătorii 
francezi. El va fi folosit pentru combaterea termitelor care 
atacă edificiile cetăţii imperiale Hue, vechea capitală a 
Vietnamului, construită în timpul dinastiei N'Guyen (din 
1993 în patrimoniul mondial UNESCO). Cetatea se întinde 
pe mai bine de 37 ha, pe această suprafaţă fiind încă în pi- 
cioare 64 de monumente istorice, construite între 1804 şi 
1833, aflate astăzi într-o avansată stare de degradare. 
Deocamdată, insecticidul — care atacă sistemul nervos al 
termitelor, provocând moartea acestora în timp record şi 
care stopează în acelaşi timp degradarea construcţiilor din 
lemn — va fi folosit pentru tratarea a trei edificii; după uti- 
lizare, va rămâne fixat pe sol şi nu va polua pânza freatică. 


“CRANIILE ROȘII" 


Anul trecut, pe malurile lui Rio 
Talgua, în Honduras, a fost desco- 
perită “grota craniilor roşii”, unde au 
fost găsite sute de cranii şi oseminte 
acoperite cu cristale de calcit şi ade- 
sea cu pigmenţi roşii, ca şi cea mai 
veche ceramică descoperită în Ame- 
rica Latină (datată cu C 14 în 800- 
900 î.e.n.). Arheologii apreciază că 
aceste vestigii sunt dovada existenţei 
unei civilizaţii necunoscute, vechi de 
cca 3 000 de ani. În grotă au fost 
înhumate aproximativ 200-300 de 
persoane; alături de anumite corpuri 
se aflau unele obiecte sau bijuterii, 
alături de altele nu, ceea ce ar indica 
existenţa unei ierarhii sociale bine 
precizate, bulversând toate teoriile 
asupra istoriei acestei regiuni. Până 
acum, specialiştii estimau că zonele 
de altitudine joasă din Honduras, 
Costa Rica şi Panama au fost influ- 
enţate exclusiv de către olmeci şi 
maya. O altă surpriză: specialiştii 
legau dezvoltarea civilizaţiilor preco- 
lumbiene de cultivarea porumbului. 
Or, analizele osemintelor dovedesc 
că oamenii de la Rio Talgua nu con- 
sumau această cereală. Rămâne de 
văzut cine erau posesorii “craniilor 
roşii”. 


Procedeu și echipament de 
circulație pentru forarea 
sondelor cu diametre mari 


Autorul: ing. Grigore Leahu 


Scopul: creşterea rentabilităţii şi extinderea forajului 
sondelor cu diametre de 15” la peste 300” (0,38 m la 
7,620 m) pentru exploatarea apelor subterane şi a 
zăcămintelor de petrol depletate, prin puțuri colectoare de 
drenuri radiale multiple; depozitarea apei; accesul în mine; 
depozitarea şi recondiţionarea apelor uzate, a deşeurilor 
petroliere; alte scopuri. 

Soluţia: aplicarea la instalaţiile existente de forare a 
acestui procedeu şi echipament, care este multifuncțional 
şi care, prin sisteme de autocompensare, autoreglare, 
avertizare, conversie, asigură forajul cu absorbţie şi fluxul 
continuu al operaţiilor conexe. 


Cerem scuze cititorilor noştri 
pentru o regretabilă eroare care s-a 
strecurat, în numărul trecut, la 
materialul de prezentare a firmei 
Davis Instruments. Arătam acolo că 
în catalogul firmei se găsesc 2 500 
de echipamente de cea mai înaltă 
performanţă. Adevărul este că 
această cifră, oricât de spectacu- 
loasă ar fi ea, este mică în raport cu 
realitatea. De fapt firma Davis 
Instruments pe la dispoziţia celor 
interesaţi 25 000 de sinamani. 
fără de care activitatea de asigurare 
a calității ar fi de neconceput. Cei 
interesați pot afla detalii suplimenta- 
re de la reprezentantul firmei Davis 
omânia: 


Instruments în R 
ASA Com Ltd, ROMÂNIA, 
70224 BUCURE TI, STR. 


LOGOFĂT LUCA STROICI NR. 15 
TEL: 211 84 54; 211 77 70; 
FAX: 210 15 88; TLX: 10518 


ASA. 


BURSA INVENȚIILOR 


Avantajele faţă de sistemele existente: 
e elimină echipamentul de vacuum şi uzina de compre- 
soare (aerlift); 
e costul noului echipament reprezintă numai cca 40% din 
costul uzinei de compresoare pentru forajul cu aerlift, pe 
care acesta o elimină; 
@ reduce consumul de energie cu cca 50% şi lubrifianţi cu 
peste 60%; 
e asigură prepararea continuă a fluidelor naturale (sau 
sintetice) de foraj la parametri optimi, reducând consumul 
de chimicale cu cca 20 - 70%; 


@ elimină pericolul întreruperii forajului din cauza înfundării 


sapei, pierderea circulaţiei, prinderea garniturii la puț. 
Stadiul de realizare: documentaţie de execuţie şi apli- 
care Prototip II. 


1995 MAI 


Cruce pentru paza fântânii din comuna Ţebea, judeţul 
Hunedoara. 


Cruce pentru paza holdelor 
(semănăturilor) din comuna 


Lăpugiu de Jos, sat Ohaba, judeţul 
Hunedoara. 


Troiță pentru paza fântânilor, pictată la interior cu scene 
din iconografia creștin-ortodoxă, situată în comuna 
Morăreşti, judeţul Vâlcea. 

Complex de troițe pentru paza răspântiilor (tipul formelor Troiță pentru paza vetrei satului, 
amplasate într-o construcţie specială şi al celor indepen- amplasată la intrarea în localitatea 
dente) din comuna Bengeşti, judeţul Gorj. Crasna, judeţul Gorj. 


străbate astăzi ţara, în dorinţa de a-şi împlini setea 

de cunoaştere, a fost atrasă de silueta impunătoare 
a unor monumente aparent familiare, dar care îşi lasă cu 
greu descifrată taina existenţei lor. 

Forme simbolice ce materializează în planul comuni- 
cării vizuale un străvechi fond al culturii populare româ- 
neşti, crucile şi troiţele alcătuiesc o categorie aparte de 
forme, menite a demonstra peste veacuri nu numai princi- 
palele coordonate ale unei structuri de mentalitate, ci şi 
bogăţia imagistică a unui univers spiritual extrem de fertil. 

Indiferent de particularităţile zonale ale crucilor şi 
troiţelor, ele străjuiesc mereu vetrele şi hotarele aşezărilor, 
apără holdele şi drumurile acestora, veghează asupra 
integrităţii resurselor vitale (apa din izvoare şi fântâni), 
purifică spaţiile considerate a fi nefaste (bântuite de spiri- 
tele maletice ale ielelor, solomonarilor sau demonilor) şi 
chiar au capacitatea de a converti acţiunea forţelor adver- 
se, îndepărtând trăsnetul, grindina şi furtuna. 

lată cum arhaicele convingeri în puterea magică a sim- 
bolului apotropaic (protector) au străbătut mileniile, adu- 
când până în pragul secolului XXI dovada palpabilă a 
dorinţei permanente a omului de a-şi făuri şi dezvolta exis- 
tenţa într-un mediu prielnic, lipsit de imixtiunea distructivă 
a forţelor oculte. 

Despre valoarea simbolică a crucilor şi rugilor implicate 
în paza holdelor cu semănături ne vorbesc şi unele obi- 
ceiuri populare româneşti care s-au păstrat în câteva zone 
etnografice din Transilvania, cu precădere în ţinutul Pădu- 
renilor, judeţul Hunedoara, şi în depresiunile Hălmagiului, 
Gurahonţului şi Ineului din judeţul Arad. La Rusalii, în 
aceste areale au loc adevărate procesiuni ale comunităţii 
către crucile şi rugile din câmpul cultivat cu grâu şi secară. 
Fete şi feciori, împreună cu preotul şi diverse odoare bise- 
riceşti (prapuri şi vase de agheasmă), uneori însoţiţi de 
câţiva muzicanți, pornesc, după slujba din duminica Rusa- 
liilor, spre holde. Ajunşi la cruei, ei se opresc, preotul face 
o rugăciune pentru protejarea semănăturilor şi le stropeşte 
cu agheasmă. În acest răstimp, fetele împletesc cununi din 
spice pentru a le pune la crucile şi rugile din holde, dar şi 
la prapurii bisericeşti. În final, tinerii tac câteva hore, după 
care se întorc spre sat; prapurii astfel împodobiţi sunt 
depuşi în biserică. În unele sate, cununile de spice erau 
duse şi acasă, în gospodărie, întrucât ele “apărau de 
trăsnet”. Deşi ceremonialul actual al obiceiului a devenit 
sincretic prin adăugarea elementelor specifice cultului 
creştin, el şi-a păstrat coerenţa străvechiului simbol magic, 
fiind implicat într-o succesiune de acte rituale care nu se 
anulează ca valoare comunicaţională, ci presupun poten- 
tarea lor reciprocă, în beneficiul sentimentului de siguranţă 
protectoare a recoltelor. 

Astăzi, în multe localităţi rurale româneşti, realizarea 
crucilor şi troiţelor continuă să fie o datorie sfântă, dictată 
de legea străbună a obiceiului pământului. În Argeş sau în 
Vâlcea, în Gorj sau în Dolj, în Mehedinţi, dar şi în satele 
Transilvaniei şi Moldovei, în Muntenia şi în Banat, aceste 
monumente te impresionează prin varietatea soluţiilor 
plastico-decorative. Lucrate în lemn sau în piatră (mai 
recent şi în zidărie de cărămidă), cioplite şi împodobite cu 
ample repertorii ornamentale bazate pe motive simbolice 
precreştine şi creştine, crucile şi troiţele se raportează la 


p oate că nu o dată privirea drumeţului modern care 


(E NE SPUN TROIȚELE? 


Troiță pentru paza hotarelor (satului) din comuna 
Viştea, judeţul Sibiu. 


două tipuri fundamentale: e formele adăpostite într-o 
construcţie specială şi e formele independente. 

Modul de rezolvare constructivă a fiecărei categorii a 
cunoscut. de-a lungul timpului, nenumărate variante 
zonale. Dintre acestea, unele au ajuns la o înaltă ţinută 
artistică, fiind executate de meşterii cruceri cu un talent 
inegalabil. Forţa lor expresivă le detaşează din realitatea 
înconjurătoare, reţinând atenţia trecătorului prin armonia 
proporţiilor, echilibrul volumelor şi rafinamentul decorului. 
La Salcia, în judeţul Dolj, la Polovragi, Bumbeşti şi Crasna, 
în judeţul Gorj. sau în frumoasa Ţară a Zarandului, la 
Brad, Ţebea, Vânturile, Hălmagiu sau Baia de Criş, aceste 
monumente te întâmpină la tot pasul, sătenii ştiind să-ţi 
povestească şi astăzi “de ce se pun crucile şi troiţele” şi 
care sunt meşterii lemnari sau pietrari care mai ştiu taina 
făuririi lor. Fiecare dintre aceste localităţi pot fi considerate 
adevărate expoziţii permanente, cu splendide monumente 
lucrate în secolele XVIII, XIX şi XX. 


DOINA DASCĂLU IŞFĂNONI, 


etnograf, Muzeul Satului 


1995 MAI 

Mormantul lu 


Fără îndoială, descoperirea 
Lianei Souvaltzi, arheolog amator 
care a început cercetările la Siwah 
în 1989, având de altfel un permis 
de săpături emis de autorităţile 
egiptene, a făcut senzaţie. mai ales 
că a fost intens mediatizată la vre- 
mea respectivă. 

Ce anume a fost găsit în locul 
numit Al-Maraki, la 20 km de Siwah 
(oază situată la 750 km vest de 
Cairo)? Un monument de 51 m 
lungime şi 35 lățime, un sit mortuar 
“tipic macedonean”, cu trei stele de 
piatră, pe care pot fi citite inscripții 
elenistice datând din 290 - 284 
î.e.n., în care figurează numele lui 
Alexandru cel Mare, după cum 
afirmă L. Souvaltzi. De fapt, este 


Alexandru cel Mare 


vorba de inscripţii romane din 
secolul | e.n., susțin arheologii 
francezi J.P. Cortegianni şi J.Y. 
Empereur, care apreciază că în loc 
de "Alexandru" trebuie citit “auto- 
crat" (nume dat impăraților romani), 
iar stilul monumentului este roman 
şi nu macedonean. In stadiul actual 
al cercetărilor, nu se poate afirma în 
nici un caz că acolo a fost înmor- 
mântat Alexandru. aşa cum s-a 
grăbit să afirme L. Souvaltzi, care 
adăuga: “...Sâpăturile ne vor per- 
mite să aflăm dacă trupul lui 
Alexandru a tost mumificat şi apoi 
înhumat sau a fost ars, conform 
riturilor macedonene. în care caz 
cenuşa a fost pusă într-o urnă ce a 
dispărut de-a lungul timpurilor”. 


e La sfârşitul lunii ianuarie 
1995 o ştire făcea 
înconjurul lumii: în oaza 
Siwah (aflată în nord-vestul 
Egiptului), a fost descoperit 
mormântul lui Alexandru cel 
Mare e Lumea arheologică 
s-a declarat de la început 
sceptică şi, se pare, pe 
bună dreptate e In stadiul 
actual al cercetărilor, nu se 
poate încă afirma că este 
într-adevăr vorba de 
mormântul lui Alexandru e 


eşi istoricii de astăzi au la 
D îndemână documente epigra- 

fice şi numismatice din vremea 
sa, amănunte despre omul şi regele, 
excepţionalul comandant de oști şi 
politicianul Alexandru sunt cunoscute 
numai din relatările indirecte ale 
autorilor antici, deoarece nici o 
scriere contemporană nu a ajuns 
până la noi. Diodor din Sicilia (în 
cartea XVII a Bibliotecii din Alexan- 
dria), apoi Trogus Pompeius, Curtius 
Rufus, lustin, Plutarh sau Arrian se 
bazează în relatările lor pe mărturiile 
contemporanilor marelui rege, nu pe 
fapte trăite de ei. 

Alexandru avea 20 de ani în 336 
î.e.n., anul în care este asasinat tatăl 
său, Filip al II-lea al Macedoniei, iar 
adunarea poporului îl recunoaşte ca 
succesor al acestuia. Tânărul prinţ îşi 
dovedise deja calităţile pe câmpul de 
luptă, dar şi pe tărâmul cunoaşterii, 
strălucind, la 13 - 16 ani, ca elev al lui 
Aristotel din Stagira. 

In primăvara lui 335 î.e.n., se 
îndreaptă spre nordul Macedoniei, 
pentru a pacifica triburile trace şi 
getice de la Dunăre, prilej cu care 
face o demonstraţie de forţă în faţa 
geților. In toamna aceluiaşi an, 
învinge răscoala cetăților greceşti 
care cutezaseră să se ridice împo- 
triva dominaţiei macedonene; Ale- 
xandru pune în practică hotărirea 
consiliului Ligii de la Corint: Teba, 
iniţiatoarea răscoalei, este dărâmată 
din temelii (sunt cruţate numai 
templele şi casa poetului Pindar), iar 
locuitorii săi sunt transformați în 
sclavi. 

După această înfrângere, cetăţile 
Eladei nu vor mai contesta stă- 
pânirea macedoneană; Liga de la 
Corint hotărăşte începerea războiului 

împotriva Imperiului ahemenid, iar 
Alexandru se află în fruntea forțelor 
expediționare ce pornesc să cuce- 
rească Asia în 334 î.e.n. 

Deşi dispunând de trupe mai 
numeroase, regele Darius al Ill-lea 
este învins în mai multe rânduri, 
Alexandru punând stăpânire pe Asia 
Mică, Siria, Fenicia, întreg ţărmul 
Mediteranei Orientale, cu excepţia 
Egiptului, supus de altfel nu peste 
multă vreme. 

În iarna 332 - 331 î.e.n., Alexan- 
dru întemeiază în faţa Insulei Pharos 
celebrul oraş ce-i poartă numele şi se 
hotărăşte să se îndrepte către 
sanctuarul zeului Amon din oaza 
Siwah pentru a consulta un oracol 
egiptean, cunoscut de greci, care 
considerau că zeul venerat la Siwah 
nu era altul decât Zeus. Dinastia 
Argeazilor afirma că este descen- 
dentă a eroului Herakles, fiul lui Zeus, 
deci Alexandru avea toate motivele 
să consulte oracolul “strămoşului” 
său. Chiar dacă această călătorie nu 
a fost lipsită de primejdii, deoarece 
regele şi suita lui au trebuit să 
străbată deşertul, o dată ajuns la 
Siwah, Alexandru este salutat de 
preoţii lui Amon cu titlul acordat 
faraonilor — “fiu al lui Ra”. Specialiştii 
consideră că această călătorie la 
Siwah este deosebit de importantă 
pentru instituirea cultului regal, la 
care Alexandru se pare că a ţinut 
foarte mult“. Arheologul Jean-Pierre 
Cortegianni, de la Institutul francez de 
arheologie orientală din Cairo, susţine 
că unul dintre motivele pentru care nu 
crede că L. Souvaltzi ar fi descoperit 
mormântul lui Alexandru ar fi acela că 
situl se află departe de templul lui 
Amon, construit în 1100 î.e.n. la 
Siwah, şi unde Alexandru a fost vene- 
rat ca fiu al lui Zeus. 

In anul 331 î.e.n., Alexandru pără- 
seşte Memphisul şi, după o scurtă 
oprire la Tyr, se îndreaptă spre Meso- 
potamia, punctul de plecare către uni- 
ca aventură ce a durat şapte ani şi 
care s-a încheiat cu moartea sa. 
Neîntrecutul comandant de oști al 
antichităţii părăseşte Mesopotamia şi 
Persia, străbate deşerturi şi trece 
munţi, ajunge la Marea Caspică, în 
Asia Centrală, apoi pe malurile 
îndepărtatelor fluvii Indus şi Gange, 
marş presărat cu lupte grele, oprin- 
du-se uneori pentru a se odihni şi a-şi 
reface trupele, pornind apoi din nou 
pe drumuri nestrăbătute până atunci 
de un macedonean. Nu este învins, 
dar este nevoit să pornească pe dru- 
mul de întoarcere în 326, deoarece 
trupele, istovite, speriate de imensa 
întindere ce le despărţea de casă, i-o 
cer, refuzând să meargă mai departe. 

Intors în Persia, regele acceptă ca 
10 000 de veterani să se întoarcă în 


Macedonia; ceilalţi îl pot urma, deoa- 


‘rece regele se pregăteşte de noi cu- 


ceriri — urma să se îndrepte, se pare, 
spre Arabia —, dar soarta îi este potriv- 
nică: la începutul lunii iunie 323 î.e.n., 
este doborit de un atac de febră, iar la 
13 iunie moare în palatul său din 
Babilon, la vârsta de 33 de ani. 

Ultima sa dorinţă a fost să fie 
înmormântat la Siwah. Diodor din 
Sicilia ne spune că rămăşiţele sale 
pământeşti au fost aduse de la 
Babilon la Memphis, în Egipt, în 323 
î.e.n., pe un car funebru minunat 
împodobit””. Ajuns pe malurile Nilului, 
sarcofagul regelui a fost dus însă la 
Alexandria. Deşi din al IV-lea veac al 
erei noastre nu se mai ştie unde se 
atla înmormântat marele rege, tradiţia 
şi autorii epocii antice îl situează în 
capitala Ptolemeilor, iar specialiştii 
zilelor noastre încă mai cred că se 
găseşte acolo. 


LIA DECEI 


NOTE 


* Pentru a-şi asigura autoritatea 
asupra cetăților greceşti, Alexandru 
le-a cerut să accepte recunoaşterea 
caracterului divin confirmat la Siwah; 
grecii nu au avut nimic împotrivă, dar, 
în timpul vieţii sale, lui Alexandru nu i 
s-a instituit nici un cult în Macedonia. 


* Carul era împodobit cu patru 
tablouri. “Primul îl reprezenta aşezat 
pe un car bogat lucrat, cu un superb 
sceptru în mână, înconjurat de curtea 
regelui, Nformată din macedoneni 
înarmaţi şi scutieri persani. Al doilea 
înfăţişa elefanţi în ţinută de luptă, 
călăriți de cornacii lor indieni în faţă 
şi, în spate, de macedoneni echipați 
cu armele lor tradiţionale. În al treilea, 
escadroane de cavaleri făceau ma- 
nevre ca într-o adevărată bătălie, iar 
în al patrulea se vedeau vase gata de 
luptă” (Biblioteca istorică, XVII, 27). 


1995 MAI 


ut 

noastră în căutarea vieţii în Univers. 

Deocamdată nu ne va precupa exis- 
tenţa inteligenţei extraterestre, ci doar pre- 
zenţa condiţiilor necesare apariţiei unor 
organisme vii. oricât de simple. 

Dacă Marte este în centrul atenției de 
foarte multă vreme (să ne amintim doar de 
vestitele canale), o dată cu perfecţionarea 
tehnicilor de cercetare directă a cosmosului 
apropiat, s-au adus o sumedenie de date, 
relativ sigure, care permit oamenilor de ştiinţă 
să elaboreze noi teorii. 

Probabil că mulţi dintre dumneavoastră 
au citit cartea “2061: a treia odisee spaţială” 
de Arthur C. Clarke. Aici se povesteşte, justi- 
ficat cu argumente ştiinţifice. despre ființe 
stranii care populează Europa, unul dintre 
sateliții jupiterieni. Să existe viaţă la o distan- 
tă atât de mare de Soare? Suntem oarecum 
pregătiți să acceptăm viaţa pe Venus sau 
Marte, dar în jurul lui Jupiter? Şi totuşi cerce- 
tările spaţiale au adus o serie de informaţii 
care, fără a demonstra direct existența vieţii 
în asemenea condiţii. ne fac să credem că 
viața pământeană nu este unică. nici măcar 
în Sistemul nostru Solar. 

Totuşi, noi nu ne vom ocupa acum de 
Europa, ci vom analiza cazul unuia dintre 
sateliții lui Saturn. Este vorba de Titan. Aces- 
ta este unul dintre cei mai mari din Sistemul 
Solar, având un diametru de 5 100 km, fiind 
depăşit doar de Ganymede, care se roteşte 
în jurul lui Jupiter. Temperatura care domneş- 
te la suprafața satelitului este de aproximativ 
-179*C. De asemenea, luând în considerare 
densitatea sa, inferioară rocilor solide. putem 
estima că el este acoperit cu un strat (după 


C ontinuăm, şi în acest număr, călătoria 


unele date, 500 km) de gheaţă. format din 
hidrocarburi congelate. incă din 1944, astro- 
nomul G. Kuiper a detectat, cu ajutorul unor 
tehnici spectrometrice, o atmosferă care. îl 
“imbracă”. De altfel. Titan este primul satelit 
care a permis o asemenea observaţie direc- 
tă. Sondele Voyager au arătat că ea este 
alcătuită din: azot (94%), argon (4%) metan 
(1%) şi hidrogen. In plus. s-a constatat că 
Titan este acoperit cu un strat gros de nori şi 
aerosoli. care împiedică observarea directa a 
scoarței. În urma analizelor efectuate s-a pu- 
tut estima diametrul particulelor de praf la 
aproximativ 20 mm. Tocmai existența acestor 
aerosoli, care în timp se depun pe suprafaţa 
titaniană, a stârnit interesul multor oameni de 
ştiinţă (pentru informaţii mai detaliate puteţi 
citi revista Science din 10 aprilie 1981). Cu 
ajutorul datelor furnizate de sondele Voyager 
s-a putut reconstitui, în laborator. compoziţia 
atmosferei titaniene. Să-i dam cuvântul, aşa 
cum am fâcut-o şi în numârul trecut, lui C. 
Sagan (Pour la science, 12/1994): *... am 
reprodus, impreună cu Bishum Khare, 
atmosfera lui Titan şi am iradiat-o cu particule 
incărcate: am observat formarea unei materii 
solide intunecate. pe care am botezat-o tholin 
(de la grecescul tholos - intunecat). 
Caracteristicile optice ale tholinului sunt 
foarte apropiate ge cele ale «zăpezii» de pe 
suprafața lui Titan...” 

Molecule organice par sa se formeze în 
permanență în atmosfera superioară, pentru 
ca mai apoi, prin condensare și înghețare (să 
nu uitam ca aici domnesc temperaturi extrem 
de scăzute), să se depuna pe suprafața 
satelitului. Având în vedere că acest proces 
se desfaşoara de 4 miliarde de ani, este foar- 


te probabil ca stratul depus să aibă o grosime 
de câteva sute de metri. *...Atunci când 
amestecăm tholinul cu apa obținem amino- 
acizi, urme de baze nucleotidice, hidrocarburi 
aromatice policiclice şi un amestec de alte 
componente organice. Dacă 100 de milioane 
de ani au fost suficiente pentru apariţia vieţii 
de Pământ, oare vor fi suliciente 1 000 de 
milioane de ani pentru apariţia vieții pe 
Titan?..." Din păcate, la această întrebare 
vom primi un răspuns cert peste cel puțin un 
deceniu, atunci când misiunea Cassini va 
trimite date mai exacte (atunci vom avea un 
avantaj față de misiunea Voyager: vom şti la 
ce întrebări căutăm răspunsuri). 

Să ne continuăm călătoria prin Sistemul 
nostru Solar. Astăzi ştim că materia organică 
se naşte aproape peste tot în Sistemul Solar 
şi dincolo de acesta. Se pare că asteroizii de 
tipul C şi D, aflaţi în bine cunoscuta centură 
de asteroizi, sunt acoperiţi cu un strat subțire 
de substanțe organice. Aici avem ca dovadă 
meteoriţii căzuţi pe suprafaţa Pământului. Ei 
sunt, probabil, în mare parte resturi de aste- 
roizi din clasa C. Analizele spectrogralice au 
arătat că ei conțin reziduuri de substanţe 
organice bogate în hidrocarburi, uneori aro- 
matice (molecule din familia benzenului). Au 
tost identificați, de asemenea, şi numeroşi 
aMINOaCIzI. 

În ceea ce priveşte cometele, dispunem 
deja de informaţii directe. În 1986, sonda 
spațială Giotto a Agenţiei Spațiale Europene 
(ESA), care a traversat coada cometei 
Halley, a arătat că nucleul acesteia este alcă- 
tuit, în proporţie de 25%, din materie organică. 

In exteriorul Sistemului Solar, în norii de 
praf şi gaz, s-au descoperit de asemenea ur- 
me de substanțe organice. Radioastronomii 
au detectat microundele emise, sau absor- 
bite, de către moleculele care compun aceşti 
nori şi au identificat peste 50 de compuşi 
organici simpli. Aşa au fost detectate în spa- 
tiul interstelar hidrocarburi, amine, nitrili şi... 
alcooli. Atunci când norii interstelari sunt pla- 
saji între o sursă de radiaţii infraroşii şi Pă- 
mânt le putem analiza compoziţia studiind 
spectrul de absorbție. Astfel, pentru lungimea 
de undă de aproximativ 3,4 mm, se pot 
detecta 3 linii de absorbţie. Aceeaşi confi- 
guraţie de linii de absorbţie o găsim în cazul 
spectrelor cometelor sau materiei organice 
meteoritice. Această semnătură în infraroșu, 
după cum remarca C. Sagan, ar putea const- 
tui un argument pentru afirmaţia conform 
căreia materia organică a luat naştere în 
mediul interstelar, pentru ca mai apoi să se 
acumuleze, în momentul condensării nebu- 
loasei primitive, în asteroizi, comete sau pla- 
nete. Practic, în momentul naşterii unui sis- 
tem planetar, există posibilitatea ca materia 
organică să existe deja, aşteptându-se numai 
condiţiile propice apariţiei vieţii. Deci viața nu 
ar trebui să fie un fenomen singular în Uni- 
vers. Dar acestei ipoteze, oricât de spectacu- 
loasă ar fi ea, trebuie să i se aplice tratamen- 
tul cuvenit oricărei ipoteze: este necesar ca 
cercetările viitoare să aducă argumente 
incontestabile pentru a putea deveni 
certitudine 

COPILUL TERIBIL 


al motoarelor de aviație românești 


fost publicat un articol cu titlul de mai sus, 

semnat de ing. Victor Cristinariu, 
directorul general, de atunci, al Întreprinderii 
de Aviaţie ICA - Ghimbav şi de ing. Dan 
Vardie de la aceeaşi întreprindere, denumită 
acum IAR - SA Braşov”. În acest articol, pe 
lângă datele tehnice ale motorului de avion 
IAR-7M, se făcea următoarea apreciere: 
“...avem de-a face cu performanţe excep- 
tionale nu numai pentru 1942, dar chiar şi 
pentru 1990, IAR-7M fiind unul din cele mai 
performante motoare în stea realizate pe 
întregul mapamond, depăşind toate motoa- 
rele similare aflate în serviciu în România”. 

Motorul IAR-7M a fost proiectat pentru o 
putere de 350 CP cu turație de 3 000 rot./ min., 
la vechea întreprindere IAR - Braşov în 1942, 


Í n revista “Știință şi tehnică” nr. 3/1990 a 


în timpul războiului, cu scopul imediat de a 


echipa un avion de şcoală pentru formarea 
piloților de vânătoare, avionul existent de 
vânătoare IAR-80 fiind prea scump pentru a fi 
supus riscurilor ce pot apărea în zborurile de 
formare a piloților. La proiectarea acestui mo- 
tor a participat şi subsemnatul în faza iniţială 
a determinării caracteristicilor constructive, ce 
trebuiau să asigure performanţele motorului. 
Dată fiind necesitatea asigurării secretului, în 
timp de război, am lucrat sub supravegherea 
directă a şefului serviciului de studii, ing. 
Miller von Wandau, care a împărțit biroul său 
în două compartimente izolate cu dulapuri. În 
compartimentul meu am instalat planşetele 
de desen. 

Pentru obţinerea unei puteri specifice 
(CP/dm3) cât mai mare a motorului, am 
studiat o configuraţie cât mai apropiată de 
cea ideală a camerei de combustie din 
chiulasă şi o răcire mai pronunțată a zonei 
fierbinţi dintre scaunele supapelor. Am 
obținut astfel posibilitatea sporirii puterii 
specifice printr-o supraalimentare pronunțată 
a cilindrilor, evitând astfel apariţia autoaprin- 
derilor care ar fi putut apărea datorită punc- 
telor fierbinţi. Mărind diametrele supapelor, 
am favorizat un mai bun schimb al gazelor, 
eliminând cât mai complet gazele arse rezi- 
duale şi favorizând o umplere mai bună a 
cilindrilor cu amestec carburant proaspăt. 
Rezultatul a fost că motorul a dezvoltat la 
probele de banc o putere specifică foarte ridi- 
cată. Determinând constructiv chiulasa, cilin- 
drul şi pistonul, astfel încât să obțin un raport 
între cursă şi alezaj subunitar, am impus 
motorului o modernitate deosebită. 

După incheierea fazei iniţiale, care a 
durat cca 3 luni, proiectul a trecut pentru 
detaliere şi determinarea constructivă a 
motorului, prin desene de execuţie, la 
serviciul de studii. Personalul acestui serviciu 
- de proiectare motoare de avion era format 
din ingineri şi proiectanți cu o experienţă 


permanent verificată. 

Menţionez în primul 

rând pe inginerii Persu, 
Mărdărăscu, Phleps a 
etc., tehnicieni con- : 
structori de mare 

valoare. Datorită ur- 

genjei, motorul IAR-7M 

s-a proiectat şi exe- 

cutat în intervalul 1942- 

1944, ceea ce con- 

stituie un record mon- 

dial. Motorul a fost rea- 

lizat în atelierele de 

uzinaj, conduse de ing. 

Eugen Manolescu, în 

două exemplare, dintre 

care numai unul a fost 

montat în primăvara lui 

1944. 

Uzina IAR fiind 
bombardată, s-a dis- 
persat în diverse loca- 
lităţi din țară. Regru- 
parea uzinei pe vechiul 
amplasament din Braşov s-a făcut după 
evenimentele din 23 august 1944 şi, sub noul 
regim politic, uzina a trecut la fabricaţia de 
tractoare. A fost adus şi motorul IAR-7M, pe 
care ing. C. Gheorghiu, şetul secţiei de 
montaj l-a purtat cu el în dispersare şi care a 
fost supus unei probe, pe un banc mai puţin 
afectat de bombardament, pentru a satisface 
curiozitatea celor ce au lucrat la el. 

Echiparea cu accesorii pentru această 
probă informativă s-a făcut necorespunzător, 
prin împrumutarea magnetourilor, carbu- 
ratorului, pompei de benzină etc. de la motoa- 
rele existente în uzină, cum a fost motorul 
1000 A de 1 040 CP, pentru că la acea dată 
nu se puteau procura din import accesoriile 
corespunzătoare proiectului. Echipat cu 
aceste accesorii, motorul a dat pe banc, de 
prima dată, rezultatele corespunzătoare 
datelor impuse la proiectare, ceea ce repre- 
zenta deja o performanţă deosebită, cunoscut 
fiind faptul că un motor nou are nevoie 
întotdeauna de unele adaptări, modificări etc. 

Fosta uzină de avioane IAR se profilase 
pe fabricaia de tractoare IAR-22, pe roți, şi 
avea de îndeplinit un plan. Curând însă, ea a 
fost transformată în întreprindere-mixtă 
Sovromtractor şi sovieticii au impus tre- 
cerea la fabricarea tractorului rusesc 
KD-35 pe şenile. 

După război, aviația românească a fost 
dotată cu avioane ruseşti. Acestea au nece- 
sitat curând reparaţii. Ministrul pentru arma- 
ment şi tehnică, generalul Ştefănescu, a 
convocat un grup de ingineri de la Sovrom- 
tractor, specializaţi în fabricaţia de avioane 
IAR, printre care şi subsemnatul, punându-ne 


i 


problema înființării unei unități de reparații 
material volant. Am fost de acord să-i dăm 
concursul şi astfel a luat ființă, În 1952, 
unitatea URMV, ca unitate tehnică a MFA, 
care a fost amplasată în halele şi hangarele 
fostei flotile de aviaţie Braşov. În această uni- 
tate, fiecare din grupul nostru de iniţiativă a 
fost însărcinat cu conducerea unei secții. Ing. 
Radu Manicatide răspundea de secţia 
fabricaţie avioane IAR - 813...827; ing. losif 
Șilimon de secția reparaţii avioane; ing. Con- 
stantin Gheorghiu de secţia montaj motoare; 
ing. Erast Berenţan de serviciul tehnic; ing. 
Teodor Gărnej de secţia de uzinaj, care 
fabrica piesele de uzură necesare reparațiilor 
de avioane şi motoare. La URMV, ing. C. 
Gheorghiu a adus şi motorul IAR-7M ca ultim 
produs al uzinelor IAR - Brașov. În 1959, 
URMV 3 s-a desființat. Fot personalul s-a dis- 
persat prin alte întreprinderi industriale. Ing. 
losif Şilimon s-a transferat cu toată secția la o 
mică întreprindere din satul Ghimbav, lângă 
Braşov, unde, curând, a izbutit să întemeieze 
o întreprindere serioasă de fabricaţie 
planoare şi avioane, denumită ICA - Ghim- 
bav, unde a colectat o bună parte din lucră- 
torii de înaltă calificare de la URMV 3**. Ing. 
Erast Berenţan s-a transferat la Uzina de 
Automobile Piteşti, ocupând postul de 
inginer-şef concepţie. Ulterior, a revenit la 
Întreprinderea ICA - Ghimbav, unde s-a 
transferat şi ing. Gheorghiu. Subsemnatul 
împreună cu ing. Gheorghiu, în urma desfiin- 
țării URMV-ului, am hotărit să donăm motorul 
Muzeului Militar din Bucureşti. 

În urma decesului inginerului Şilimon, 
subsemnatul, împreună cu ing. Gheorghiu şi 

ing. Berenţan, ne-am considerat dezlegați de 
promisiunea făcută şi am decis să supunem 
la probe motorul IAR-7M la ICA - Ghimbav 
(motorul a stat 23 de ani răsturnat într-o 
pivniţă a muzeului), unde am adus motorul în 
1983. Conducerea întreprinderii din Ghimbav 
ne-a dat tot concursul şi astfel motorul montat 
pe un banc de probe improvizat pe un avion 
IAR-827 (dezafectat şi cu aripile tăiate) şi-a 
început probele în decembrie 1983. 

La aceste probe cuplul dezvoltat de 
motor s-a măsurat cu un cântar precis, plasat 
sub una din roţile avionului; forța de tracțiune 
s-a măsurat cu dinamometru şi toate celelalte 
caracteristici funcţionale ale motorului s-au 
măsurat cu aparatura de bord a avionului. 
Datele recoltate în aceste probe s-au trecut 
într-un tabel de “Rodaj şi încercări motor IAR- 
7M”. Motorul IAR-7M a fost supus la 29 pro- 
be, a câte cca 30 minute, totalizând 19,55 
ore, plus 6 ore de rodaj, în total 25,55 ore. În 
timpul încercării, motorul s-a comportat bine, 
funcţionând stabil, cu o rotaţie uniformă, 
având o bună comportare şi la regimurile de 
trecere. Temperaturile măsurate pe fiecare 
chiulasă s-au menţinut tot timpul probelor în 
limite normale. Puterile calculate, dezvoltate 
de motor, erau încurajatoare, depăşind cu 
cca 20 CP puterea prevăzută în proiect. 
Turaţiile nu au depăşit, în marea majoritate a 
cazurilor, 2 400 rot/min. din cauza elicei folo- 
site (care nu permitea o turație mai ridicată). 
Probele au durat din 21.12.1983 până în 
16.06.1984, când au fost întrerupte din lipsă 
de interes pentru acest motor, 

Abia în 1991, ing. C. Haşeganu (şeful 
filialei Braşov a Institutului Naţional de 
Motoare Termice), fiind informat de noi, a 
intervenit la Ministerul Industriei şi Resurselor 
să finanţeze proiectarea şi executarea unui 


Diagrama comparativă a puterilor specifice (litrice) 
ale motoarelor cu piston detaviație (CP) 

aeronautica românească 

M14P (pe avionul IAK 52) 360 CP 
AS 62 (pe avionul AN2) 1 000 CP 


PZL 6003S (pe avionul IAR - 827) 600 CP 
Al-14FR (pe avionul WILGA) 300 CP 


cu un magnetou 


prototip al motorului IAR-7M, pornind de la 
motorul funcţional existent şi ale cărui desene 
originale au fost distruse de incompetenţa 
unor cadre de “specialitate” de la uzinele 
URA - Bacău (unde au fost trimise 11 lăzi cu 
documentaţie de la vechea uzină IAR, 
reprezentând construcţia de avioane şi 
motoare româneşti între 1925 şi 1944). 
Pentru această crimă n-ar strica să răspundă 
cineva o dată. 

Finanțarea fiind deschisă, motorul s-a 
predat la INMT- SC Master SA - filiala Bra- 
şov, cu un proces verbal! de atestare a stării 
lui de funcţionare, în urma unor probe făcute 
în fața delegaților ambelor părţi în 6.09.1991. 
Datele obţinute la aceste probe s-au consem- 
nat în tabelul “incercări motor IAR-7M 1991”. 
La SC Master SA, motorul a fost demontat, 
executându-se desenele, prin relevare, după 
modelul funcţional. Setul de desene conţine 
dimensiunile reperelor fără toleranţe de 
prelucrare şi jocul de montaj şi funcționare. 
Motorul a fost apoi montat şi pregătit pentru 
probele de banc, ce urmau a fi făcute la SC 
AEROSTAR SA Bacau. Toate probele 
executate de noi pe bancul improvizat pe 
avionul IAR-827 au fost considerate doar 
informative. 

Predarea motorului la SC AEROSTAR 
Bacău s-a făcut în baza unei minute la data 
de 9.07.1992, care atesta şi bunele condiţii 
de funcţionare ale acestuia, demonstrate în 
prezenţa delegaților. A urmat o perioadă de 
adaptare a bancului de probă de la 
AEROSTAR la gabaritul motorului nostru. 
Probele oficiale s-au executat de personalul 
AEROSTAR, asistat de subsemnatul. Menţio- 
nez că datorită elicei mai lungi a motorului 
IAR-7M, s-a executat un alt carenaj pentru ea 
şi motorul a fost fixat într-o poziţie mai 
avansată decât moto- 
rul M14P al uzinei. Din 
aceste motive probele 
s-au executat fară 
rețeaua de redresare, 
care'se fixează în mod 
normal în spatele eli- 
cei. Acest fapt alte- 
rează rezultatele, dato- 
rită curgerii nelaminare 
a aerului în spatele eli- 
cei, prin formare de 
turbioane, care implică 
un consum suplimen- 
tar de putere din par- 
tea motorului; în con- 
secința, puterea māsu- 
rată a motorului este 
mai mică decât cea 
reala cu 2-5% 

Probele s-au făcut 
în reprize de câte 3 
minute pentru fiecare 
regim: primul minut 
pentru stabilizare şi 
apoi două minute 
pentru cronometrare, 
in scopul determinării 
consumului de com- 
bustibil. Schimbarea 
manuală a pasului eli- 


miun 


cei s-a realizat oprindu-se motorul de fiecare 
dată. Carburatorul a fost fixat permanent 
pentru “amestec normal”. La aceste probe au 
fost urmăriți permanent următorii parametri: 
1. temperatura şi presiunea uleiului; 2. tem- 
peratura şi presiunea aerului aspirat; 3. tem- 
peratura şi presiunea combustibilului; 4. tem- 
peratura chiulasei; 5. presiunea aerului de 
supraalimentare. 

Pe standul de probă, motorul IAR-7M a 
funcţionat uniform, fără întreruperi şi fără 
vibrații. Pentru determinarea performanțelor 
de putere şi de consum s-a recurs la ridica- 
rea caracteristicii exterioare a motorului 
(dependența de turație a puterii, cuplului şi 
consumului de combustibil la deschiderea 
totală a clapetei de acceleraţie). 

Bancul de la AEROSTAR permite doar 
măsurarea cuplului de răsturnare, dezvoltat 
de elice şi consumul de combustibil. Carac- 
teristica exterioară este dată de înfăşură- 
toarea punctelor de maxim ale caracteris- 
ticilor de elice (curbelor de utilizare) pentru 
diferite unghiuri de aşezare ale palelor elicei 
cuprinse între 8° şi 15°. S-au efectuat şase 
serii de determinări pentru următoarele 
unghiuri de aşezare ale palelor elicei: 8°, 9%, 
11°, 13° şi 15°. Pentru fiecare din aceste 
şase serii, turaţia minimă a fost de 2 000 - 
2 200 rot./min., iar cea maximă a fost cea la 
care puterea consumată de elice a fost egală 
cu puterea dezvoltată de motor la arborele 
elicei (pentru fiecare unghi al palelor şi la 
deschiderea completă a clapetei). Relaţiile de 
calcul utilizate pentru determinarea puterii şi 
a consumului orar şi specific de combustibil 
au fost cele indicate de standardele inter- 
naţionale. 

Pentru o interpretare corectă este nece- 
sar a se evidenția două aspecte, care fac ca 
fezultatele să prezinte unele diferențe față de 
un optim absolut: motorul IAR-7M a funcţio- 
nat pe stand cu un singur magnetou (celălalt 
fiind lovit de o schijă la bombardarea uzinei 
IAR şi reparat corespunzător) la aceste pro- 
be, deci aprinderea a fost asigurată numai de 
un singur rând de bujii, fapt care, coroborat 
cu influența negativă, datorită lipsei rețelei de 
redresare, duce la o pierdere de cel puţin 
15% din puterea motorului. Al doilea aspect 
care trebuie luat în considerare este faptul că 
motorul a funcţionat cu un carburator preluat, 
încă de la probele iniţiale, în lipsă de altceva, 
de la un motor cu 14 cilindri de 1 040 CP, 
reglându-se pentru acest motor doar în limi- 
tele posibile. 

Rezultatele obținute arată că motorul 
IAR-7M a dezvoltat o putere maximă de 429 
CP la 2 900 rot./min., deci o putere specifică 
de 45,2 CP/dm? de cilindree la un unghi de 
aşezare a palelor de 10°, în condiţiile în care 
consumul specific de combustibil nu a depă- 
şit valorile medii ale motoarelor de aceeaşi 
clasă, pentru acelaşi regim de funcţionare. 
Consumul minim de combustibil, ce se reali- 
zează în funcţionarea motorului în regim nor- 
mal de exploatare, adică regim de croazieră, 
este de 230 g/CPh. 

Dacă s-ar ține seama de pierderile de 
putere rezultate din adaptarea bancului de 
proba de la AEROSTAR (de 15%) ar fi 


rezultat: 429 x 1,15 = 493,6 CP, raportat la 
atmosfera standard (adică o putere litrică de 
52 CP/dm3). Nu ne prevalăm însă de acest 
rezultat, menţinându-ne pe poziţia datelor 
certe obținute la proba de banc de 429 CP la 
2 900 rot/min. 

Din analiza performanţelor obţinute la 
încercările pe stand, comparate cu perfor- 
mantele motorului rusesc M14P din fabricaţia 
curentă a AEROSTAR Bacău şi cu alte mo- 
toare din aceeaşi categorie, conform diagra- 
mei anexate, rezultă că motorul IAR-7M are o 
concepție modernă, care îi conferă posibilităţi 
de dezvoltare în continuare, în condiţiile dotă- 
rii cu echipamente de aprindere şi alimentare 
adecvate din generaţia actuală, realizate de 
uzine de specialitate consacrate. Moder- 
nitatea motorului, în afară de performanța 
unei puteri litrice foarte ridicate (care este un 
indiciu important de calitate a motorului), 
constă şi din raportul subunitar cursă/alezaj, 
care este 0,95, precum şi prin viteza medie a 
pistonului de 11,216 m/s faţă de 
12,82 m/s la motorul M14P şi a consumului 
redus de combustibil. 

Această modernitate s-a realizat încă de 
la data proiectării lui, cu jumătate de secol în 
urmă (1942). Pentru utilizarea în întregime a 
rezervelor disponibile ale acestui motor, tre- 
buie studiate posibilitatea echipării lui cu un 
regulator de pas pentru elice cu pas variabil 
şi micşorarea greutăţii specifice, prin utili- 
zarea materialelor moderne, cunoscând că 
` altele erau calităţile materialelor cu jumătate 
de secol în urmă, când a fost proiectat şi rea- 
lizat acest motor. Prin îmbunătățirile care se 
mai pot face cu ocazia reproiectării lui, 
motorul IAR-7M poate deveni un propulsor 
modern şi competitiv şi pe plan mondial 
pentru echiparea mai ales a avioanelor 
utilitare. 

În urma rezultatelor obținute la probele 
informative de banc de la ICA - Ghimbav am 
încercat să atragem atenția forurilor condu- 
cătoare de stat asupra calităților motorului, 
propunând fabricarea lui în serie pentru satis- 
facerea cerințelor multiple ale aviaţiei utilitare, 
sportive, de antrenament, sanitare etc., 
cunoscând că avem fabrici de avioane şi nici 
una de motoare. Motorul poate fi diversificat, 
folosindu-se aceleaşi organe principale la 
toată seria de motoare de la 120 CP la 1 100 
CP, cum sunt chiulasele, cilindrii, pistoanele, 
bolțurile, segmenţii etc. 

Pentru a atrage atenția forurilor de stat 
intervenţiile noastre au fost următoarele: 

- La 20.06.1984 s-a predat un memoriu, 
pentru preşedintele României, directorului 
general, ing. Teodor Zamfirescu, de către ing. 
Gheorghiu. Nu s-a primit nici un răspuns, 

- La 19.08.1986 s-a predat o informare 
asupra acestui motor ministrului Constantin 
Teodorescu. Nu s-a primit răspuns. 

- La 23.03.1988 s-a primit de la 
Ministerul Apărării Naţionale, Consiliul Politic 
Superior, un răspuns scurt: “În ceea ce 
priveşte motorul IAR-7M, este în atenția spe- 
cialiştilor noştri pentru a fi testat şi a se hotărî 
asupra calităţilor lui”. Nu am mai fost 
informaţi cât a stat “în atenţia specialiştilor 
ministerului” şi cu ce rezultate. 


MĂRIMILE CARACTERISTICE ALE MOTORULUI IAR-7M ` 


Motor în stea 

Cursa pistonului 
Alezajul cilindrului 
Cilindreea totală 
Raportul cursă/alezaj 
Puterea la 2 900 rot./min. 
Puterea lltrică 

la 2 900 rot./min. 


Consumul minim de combustibil 


“Consumul de ulei 
Greutatea prototipului 
Greutatea motorului de serie 


Compresor pentru 
supraalimentarea cilindrilor 


7 cilindri 
116 mm 
122 mm 

9,51 
0,95 
429 CP 


45,29 CP/I 

173 g/CPh 

2,81 g/CPh 
325 kg 

300 kg 


Reductor pentru arborele portelice, raport de transmisie 0,7 . 


- La 5.06.1990 s-a trimis o informare 
către Departamentul Aviației Civile, în atenția 
ministrului Dumitru Prunariu, în care pe lângă 
calitățile motorului se menționau şi posibili- 
tățile sale de fabricare. Nu s-a primit nici un 
răspuns. 

- În 14.10.1993 am depus, la registratura 
cabinetului ministrului Industriei şi Resurse- 
lor, un raport înregistrat sub nr. 299995, con- 
stând din 2 pagini, însoţit de un memoriu de 9 
pagini la care am anexat şi raportul tehnic nr. 
23215 din 4.11.1992 SC AEROSTAR SA 
Bacău cu rezultatele excepționale obținute la 
probele de banc. Totodată, s-a anexat şi o 
diagramă privind evoluţia ascendentă, rapidă, 
a motoarelor fabricate la vechiul IAR, cât şi 
comparativ cu motoarele de avion răcite cu 
aer din majoritatea țărilor cu industrie aviatică 
dezvoltată. Din această diagramă se constată 
performanţa specială a puterii specifice 
(CP/dm3) a motorului IAR-7M, în comparaţie 
cu cea a celorlalte motoare străine. În rapor- 
tul nr. 299995 arătam că există posibilităţi de 
fabricaţie ale acestui motor chiar în oraşul 
Braşov. 

Dacă în deceniul al 3-lea din acest secol 
s-au putut fabrica motoare şi avioane care 
s-au plasat printre cele mai bune din lume, 
alături de avioanele engleze Hawker 
Hurricane, avionul american Curtis P-37 şi 
avionul german Messerschmitt, acum, în 
deceniul al 9-lea, cu un potenţial industrial 
net superior, fabricarea unui motor modern 
nu ridică nici o problemă insurmontabilă. 
Avem la Braşov întreprinderi industriale cu 
potențial tehnologic şi profesional de înalt ni- 
vel, cum este IAR - Braşov, continuatoarea 
unei tradiţii aviatice de înaltă performanţă. În 
zilele noastre însă, personalul acestei uzine, 
în,stare să rezolve orice problemă de con- 
strucţie aviatică, este lăsat fără lucru, obligat 
să facă grevă şi să iasă în stradă, ca printr-o 
demonstraţie deocamdată mută, să-şi reven- 
dice dreptul la muncă. 

Este datoria statului să nu-și irosească 
comoara de înaltă performanţă tehnologică şi 


profesională pe care o posedă din moș- 
tenirea unui trecut glorios şi să intervină 
urgent pentru a împiedica irosirea acestei 
comori. Această forță de,lucru de înaltă 
calificare profesională nu va putea fi înlocuită 
decât în zeci şi zeci de ani şi cu cheltuieli 
enorme. Cea pe care o avem nu trebuie lăsa- 
tă să se descalifice. La ora actuală şi cu 
dotarea actuală, IAR SA Braşov poate trece 
la reproiectarea motorului IAR-7M, cu unele 
completări de tehnologie şi personal, 
beneficiind şi de concursul altor întreprinderi 
de calitate din Braşov. 

Dacă nici aceste argumente nu sunt sufi- 
ciente pentru a zdruncina o anumită inerție, 
nu ne rămâne decât să încercăm a atrage 
atenţia opiniei publice din România, prin 
publicarea acestui text, în primul rând asupra 
performanțelor acestui motor şi în al doilea 
rând asupra modului cum înțeleg unele foruri 
ale statului să îpcurajeze o iniţiativă prin care 
se oferă statului român, GRATUIT, valori 
care în alte condiţii ar fi mult apreciate. 

Domnilor responsabili de progresul 
societăţii româneşti, onoraţi-ne măcar cu un 
răspuns! Strădaniile depuse pentru realizarea 
şi promovarea“acestui motor cu asemenea 
performanțe merită cu totul altceva decât o 
totală desconsiderare! 


Ing. TEODOR GĂRNEŢ 
Str. Toma lonescu nr. 21, 
Braşov, cod 2 200 


* Aceasta este continuatoarea vechii uzine 
IAR - Brașov, care in intervalul 1925-1944 a 
fabricat motoare și avioane printre care şi 
renumitul avion de vânătoare IAR-80 și avionul de 


vânătoare și bombardament în picaj IAR-81,: 


echipate cu motoare IAR-1000A, de 1 040 CP, cu 
14 cilindri răciți cu aer, de aceeași fabricaţie 
românească. 2 

** Directorul ing. Șilimon le-a atras atenția 
ing. Berenţan și Gheorghiu să nu amintească 
nimic despre existența motorului IAR-7M, 
deoarece dânsul era interesat să aducă din import 
motoarele necesare. 

urmă, o maşină cu reacție lungă 

de 8,20 m tulbura liniştea Deşer- 
tului Nevada la Black Rock, rulând cu 
o viteză medie ce depăşea 800 km/h. 
Maşina, denumită “Thrust”, avea o 
putere de 34 000 CP şi era pilotată de 
britanicul Richard Noble, care a 
spulberat atunci recordul mondial de 
viteză la sol, deţinut de Statele Unite 
din 1970. Noble a devenit omul cel 
mai rapid de pe suprafaţa Pământului, 
pilotându-şi maşina cu reacţie cu o 
viteză de 1 018 km/h măsurată pe 
parcursul unei mile (1 609 m). 
_ Astăzi deşertul se află din nou în 
efervescenţă pentru că Noble şi echi- 
pa sa şi-au fixat obiectivul să parcurgă 
distanţa de o milă în mai puţin de 5 se- 
cunde şi, în consecinţă, pentru prima 
oară să atingă la sol o viteză super- 
sonică. Rivalii săi în realizarea acestui 
obiectiv sunt piloţii de formula 1 de la 
McLaren. Toţi sunt pe cale să îşi pună 
la punct puternicele maşini cu reacţie 
pentru a porni în marea încercare. 


C u aproape doisprezece ani în 


Mdaren și Craig Breedlove 
intenționează să atingă 
1 600 km/h 


Unul dintre concurenţi, “Aussie 
Juvader” 2, pilotat de Rosco McGla- 
shan, proiect ce a costat 6 milioane de 
«dolari, atins deja viteza de 880 km/h 
pe fundul unui lac asanat în apropiere 
de Adelaide. In ianuarie, Rosco şi-a 
mărit eforturile pentru a intra în peri- 
culoasa zonă transsonică din următorii 
160 km/h, care, la fel ca şi pentru 


Masin 


Ei 


vor străpunge bariera sonică? 


Noble cu mai bine de un deceniu în 
urmă, au fost mult mai greu de depăşit 
decât primii 880 km/h. Lui “Thrust” 2 
i-au lipsit în 1983 numai 11,2 km/h 
pentru a atinge o acceleraţie care o 
depăşea de 40 de ori pe cea gravi- 
taţională (!) şi care i-ar putea fi fatală 
lui Noble, acum în vârstă de 48 de ani. 
De aceea el a organizat un concurs 
destinat piloților de avion pentru a-şi 
alege înlocuitorul. 

Ambiţia lui McGlashan este doar 
de a depăşi recordul deţinut de Noble, 
fără a încerca să atingă viteza sune- 
tului. El va pilota maşina “Green Mon- 
ster” (Monstrul Verde), care a aparţi- 
nut veteranului Art Arfons, americanul 
care a deţinut recordul de viteză îna- 
intea lui Noble. sau “American Eagle”, 
maşină cu reacţie ultrauşoară de 
numai 3 600 CP.. 

Oricum, McLaren, ca şi Craig 
Breedlove, care a deţinut de cinci ori 
recordul mondial de viteză cu maşina 
“Spirit of America”, sunt hotăriţi să atin- 
gă, inaintea lui Noble, viteza sunetului 
la sol. Mai mult decât atât, ei doresc 
chiar să atingă viteza de 1 600 km/h, 
Noble, mai modest, ţintind numai 
1 360 km/h. 


Mașina proiectată de echipa 
lui Noble are o putere deo 
100 000 cP 

Prototipul “Maverick”, elaborat de 
McLaren, al cărui buget a înghiţit, 
după cum se spune, aproximativ 40 de 
milioane de dolari, adică de 6 ori mai 
mult decât al lui Noble. este propulsat 


ile cu reacție 


După aproape doisprezece 

ani de tăcere, motoarele au 
început din nou să tulbure liniştea 
Deşertului Nevada. Noile maşini 
cu reacție se pregătesc să 
depăşească actualul record de 
viteză la sol şi chiar să spargă 
bariera impusă de viteza 
sunetului, urmând să atingă 
peste 1 200 km/h. Vor fi aceste 
noi vehicule automobile în 
sensul propriu al cuvântului sau 
vor deveni adevăraţi 

monştri ai autostrăzilor? 


de un motor RB 199 Rolls Royce de 
aproximativ 40 000 CP, în timp ce 
vehiculul lui Breedlove are un motor 
de aproape 50 000 CP. În comparaţie 
cu cele două vehicule, maşina creată 
de echipa lui Noble este un adevărat 
monstru. Denumită “Supersonic Car” 
(SSC), ea măsoară 16,76 m şi are 
două motoare Spey 202 Rolls Royce 
ce echipează de obicei avioanele 
Phantom ale Royal Air Force (elita 
aviaţiei britanice), dezvoltând o putere 
de 100 000 CP. Construcţia SSC este 
destul de avansată, ea fiind încredința- 
tă fabricantului G-Force de piese pen- 
tru Grand Prix-urile de la Indianapolis. 
Realizarea unei maşini capabile să 
ruleze cu o viteză supersonică a ridi- 
cat probleme aerodinamice impor- 
tante. Inaintea lansării proiectului SSC 
nimeni nu a studiat deplasările cu 
viteze supersonice la suprafaţa solului. 
Echipa lui Noble, condusă de Ron 
Ayers, a folosit simularea informatică 
pentru a testa curgerea supersonică. 
Noble, în colaborare cu biroul de 
încercări al Ministerului Apărării, a rea- 
lizat un test pe plaja din Pendine în 
sudul Ţării Galilor. O căptuşeală 
netedă a fost pusă între şinele desfă- 
şurate pe o lungime de aproximativ o 
milă ale unei piste destinată în general 
încercării rachetelor. Acest lucru a 
permis simularea unei rute pe care ar 
putea fi lansată o machetă SSC. 
Senzorii electronici au măsurat presiu- 
nea şi curenţii care au apărut în jurul 
machetei. Pentru proiectanți acest 
moment a fost teribil: dacă datele tes- 


tului confirmau datele teoretice, SSC 
putea fi realizat; dacă nu, echipa 
trebuia să se reîntoarcă la planşete. 

Macheta SSC a atins viteza de 
1 280 km/h în 0,8 (!) secunde. Vârful 
său ascuţit a spulberat în câteva 
rânduri pescăruşii imprudenţi care se 
găseau pe pistă. “A fost o corelare 
remarcabilă între test şi datele infor- 
matice”, a declarat Noble, convins de 
izbânda maşinii supersonice. 


Chiar dacă lungimea sa este de ` 


aproape două ori mai mare decât cea 
de la “Thrust” 2, SSC oferă mai puţină 
rezistenţă aerodinamică. La “Thrust” 
2, singurul motor cu reacţie era mon- 
tat în centrul vehiculului, iar habitaciul 
lui Noble era situat într-o parte. Pentru 
a rezolva această problemă de sime- 
trie, Noble instalase o încărcătură 
comparabilă cu prima pe cealaltă 
parte a motorului. 


Carlinga pilotului este 
„principalul obstacol 
aerodinamic 


La SSC, cockpitul este integrat 
într-un corp central, plasat între cele 
două motoare (după cum se observă 
şi din imagine). Sub această structură 
sunt plasate roţile din spate, una în 
spatele celeilalte şi uşor decalate pen- 
tru a putea fi orientate. Stabilitatea es- 
te asigurată de ecartamentul larg între 
roţile din faţă, montate chiar pe corpul 
motoarelor. Imensele intrări ale aeru- 
lui în cele două reactoare nu opun nici 
o rezistenţă în timpul funcţionării mo- 
toarelor, principalul obstacol aero- 
dinamic fiind reprezentat de carlinga 
centrală a pilotului. 

La realizarea vehiculului “Thrust” 
2, Noble a oferit sponsorilor, instalaţi 
în cabina aflată de cealaltă parte a 
motorului, tururi de pistă la o viteză de 
480 km/h. De această dată, nimeni nu 
s-a mai încumetat însă. Cu toate difi- 
cultăţile apărute, SSC a străpuns zidu- 
rile financiare mult mai uşor decât 
“Thrust” 2. O parte din foştii sponsori 
pentru “Thrust” 2 s-au asociat şi la 
proiectul SSC. Castrol a fost desemnat 
membru fondator, ca şi T.J. Group, 
care a jucat din nou un rol major în 
realizarea materialelor necesare 
pentru carlinga SSC. Până în prezent, 
la acest proiect participă peste 70 de 
întreprinderi, majoritatea britanice. 

Pentru proiect mai sunt necesari 
încă 1,5 milioane de dolari. Noble 
doreşte să mai realizeze în urmă- 
toarele luni câteva încercări la viteză 
mare şi chiar o eventuală tentativă la 
sfârşitul anului, chiar dacă asaltul final 
asupra barierei sunetului nu a fost pre- 
văzut a avea loc înainte de 1996. Va 
depăşi oare primul această barieră? 


EUGEN APĂTEANU 


vis sau realitate? 


cutorul în timp ce vorbim la tele- 
fton a existat până nu de mult 
doar în visele noastre. Astăzi, video- 
telefonul are forma unui telefon aproa- 
pe clasic, având în plus un ecran cu 
cristale lichide şi un “ochi magic” 
(minicamera). Ecranul se poate 
orienta în jurul unei axe verticale şi a 
uneia orizontale. Aparatul se ali- 
mentează de la tensiunea reţelei, 
având o putere de cca 25 W. 
Videotelefonul 2500, la care ne 
vom referi, produs de celebra firmă 
americană AT & T, ca şi oricare alt 
videotelefon, cuprinde, practic, sec- 
țiunea de audiofon şi cea de videofon. 
Înainte de orice, videotelefonul 
este un banal telefon. Claviatura cu- 
prinde 12 taste, necesare pentru for- 
marea numărului, o tastă fiind desti- 
nată memoriei şi una pauzei. Memoria 
are 12 numere de câte 16 cifre. Pentru 


Piui de a ne vedea interlo- 


conservarea datelor este necesară o . 


baterie de 9 V. Când memoria trebuie 
înlocuită, acest lucru se semnalează 
automat pe ecran. Numerele de 
telefon sunt şi ele vizualizate pe 
ecran, pe măsură ce le formăm, ca şi 
cele apelate din memorie. 

Introducerea în memoria videotele- 
fonului a unui număr dorit se poate fa- 
ce atât în mod expres, prin formarea 
acestuia şi apăsarea tastei de memo- 
rie, cât şi în urma apelului unui cores- 
pondent, cerând memorarea număru- 
lui, şi, prin apăsarea unei anumite tas- 
te, numărul acestuia fiind format 
automat. 

Pentru utilizarea secţiunii de 
videofon, la început trebuie pregătită 


VIDEOTELEFONUL 


propria imagine (care se va transmite 
corespondentului). Pentru efectuarea 
unui control local, se va utiliza funcţia 
“mirorr” (oglindă). Este practic o ima- 
gine în oglindă şi nu o imagine luată 
cu camera. Nu uitaţi iluminatul! 

Reglajele ecranului sunt esenţiale, 
plaja permisă fiind foarte largă. Ca în 
toate sistemele cu cristale lichide, vizi- 
bilitatea este în funcţie de unghiul de 
vizionare. Se poate efectua şi un re- 
glaj al definiţiei imaginii, lentila focală 
a camerei CCD rămânând fixă. 

Pentru trecerea pe modul “video” 
este necesar acordul ambilor cores- 
pondenţi. Se poate, de asemenea, 


recepționa imaginea corespondentu- 


lui, fără ca imaginea noastră să fie 
transmisă. Aparatul permite şi insera- 
rea propriei noastre imagini, pentru 
control (în colţul din dreapta jos), 
peste cea primită de la corespondent. 
Dacă se doreşte, se poate transmite 
un întreg portret de familie, putându- 
se plasa în spaţiul permis pentru 
luarea de imagini (30 cm - 3 m) mai 
multe persoane. 

Menţionăm că firma AT & T produ- 
ce ea însăşi circuitele integrate de tip 
procesor numeric, cu care este echi- 
pat aparatul. 

În ciuda benzii de trecere limitate a 
reţelei telefonice, deci a calităţii mai 
slabe a imaginii, apariţia videotelefo- 
nului va aduce o nouă dimensiune în 
comunicațiile personale. lar introdu- 
cerea tehnicii numerice va determina 
şi creşterea performanțelor. 

ROBOȚII ZBURĂTORI 
IN COMPETIȚIE 


mare varietate de elicoptere 
O miniaturale au participat în 
vara anului trecut la Atalanta 
la un concurs internaţional rezervat 
aerovehiculelor autonome. Din 
păcate, nici unul din cei 9 roboţi 
participanţi nu a reuşit să termine 
întrecerea, înregistrându-se şi două 
prăbuşiri. Totuşi obiectivul propus - 
un robot care să poată zbura fără 
control uman - este aproape atins, 
consideră organizatorii concursului. 
Competiţia, patronată de Institutul 
de Tehnologie din Atalanta, a avut 
drept premiu suma de 10 000 $ 


pentru cel mai bun zbor prezentat.» 


Pentru a câştiga, minielicopterele 
trebuiau ca după localizarea unui 
cerc mare negru, în interiorul căruia 
se aflau mici discuri de culoare 
portocalie, aflate la un capăt al unui 
teren de fotbal, să apuce discurile, să 
zboare spre celălalt capăt al terenului 
trecând peste un obstacol şi să le 
depoziteze într-un al doilea cerc. 
Acum doi ani, cea mai bună 
performanţă a fost stabilită de 


Forma ovală a osiei permite | 
încovolerea doar în plan vertical | 


n răspuns afirmativ la această 
U întrebare ar putea fi dat de 

către utilizarea osiilor din fibre 
de carbon, în locul celor de metal. In 
opinia inventatorului englez Tim 
Roper, reducerea greutății obținută 
astfel poate face mai practică, de 
exemplu, utilizarea în oraşe a vehi- 
culelor mici, acționate electric. 

Osia propusă este o ţeavă ovală, 
care permite, datorită formei sale, 
încovoierea doar în plan vertical. Tim 
Roper estimează că o osie cu o lun- 
gime de 2 m, construită după proiec- 
tul său, ar cântări circa 2 kg, ceea ce 
reprezintă o zecime din greutatea 
unei osii obişnuite, împreună cu siste- 
mul de suspensie. 

Roper lucrează împreună cu 
cercetătorii de la Universitatea din 
Plymouth la dezvoltarea principiului, 


robotul-elicopter al institutului organi- 
zator, care a zburat de-a lungul tere- 
nului, a localizat unul din cercuri, ate- 
rizând în interiorul lui. La ediţia urmă- 
toare a acestei competiţii, premiul a 
fost obţinut de elicopterul echipei Uni- 
versităţii din Los Angeles. Cu toate că 
evoluţia robotului nu a durat decât 26 
de secunde, fiind întreruptă de un 
vânt puternic, organizatorii întrecerii 


l-au considerat drept cel mai “inte- _ 


ligent” zbor. 

Domeniile de utilizare ale unor 
astfel de vehicule aeriene sunt vaste: 
de la survolarea unor regiuni greu 
accesibile din cauza terenului şi a 
curenților de aer (în misiuni de 
salvare care pot fi periculoase pentru 
piloţii elicopterelor clasice) până la 
paraşutarea de materiale în regiuni 
izolate şi prevenirea incendiilor 
forestiere. 

Aparate de acest fel există deja, 
fiind folosite de către militari pentru 
recunoaşteri, dar nu pot îndeplini 
decât misiuni simple. Ele nu pot plana 
şi ateriza în siguranţă în zone peri- 


sarcină ce inclu- 
< de studierea ten- 
' siunilor şi defor- 
mărilor care apar 
în timpul probelor. 

Ideea lui iniţială a fost o osie 
mobilă, ce putea fi montată lao 
remorcă. El este de părere că forma 
ovală poate fi aplicată oricărui 
element care trebuie să fie flexibil 
într-un plan şi rigid în altul. 

Suspensia din fibre de carbon nu 
este o idee nouă, chiar dacă utili- 
zarea osiei ca sistem de suspensie 
pare să fie. O bicicletă din fibre de 
carbon a fost folosită la Jocurile Olim- 


pice, iar o variantă modificată a intrat 


în producţia de serie. Utilizarea osiei 
din acest material elimină suportul de 
meta! şi asigură o suspensie naturală 
pentru roţile din spate. 

Şi constructorii de maşini s-au 
gândit să folosească fibrele de 
carbon. Ford 'a descoperit acum 8 ani 
că înlocuirea metalului cu fibre de 


SE POATE RENUNŢ 
LA SUSPENSIE? 


culoase, controlul fiind dificil chiar şi 
pentru piloţii umani. 

Cu toate acestea, organizatorii 
concursului speră ca în ediţia din 
acest an să se înregistreze un salt 
calitativ, astfel încât roboții partici- 
panţi să reuşească terminarea cursei. 


A 


carbon la arcurile ce susţin osiile 
autocamioanelor de 7,5 t reduce 
greutatea cu 40 kg/ax. Leyland DAF a 
experimentat şi ea acest material pe 
autobuzele sale. Dar, cu toate că 
materialul este mult mai uşor, are 
dezavantajul că piesele confecţionate 
din el sunt mai voluminoase, iar 
tendinţa actuală în proiectarea 
maşinilor este de a obţine un gabarit 
cât mai mic. Cercetătorii de la Ford 
au stabilit că un arbore din fibre de 
carbon conduce la o scădere a 
greutăţii de până la 50%. Dar pentru 
a se obţine aceeaşi rezistenţă, 
dimensiunile trebuie mărite de 3,5 ori. 
Cu toate acestea, Tim Roper 
crede că tendinţa actuală de a 
micşora dimensiunile nu va înlătura 
utilizarea osiilor proiectate de el. 


Pagină realizată de 
RADU DOBRECI 

J.F.C. Fuller consideră Războiul 
de secesiune din SUA 
(1861-1865) drept primul conflict 
militar care a urmat revoluţiei indus- 
triale, suferind puternicul impact al 
acesteia; de la folosirea masivă a 
mitralierelor, a minelor terestre, a tor- 
pilelor, a lansatoarelor de flăcări, 
apariţia sârmei ghimpate pe câmpul 
de luptă, scufundarea unui vas 
(“Housatonic”) de către un submarin 
(cel construit de Horace L. Huntly) şi 
până la “capitularea necondiționată” 
a sudiştilor (9 aprilie 1865), acest 
război a cunoscut aproape toate 
"elementele caracteristice conflagra- 
ţiilor din secolul următor. Apariţia 
binomului tanc-avion în lupta ofen- 
sivă, ca urmare a învăţămintelor pri- 
mului război mondial, a accelerat 
tehnologizarea conilictelor militare, 
astfel că al dollea război mondial a 
fost un “război al motoarelor”. 

Lipsit de o bază de materii prime 
care să-i permită desfăşurarea unei 
confruntări de durată, cel de-al |il-lea 
Reich (în speţă, Hitler) a adoptat, ca 
formă militară de realizare a obiec- 
tivelor sale hegemonice, “războiul 
fulger” (Blitzkrieg): operaţii rapide de 
rupere a liniilor adversarului şi încer- 

~euire a forţei sale vii prin folosirea 
masivă a tancurilor şi aviaţiei de 
bombardament, mai ales în picaj 


3 minentul istoric militar britanic 


În pădurile din apropierea 
tute ghia germanii resping 
atacu 


unui tanc T-34 


(Junkers 87). Acest tip de război a 
tost dus cu succes de Wehrmacht în 
anii 1939-1941 (până la campania 
împotriva URSS). 


Eșecul "războiului fulger” 


Concepută ca o continuare a 
“războiului fulger”, Operația Barba- 
rossa (Războiul din Est) a părut, în 
faza ei inițială, ca o repetare a suc- 
ceselor fulgerătoare obținute în mai- 
iunie 1940 pe frontul de Vest. Gravele 
înfrângeri suferite de Armata Roşie în 
primele luni ale războiului i-au făcut 
pe observatorii militari şi politici să 
considere că Germania va repurta 
victoria asupra URSS înainte de 
venirea iernii. 

Pronosticul nu s-a realizat: în 
ciuda marilor victorii obținute, armata 
germană nu a izbutit să dea şi să 
câştige acea “bătălie de nimicire” 
(Vernichtungssehlacht) — pentru a 
relua conceptul lui Clausewitz — care 
să aducă victoria finală. 

In acelaşi timp, Armata Roşie a 
rezervat surprize amare Wehrmacht- 
ului: tancurile sovietice — în primul 
rând T-34 — s-au dovedit superioare 
celor germane. La 20 iulie 1941, 
Hitler i-a mărturisit amiralului Canaris 
(şeful Serviciului de spionaj al 
armatei) că, dacă ar fi ştiut că 
sovieticii dispun de tancuri super- 
grele, nu ar fi declanşat atacul. Două 
săptămâni mai târziu, la 4 august, 


Generalul Heinz Guderian- 


într-un moment în care, potrivit esti- 
mărilor germane, fuseseră distruse 
sau capturate 12 000 de blindate 
sovietice, Fuhrerul.i-a spus gene- 
rălului Heinz Guderian, principalul 
expert al armatei germane în materie 
de blindate: “să fi ştiut că au atâtea 
tancuri, m-aş fi gândit de două ori 
înainte de a invada”. 

Infrângerea armatei germane în 
bătălia Moscovei (iarna 1941-1942) a 
marcat, în acelaşi timp, falimentul 
“războiului fulger”, campania anului 
1942 — desfăşurată doar în sectorul 
sudic al frontului de Est — nu a avut 
decât aparenţa “războiului fulger”. De 
altminteri, ea s-a încheiat cu zdro- 
birea forţelor germane la Stalingrad 
(iarna 1942-1943). 

Pentru a redobândi iniţiativa 
strategică, Hitler a hotărît lansarea, în 
vara anului 1943, a Operaţiei Cita- 
dela. Succesul ei urma să fie asigurat 
de folosirea noului tanc german — 
“Tigru” —, un adversar pe măsura 
excelentelor blindate sovietice. 


Valoarea tehnico-tactică a noului ` 


tanc german avea însă să fie anulată 
de activitatea radiotelegrafiştilor 
(transmisionişti) din rețeaua sovietică 
de spionaj care a transmis la Mos- 
cova datele de bază ale Operaţiei 
Citadela. 


(Va urma) 


LAURENŢIU PANAITE 


~ E 


STURMGEWEHR 44 


De la pușca 
de asalt 


1995 MAI 


upă primul război mondial, 
Dr de la Versailles a 

limitat efectivul armatei germa- 
ne la 100 000 de oameni, sub coman- 
da generalului Hans von Seeckt. 

Pentru că nu putea să refacă o 
armată mare, generalul a insistat pe 
calitate. De aceea, i-a recrutat numai 
pe cei mai buni soldaţi germani 
rămaşi în 1919 şi s-a străduit ca echi- 
parea şi dotarea acestora să fie cât 
mai adecvată şi mai eficace. Ca 
urmare au fost revăzute în mod fun- 
damental destinaţia şi eficacitatea fie- 
cărui element al dotării. Cele consi- 
derate ca depăşite fie au fost repro- 
iectate, fie s-a renunţat la ele. 

Studiul a cuprins şi carabina 
Mauser model 1898 aflată în serviciu. 
Această armă excelentă, deşi 
oarecum greoaie, trăgea precis cu 
gloanţe de mare viteză până la dis- 
tanţe de 2 000 m şi chiar mai mult 
dacă arma era mânuită de un expert. 
Cartuşul puternic 7,92 x 57 mm cerea 
o puşcă robustă, lungă. Carabina 
Mauser îndeplinea aceste cerinţe. La 
acest tip de armă cartuşul guverna 
puşca. Cu cartuşe puternice nu 
puteau fi folosite arme uşoare pentru 
că reculul este proporţional cu rapor- 
tul dintre produsul masei glonţului şi 
viteza acestuia şi masa puștii. 
Tragerile cu gloanţe grele cu viteze 
mari necesită arme grele pentru a 
menţine reculul în nişte limite pe care 
soldatul să le poată suporta. 

S-au făcut şi investigaţii de câte ori 
soldaţi obişnuiţi au executat foc la 
2 000 m şi mai mult sau, altfel spus, 
câţi soldaţi obişnuiţi pot vedea o ţintă 
la o aşa distanţă. Este vorba nu de 
ținte mari sau de pereţi albi, ci de ţinte 
reale, soldaţi inamici în unitorme 
verzi-cafenii, care se strecoară după 
acoperiri cât mai aplecaţi spre pă- 
mânt, pentru care îţi trebuie o vedere 
excepţională să-i observi şi de la 
400 m. Deci glonţul greu şi puternic 
însemna consum inutil de energie. Au 
apărut, astfel, semne de întrebare 
serioase. 

De .a acestea şi alte argumente 
similare s-a ajuns la concluzia că era 
necesar un nou cartuş, mai puţin 
puternic decât cel tradiţional. Şi dacă 
ar fi fost mai puţin puternic, ar fi putut 
fi mai scurt. Şi atunci şi arma ar fi 
putut fi mai scurtă, pentru că meca- 
nismele de alimentare şi armare ar fi 
fost mai scurte. Cartuşul mai puţin 
puternic ar fi permis o armă mai 


Puşca de asalt STURMGEWEHR 44 (StG 44) 


Fişă tehnică 
calibrul: 


greutatea fără încărcător şi curea 
greutatea încărcătorului cu 30 cartuşe: 


lungimea totală: 

lungimea ţevii: 

viteza glonţului la gura ţevii: 
energia de recul: 


uşoară, mai facil de manevrat, iar sol- 
datul ar fi putut căra mai multe cartu- 
şe o dată. Şi, în ciuda puterii mai 
mici, acest cartuş ar fi fost eficace la 
500-600 m, atât cât părea raţional 
necesar. 

Ca rezultat al.acestor studii a 
apărut cartuşul calibru 7 mm, cu glonţ 
şi tub cartuş mai scurte, şi s-a trecut 
la proiectarea unei puşti automate 
corespunzătoare. 

In momentul în care proiectarea 
cartuşului era încheiată a început răz- 
boiul şi proiectanţii au fost conştienţi 
că a propune o nouă muniţie ar fi fost 
un lucru rău, iar a schimba şi calibrul 
ar fi fost şi mai rău. Aşa că s-a repro- 
iectat cartuşul la calibrul standard de 
7,92 mm, pentru ca fabricile existente 
să-i poată prelua fabricaţia. 

Companiilor Haenel şi Walther li 
s-a cerut să proiecteze armele pentru 
noile cartuşe scurte. In cerinţe se 
specifica să fie ieftine şi destinate 
producţiei de masă. 

In 1942, au fost realizate două 
prototipuri: MKb 42 (H) şi MKb 42 (W) 
(MKb de la Maschinen-Karabiner - ca- 
rabină automată -, iar literele din 
paranteze de la companiile respec- 
tive). S-au realizat câteva mii de 
exemplare din fiecare şi au fost trimi- 
se spre evaluare pe frontul rusesc. 

In cele din urmă s-a ales, cu unele 
obiecţii, modelul Haenel, de a cărui 


7,92 x 33 mm; 
5,1 kg; 

1 kg; 

820/940 mm; 
420 mm; 

647 m/s; 
0,382 kgfm. 


reproiectare s-a ocupat Hugo 
Schmeisser, un proiectant de arme 
din primul război mondial. 

In acest moment al istoriei armei 
intervine factorul politic. Trupele de 
uscat germane erau convinse că 
acest model era idea! pentru serviciu. 
El funcţiona pe principiul împru- 
mutului de gaze, dispunea de închi- 
zător rotativ şi putea executa foc 
selectiv, adică putea executa foc cu 
foc ca o puşcă şi foc automat cu 500 
lovituri/minut ca o puşcă mitralieră. 
Arma era fiabilă şi le-a plăcut tuturor 
celor ce-au folosit-o. Dar când a 
trebuit să se obţină aprobarea pentru 
producţie, Hitler s-a opus pe consi- 
derentul că are bătaia prea mică. EI, 
care fusese soldat pe frontul de vest 
în 1917-1918, cunoştea puștile şi era 
convins că bătaia mare era vitală. 
Nici un argument nu l-a putut con- 
vinge de contrariul. 

Ca toţi bunii soldaţi, militarii 
germani au salutat, au făcut stân- 
ga'mprejur, au ieşit şi au introdus 
totuşi arma în producţie. Pentru a 
evita întrebările nedorite, în rapoartele 
lunare privind producţia de armament, 
pe care Hitler:le studia întotdeauna, 
arma apărea nominalizată ca pistolul 
mitralieră 43 la capitolul puștilor 
mitralieră care-i plăceau lui Hitler, iar 
creşterea producţiei acestora îl 
încânta. 


| ARMAMENT | d 


= KALASNIKOV 


Pistolul mitralieră Kalaşnikov AK 47 / AKM 


Fişă tehnică - 
e calibrul: 

e lungimea: 

e greutatea: 

e cadenţa de tragere: 
@ sistemul de alimentare: 
e 
e 
o 


viteza glonțului la gura țevii: 
greutatea glonțului: 
energia de recul: 


Inevitabil, înşelătoria a ieşit la 
iveală mai târziu. La o conferință cu 
comandanții de pe frontul rusesc, 
când Hitler i-a întrebat ce armament 
mai doresc, a fost şocat de faptul că 
toţi doreau cât mai multe exemplare 
din noua armă. A fost şi mai şocat 
când a văzut că Înaltul Comandament 
îi înarmează garda personală cu 
noua armă. 

Eventualul scandal s-a stins când 
Hitler i-a dat noii arme binecuvântarea 
sa, conferindu-i şi un nume - Sturm- 
gewehr 44 (puşca de asalt 44). 

Acesta a fost un moment 
semiticativ în istoria armelor mici pen- 
tru că a marcat introducerea, pentru 
prima dată, în cantităţi de masă, a 
conceptului de puşcă de asalt cu 
cameră pentru cartuş de mărime 
intermediară. Arma StG 44 a avut un 
design nou şi futurist. Şi astăzi, după 
50 de ani, încă pare contemporană. 
Arma deţinea noutăţi tehnologice de 
cel mai înalt nive! şi materializa 
principiul că un cartuş cu putere 
redusă permite unei arme mai scurte 
să tragă foc cu foc şi foc automat, 

Arma dispune de un închizător 
rotativ, care funcţionează pe principiul 
împrumutului de gaze. După percu- 
tarea fiecărui tub cartuş, o parte din 
gazele din camera de ardere şi din 
ţeavă, din spatele glonţului, ies prin- 
tr-o deschizătură din ţeavă şi împing 


7,62 x 39 mm; 
870 mm; 
4,8/3,64 kg; 
600 lovituri/min; 
încărcător cu 30 
cartuşe; 

715 m/s; 

7.89 g; 

0.485 kgfm. 


un piston, aflat deasupra ţevii, spre 
înapoi, împingând portinchizătorul. 
Acesta roteşte şi dezăvorăşte închi- 
zătorul, îl împinge spre înapoi. at- 
mează percutorul şi comprimă un arc, 
care, de la capătul cursei, îl readuce 
spre înainte. In deplasarea spre 
înainte, închizătorul ia un nou cartuş 
din încărcător şi îl introduce în came- 
ra cartuşului, permite percutarea. re- 
luând procesul. Un levier schimbător 
cu două poziţii permite executarea 
tragerii foc cu foc sau foc automat. 

Arma era fiabilă, robustă, precisă. 
Cu toate eforturile proiectantului, ea 
era încă prea grea, relativ la energia 
glonţului, generată de cartuşul scurt 
calibru 7,92 mm. Cu toate acestea, 
arma era mânuită comod şi a dat 
rezultate bune în condiţii de cam- 
panie. Era relativ simplă. ieftină și se 
putea fabrica rapid — lucru esenţial în 
timp de război. 

Cartuşul mai scurt şi mai uşor a 
determinat reduceri însemnate de 
preț la tubul cartuș, glonţ şi pulberea 
de azvâriire. In plus. abilitatea germa- 
nilor în prelucrarea plastică a oţelului 
a contribuit şi mai mult la reducerea 
costurilor şi a timpului de producţie. 

Arma a fost fabricată pe bază de 
subcontracte, în fabrici foarte disper- 
sate, ceea ce a constituit un avantaj 
în condiţiile raidurilor de bombar- 
dament aliate. 


Acceptarea oficială a armei StG 
44 a galvanizat şi energiile altor 
fabricanți de arme în direcţia unor noi 
cercetări în domeniul puştilor de 
asalt. Astfel, Mauser a realizat o armă 
cu recul întârziat, în greutate de 3,7 
kg, faţă de 5,1 kg a StG 44. 

Spre tinele anului 1944, Înaltul 
Comandament german a luat o 
decizie importantă, cu bătaie lungă în 
ceea ce priveşte viitorul armei StG 
44. S-a hotărit ca aceasta să 
înlocuiască toate celelalte arme — 
carabine, puşti mitralieră, mitraliere 
uşoare — din înzestrarea plutoanelor. 


` Acest concept revoluţionar ar fi adus 


mari avantaje logistice şi o 
standardizare administrativă în toate 
serviciile de aprovizionare. Datorită 
colapsului Germaniei, ideea nu a 
putut să fie materializată. 

Ruşii, care căpătaseră un respect 
considerabil pentru StG 44, pentru 
că-i simţiseră pe propria piele calită- 
tile, au hotărît să producă propria lor 
variantă, folosind principiile acesteia. 

Această armă a fost proiectată de 
Mihail Kalaşnikov, un siberian născut 
în 1920, care a dat dovadă de un 
neaşteptat talent în proiectarea arme- 
lor de foc, la care a început să lucre- 
ze într-un concediu.de convales- 
cenţă, după o rană căpătată în bătălia 
de la Briansk din 1941, unde a luptat 
în calitate de comandant de tanc. 

In 1943 sovieticii au realizat 
cartuşul lor scurt 7,62 mm M 1943, 
pentru care Kalaşnikov a proiectat 
pistolul mitralieră intrat în serviciu în 
1947 sub denumirea de automat 
Kalaşnikov 47 sau AK 47. AK 47 şi 
“urmaşele” sale au fost dintre cele 
mai bune pistoale mitralieră din 
epocă şi cele mai răspândite. 

Kalaşnikov şi-a îmbunătăţit arma, 
mai ales în ce priveşte tehnologia de 
fabricaţie, folosind piese din oţel 
prelucrate prin presare şi elemente 
din lemn sau plastic. Astfel în 1959 a 
apărut AKM (automat Kalaşnikov 
modernizat). Printre îmbunătățirile 
aduse unui AKM se numără şi 
greutatea mai mică, 3,7 kg, faţă de 
4,8 kg la AK 47. 

Principiul de funcţionare nu mai 
trebuie descris, pentru că a fost 
prezentat la StG 44. 

Pe lângă variantele sovietice, au 
fost produse sub licenţă şi alte 
variante de AK 47 şi AKM în 
Germania de Est, România, Ungaria, 
Polonia, Bulgaria,  lugoslavia, 
Finlanda şi China. Astfel, în ultimii 30 
de ani s-au fabricat peste 50 000 000 
de exemplare de astfel de arme. 


Cpt R Idr. ing. 
NECULAI FUDULU 


1995 MAI 


1995 MAI 


o ME 


Recentele mişcări telurice 

care au zguduit insulele nipone 
au readus în prim-plan aceste 
cataclisme naturale. Revine 
astfel din ce în ce mai presantă 
întrebarea: se pot prevedea cu 
destulă l de mişcările 
seismice? Inainte de a încerca 
să răspundem la această 
întrebare, să vedem cauzele 
care duc la apariţia lor. 


categorie o constituie cutremurele 

de prăbuşire, datorate unor surpări 
ale scoarţei, care iau naştere în regiu- 
nile cu roci solubile. Aici se formează 
goluri (sau peşteri), care la un 
moment dat nu mai pot suporta greu- 
tatea straturilor de deasupra şi cau- 
zează prăbuşirea bolților. Efectul lor 
este slab şi limitat, ele reprezentând 
numai 3% din totalul cutremurelor. 

Cea de-a doua categorie este a 
cutremurelor de origine vulcanică, 
datorate erupţiilor vulcanice. Efectul 
lor este mult mai puternic decât al 
celor de prăbuşire; reprezintă 7% din 
totalul cutremurelor. 

Cutremurele de origine tectonică 
sunt cele mai frecvente (90%) şi mai 
dezastruoase. Teoria plăcilor tecto- 
nice afirmă că învelişul exterior al 
Terrei (litosfera) este constituit din 
aceste plăci, care prezintă o mişcare 
continuă una faţă de alta, marea 
majoritate a cutremurelor având loc la 
marginile acestor plăci. 

Indiferent de cauze, seismele îşi 
au originea într-un focar din adân- 
cime - hipocentru. Punctul de la 
suprafaţă care îi corespunde se 
numeşte epicentru. Din hipocentru se 
propagă aşa-numitele unde seismice 
(al căror front de undă ar trebui să fie 
o sferă, dacă ar străbate formaţiuni 
geologice omogene), ce se propagă 
sub farmă de unde longitudinale (pri- 
mare) şi unde transversale (secun- 
dare). In funcţie de adâncimea hipo- 
centrului, cutremurele pot fi super- 
ficiale (adâncimea mai mică de 10 
km), normale (10 - 60 km), interme- 
diare (60 - 300 km) şi adânci (300 - 
700 km). 

Seismele se asociază şi. cu 
fenomene de altă natură. Cele de 
natură luminoasă sunt efluvii electro- 
magnetice de intensitate slabă şi apar 

la linia orizontului. Pot fi legate de o, 


variație a stării de ionizare a aerului, 
determinată fie de emanația de radon 
în atmosferă, fie de curenții elec- 
tromagnetici între cei doi poli, even- 
tual, de o variație a stării electromag- 
netice între scoarță şi atmosferă. 
Fenomenele de natură luminoasă se 

Din nou în actualitate: 


Acumularea tensiunii elastice duce la 
deformaţii ale straturilor de rocă, iar 
în final la fragmentarea acestora. 


datorează frecării, zdrobirii şi fisurării 
rocilor din scoarţa terestră, urmate de 
reaşezări ale diferitelor blocuri geolo- 
gice. Procesele tectonice se mani- 
festă prin falieri. scufundări, uneori, 
ridicări de teren. 

In fiecare zi se produc cutremure 
de-a lungul suprafeţei terestre, dar fie 
sunt mici şi detectarea lor se face cu 
ajutorul seismogratelor, fie au loc în 
regiuni izolate sau slab populate. 
Seismele submarine, deşi se produc 
în adâncul oceanelor, sunt periculoa- 
se datorită undelor de şoc produse 
sub forma unor valuri uriaşe - tsunami. 

Prin înregistrări ale intensității 
mişcărilor solului produse în timpul 
cutremurelor, oamenii de ştiinţă au 
descoperit că structura vibraţiilor este 
influenţată de tipul rocilor şi al sedi- 
mentelor din zona respectivă. Nisipul, 
de exemplu. oscilează într-un mod 
mai puţin previzibil decât rocile, 
cauzând distrugeri mai mari funda- 
țiilor de clădiri. Undele de şoc seis- 
mice pot afecta şi straturile de apă 
freatice, transformând sedimente soli- 
de în lichide, ca nisipurile mişcătoare. 
Acest proces. numit fluidizare, poate 
conduce, de asemenea, la avarierea 
fundațiilor. 

Seismologii au stabilit că un rol 
important îl au procesele care se 
petrec la marginile plăcilor tectonice. 
In aşa-numitele zone de subducţie, 
plăcile oceanice intra.sub cele 


CUTREMURELE 


continentale; înaintarea făcându-se 
cu viteză foarte mică (deplasarea 
plăcilor tectonice într-un an este de 
ordinul centimetrilor), aceste procese 
nu pot fi detectate cu mijloace 
convenţionale. Afundarea plăcii 
subduse are de învins rezistenţa plă- 
cii acoperitoare, acumulânau-se 
astfel energii tensionale elastice 
enorme în zona de contact. Acumu-” 
larea tensiunii elastice are loc în 
perioade mai îndelungate (decenii 
sau chiar secole), după care urmează 
descărcarea bruscă, generatoare de 
cutremure. Intensitatea cutremurelor 
este cu atât mai ridicată cu cât 
acumularea tensiunii elastice s-a 
produs pe o durată mai lungă. Când 
această acumulare se apropie de 
limita de rezistenţă mecanică a roci- 
lor, se presupune că în masa celor 
două plăci în contact (subducţie) se 
produc fisurări fine, cu creşteri de 
volum şi cu împingeri laterale şi mai 
ales spre exterior. Descărcarea ten- 
siunii elastice produce, în cele din 
urmă, rupturi importante în faza de 
manifestare a cutremurului, rupturi ce 
pot atinge dimensiunile faliei care s-a 
format la San Francisco în 1906. 
Configuraţia unei falii poate 
influența condiţiile de producere a 
unui cutremur. Falia San Andreas, de 
exemplu, este alcătuită din mai multe 
falii mai mici, paralele între ele. O 
alunecare a uneia poate influenţa 
posibilitatea deplasării alteia; o 


Zona de convergenţă a plăcilor 


tectonice din sectorul carpatic. 

